ހިނައިގަތުން | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ހިނައިގަތުން\n08 ޖޫން 2004\nހިނައިގަތުން ވާޖިބުވާ ކަންތައްތައް :\nފިރިހެނަކަށް ވިއަސް އަންހެނަކަށް ވިއަސް، ޝަހުވަތާއި އެކު މަނިބޭރުވުމުން، ހިނައިގަތުން ވާޖިބުވެގެންވެއެވެ. ހަމައެހެންމެ އިޙްތިލާމުވުމުން ހިނައިގަތުން ވާޖިބުވެގެންވެއެވެ. އިޙްތިލާމު ވީމާ ހިނައިގަންނަން ޖެހޭނީ، ހޭލާއިރު އެއީ މަނިކަން އެގޭފަދަ އެއްޗެއްގެ އަސަރު ފެނުމުންނެވެ.\nމަނި ބޭރު ނުވެ ހަމައެކަނި ހުވަފެނެއް ފެނުނަސް ހިނައިގަތުން ވާޖިބެއް ނުވާނެއެވެ. އަނެއް ކޮޅުން، ހުވަފެނެއް ފެނުނުކަން ހޭލާ އިރު ހަނދާން ނެތަސް، ހެދުމުގައި ނުވަތަ އެނދުގައި މަނި ކަން އެނގޭ ފަދަ ތެތް ކަމެއް ހުރެއްޖެނަމަ އޭގެ މާނައަކީ، އިޙްތިލާމް ވެއްޖެ ކަމެވެ. ވީމާ ހިނައިގަންނަން ޖެހޭނެއެވެ.\nއިސްތިމްނާ ކޮށްގެން (އަމިއްލައަށް ޖިންސީ އެދުން ފުއްދަން ވެގެން މަނި ބޭރުކުރުން) މަނި ބޭރު ކުރިއަސް ހިނައިގަންނަން ޖެހޭނެއެވެ. އަދި ޖުމްހޫރު ޢިލްމުވެރިން ވިދާޅުވަނީ އަމިއްލައަށް ޖިންސީ އެދުން ފުއްދުމަކީ ޙަރާމް ކަމެއް ކަމަށެވެ. (*)\nމަނި ބޭރުވުމުން ހިނައިގަތުން ވާޖިބުވާ ކަމުގެ އެއް ދަލީލަކީ: الْمَاءُ  مِنْ  الْمَاءِ\nމާނައަކީ: "ހިނައިގަތުން ވާޖިބުވަނީ ފެން (މަނި) ބޭރުވުމުންނެވެ."\nجَاءَتْ  أُمُّ سُلَيْمٍ امْرَأَةُ  أَبِي طَلْحَةَ  إِلَى رَسُولِ اللَّهِ  صَلَّى اللَّهُ عَلَيْهِ وَسَلَّمَ  فَقَالَتْ يَا رَسُولَ اللَّهِ إِنَّ اللَّهَ لَا يَسْتَحْيِي مِنْ الْحَقِّ هَلْ عَلَى الْمَرْأَةِ مِنْ غُسْلٍ إِذَا هِيَ احْتَلَمَتْ فَقَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  نَعَمْ إِذَا رَأَتْ الْمَاءَ \nމާނައަކީ : "އަބޫ ޠަލްޙާގެ އަންހެނުން އުއްމު ސުލައިމް، ކީރިތި ރަސޫލާ އަރިއަހަށް އައިސް ދެންނެވިއެވެ. "އޭ ﷲގެ ރަސޫލާއެވެ. ހަމަކަށަވަރުންވެސް، ކަލޭގަފާނު ޙަޤީޤަތެއް ވިދާޅުވުމުން، ﷲ ލަދުވެތިވެވޮޑިއެއް ނުގަންނަވާނެއެވެ. އަންހެނާ އިޙްތިލާމް ވެއްޖެނަމަ، އޭނޭގެ މައްޗަށް ހިނައިގަތުން ވާޖިބުތޯއެވެ؟" ﷲގެ ރަސޫލާ ޙަދީޘް ކުރެއްވިއެވެ. "އާއެކެވެ. ފެނެއް ފައިބާފައި ހުރިތަން އެ ކަނބުލޭގެއަށް ފެނިއްޖެނަމައެވެ." (ޞަޙީޙް މުސްލިމް: ބާބް އަލްޙައިޟް)\nއަދި އެހެން ޙަދީޘެއްގައި ވެއެވެ. أَنَّ  أَنَسَ بْنَ مَالِكٍ  حَدَّثَهُمْ أَنَّ  أُمَّ سُلَيْمٍ  حَدَّثَتْ  أَنَّهَا سَأَلَتْ نَبِيَّ اللَّهِ  صَلَّى اللَّهُ عَلَيْهِ وَسَلَّمَ  عَنْ الْمَرْأَةِ  تَرَى فِي مَنَامِهَا مَا يَرَى الرَّجُلُ فَقَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  إِذَا رَأَتْ ذَلِكِ الْمَرْأَةُ فَلْتَغْتَسِلْ فَقَالَتْ  أُمُّ سُلَيْمٍ  وَاسْتَحْيَيْتُ مِنْ ذَلِكَ قَالَتْ وَهَلْ يَكُونُ هَذَا فَقَالَ نَبِيُّ اللَّهِ  صَلَّى اللَّهُ عَلَيْهِ وَسَلَّمَ  نَعَمْ فَمِنْ أَيْنَ يَكُونُ الشَّبَهُ إِنَّ مَاءَ الرَّجُلِ غَلِيظٌ أَبْيَضُ وَمَاءَ الْمَرْأَةِ رَقِيقٌ أَصْفَرُ فَمِنْ أَيِّهِمَا عَلَا أَوْ سَبَقَ يَكُونُ مِنْهُ الشَّبَهُ \nމާނައަކީ: އަނަސް ބިން މާލިކް އުއްމު ސުލައިމްގެ އަރިއަހުން ރިވާކުރެއްވިއެވެ. އުއްމު ސުލައިމް ވިދާޅުވިއެވެ. ފިރިހެނުންނަށް ވެސް ނިދި ތެރޭގައި ފެންނަ ފަދަ އެއްޗެއް ފެންނަ (ޖިންސީ ހުވަފެން) އަންހެނުންނާއި ބެހޭގޮތުން، އެކަނބުލޭގ، ﷲގެ ރަސޫލާ އަރިއަހުގައި ސުވާލު ދެންނެވިއެވެ. ދެން ﷲގެ ރަސޫލާ ޙަދީޘް ކުރެއްވިއެވެ. އެފަދަ ކަމެއް އަންހެނާއަށް ފެނިއްޖެނަމަ، ހިނައިގަންނާށެވެ. އުއްމު ސުލައިމް ވިދާޅުވިއެވެ. އަހަރެން އެވަގުތު އެކަމުން ލަދުގަތެވެ. އަދި ދެންނެވީމެވެ. އެހެން ވޭ ތޯއެވެ؟ ދެން ﷲގެ ރަސޫލާ ޙަދީޘް ކުރެއްވިއެވެ. އާއެކެވެ. (އެހެން ވެއެވެ.) އެހެން ނޫނީ ދަރިން އަންހެނާއާއި ވައްތަރުވަނީ ކިހިނަކުން ހެއްޔެވެ؟ ފިރިހެން މީހާގެ ފެން (މަނި) ބޯވެފައި، ކުލަ ހުދުވާނެއެވެ. އަދި އަންހެނުންގެ ފެން (މަނި) ތުނިވެފައި ކުލަ ރީދޫ ވާނެއެވެ. ވީމާ ދެ މީހުންގެ ޖީންތަކުގެ ތެރެއިން ގަދަކަން ހޯދައި ނުވަތަ ކުރި ހޯދި މީހަކާއި ވައްތަރުވެއެވެ.'' (ޞަޙީޙް މުސްލިމް: ބާބް އަލްޙައިޟް)\nބައްޔެއްގެ ސަބަބުން ނުވަތަ ހަށިގަނޑަށް ލިބޭ ކުއްލި އަނިޔާއެއްގެ ސަބަބުން ނުވަތަ އެއްވެސް ކަމަކާ ނުލާ މަނި ފައިބައިފިއްޔާ ހިނައިގަންނާކަށް ނުޖެހޭނެއެވެ. ސަބަބަކީ، ހިނައިގަންނަން ޖެހޭނީ ޝަހުވަތަކާއި އެކީ، ބާރަށް މަނި ފައިބައިގެން ދިއުމުންނެވެ.\nމީގެ ދަލީލަކީ އިމާމް އަޙްމަދު ޢަލީގެފާނު އަރިއަހުން ރިވާ ކުރައްވާފައިވާ ޙަދީޘެކެވެ. إذَا فَضَخَتْ المَاء فاغْتَسلْ وَإنْ لَمْ تَكُنْ فاضخاً فلا تَغتَسل\nމާނައަކީ: ''ބާރާ އެކީ މަނި ފައިބައިފިނަމަ ހިނައިގަންނާށެވެ. ފޭބީ ބާރާ އެކީ ނޫންނަމަ ހިނައި ނުގަންނާށެވެ.''\nއަދި އިންސާނާ އުފެދޭ ގޮތް ބަޔާން ކުރައްވަމުން ސޫރަތުއް ޠާރިޤް ގެ6ވަނަ އާޔަތުގައި މަނި ސިފަ ކުރައްވާފައި ވަނީ ބާރަށް ނުކުމެގެން ދާ އެއްޗެއްގެ ގޮތުގައެވެ.\nވީމާ މަނީގެ ޠަބީޢަތަކީ ބާރަކާއި އެކީ ފައިބައިގެން ދިއުމެވެ. އަދި އޭގެ ފަހުން ހަށިގަނޑަށް ވަޅޯ ކަމެއް އާދެއެވެ. ބައްޔެއްގެ ސަބަބުން ނުވަތަ އަނިޔާއެއް ލިބިގެން މަނި ފައިބާ މީހާގެ މަނި ފައިބަނީ ޝަހުވަތެއްގެ ސަބަބުން ނޫނެވެ. އަދި ފައިބަނީ ބާރަކާ އެކީ ވެސް ނޫނެވެ. އަދި އޭގެ ފަހުން ހަށިގަނޑަށް އަރާމެއް ލިބި ވަޅޯކަމެއް ވެސް ނާދެއެވެ. ވީމާ އެއީ ހިނައިގަންނަން ޖެހޭ ފަދަ މަނި ފޭބީ ކަމަކަށް ނުބެލެވެއެވެ.\nމަތީގައި މި ބުނެވުނީ ހޭލާ ހުރި މީހެއްގެ ވާހަކައެވެ. ނަމަވެސް ނިދާފައި އޮންނަ މީހާ، ކޮންމެ ގޮތަކަށް މަނި ފޭބިޔަސް ބެލެވެނީ އެއީ އިޙްތިލާމެއް ކަމަށެވެ. ވީމާ ހިނައިގަންނަން ޖެހޭނެއެވެ.\nނޯޓް : ނާދިރު ހާލަތެއްގައި، ޝަހުވަތެއްގެ ސަބަބުން މަނި ބޭރުވާ އިރު ވެސް ބާރެއް ނެތި ބޭރުވާ މީހުން ތިބެއެވެ. މިފަދަ މީހުން ހަމަ އެހެން މީހުންނެކޭ އެއް ގޮތަށް ހިނައިގަންނަން ޖެހޭނެއެވެ. އެއީ އެ މީހުންގެ މަނި ފޭބީ ޝަހުވަތަކާ އެކީގައި ކަމަށް ވާތީއެވެ. އަދި ހަށިގަނޑަށް ވަޅޯ ކަމެއް ވެސް އަންނާތީއެވެ.\nދޭއް : ޖިމާޢުވުން\nދެމަފިރިން ޖިމާޢުވެއްޖެނަމަ ފިރިމީހާއާއި އަނބިމީހާގެ މައްޗަށްވެސް، ހިނައިގަތުން ވާޖިބުވާނެއެވެ. ހިނައިގަތުން ވާޖިބުވަނީ ޛަކަރުން ފާޅުވެއްޖެ ހިސާބު ފަރުޖަށް ވެއްދުމުންނެވެ. ޖިމާޢުވެއްޖެނަމަ، މަނި ފޭބިޔަސް ނު ފޭބިޔަސް ހިނައިގަތުން ވާޖިބުވާނެއެވެ.\nހަމަ ބޭރުފުށުން ދެ ގުނަވަން ޖެހިލިއަކަސް ހިނައިގަތުން ވާޖިބެއް ނޫނެވެ. ޖިމާޢުވުން ނޫން ކޮންމެ އަރާމެއް ދެމަފިރިން ލިބިގަތަސް، މަނި ނުފައިބާ ހާ ހިނދަކު، ހިނައިގަތުން ވާޖިބެއް ނުވާނެއެވެ.\nއަނެއްކޮޅުން، ދެމަފިރިއަކު ޖިމާޢުނުވިޔަސް ލޯބި ކުރުމުގެ ތެރޭގައި ޝަހުވަތަކާއި އެކު މަނި ފައިބައިފިނަމަ، ހިނައިގަންނަން ޖެހޭނެއެވެ. މިފަހަރު ހިނައިގަތުން ވާޖިބުވި ސަބަބަކީ، މަނިފޭބުމެވެ. ލޯބިކުރުމުގެ ތެރޭގައި ފޭބީ ހަމައެކަނި މަޛްޔު ނަމަ، ހިނައިގަންނާކަށް ނުޖެހޭނެއެވެ. ޖެހޭނީ ގުނަވަން ދޮވެލައި، ވުޟޫކޮށްލާށެވެ.\nދަލީލަކީ އިމާމް ބުޚާރީ އަބޫ ހުރައިރާ ގެ އަރިއަހުން ރިވާ ކުރެއްވި މި ޙަދީޘެވެ. عَنْ  أَبِي هُرَيْرَةَ  عَنْ النَّبِيِّ  صَلَّى اللَّهُ عَلَيْهِ وَسَلَّمَ  قَالَ  إِذَا جَلَسَ بَيْنَ شُعَبِهَا الْأَرْبَعِ ثُمَّ  جَهَدَهَا  فَقَدْ وَجَبَ الْغَسْلُ\nމާނައަކީ: "އެ ކަނބުލޭގެ ހަތަރު ގުނަވަނުގެ މެދުގައި އިށީނދެ، ހަރަކާތްތެރި ވެއްޖެނަމަ، ހިނައިގަތުން ވާޖިބުވެއްޖެއެވެ.''\nޞަޙީޙް މުސްލިމް ގެ ރިވާޔަތުގައި ''މަނި ނުފޭބި ނަމަވެސް މެއެވެ.'' މި ހެން އިތުރަށް އޮވެއެވެ.\nމި ޙަދީޘުގައި އެ އޮތް ހަތަރު ގުނަވަން ނުވަތަ "ޝުޢަބް" މި ބަހުގެ މާނަ ވަރަށް ގިނަ ގޮތް ގޮތަށް ޢިލްމުވެރިން ކުރައްވާފައިވެއެވެ. އޭގެތެރޭގައި، ދެ އަތާއި ދެފައި، ދެ ފަޔާއި ދަ ފަލަމަސްގަޑު، އަދި ޖިންސީ ގުނަވަން ކަމަށްވެސް ބުނެވިފައި އެބަ ހުއްޓެވެ. ނަމަވެސް ބޮޑަށް ބެލެވެނީ މީގެ މާނައަކީ މަޖާޒީ ގޮތަކަށް ޖިމާޢުވުން ކަމުގައެވެ.\nއިމާމް މުސްލިމްއާއި އަޙްމަދު ރިވާކުރެއްވި، އެހެން ޙަދީޘެއްގައި ވެއެވެ. إذا جَاوَزَ الْخِتَانُ الْخِتَانَ فَقَدْ وَجَبَ الْغُسْل\nމާނައަކީ :"ޛަކަރު ފަރުޖުގެ ތެރެއަށް ވަދެއްޖެނަމަ، ހިނައިގަތުން ވާޖިބެވެ."\nތިނެއް : ޙައިޟު އަދި ނިފާސްކަން\nމުސްލިމް އަންހެނާ ޙައިޟުގެ ލޭ އަދި ނިފާސް ކަމުގެ ލޭ އައުން ހުއްޓުމުން، ހިނައިގަތުން ވާޖިބުވެގެންވެއެވެ. އޭނާއަށް ޙައިޟު ނިފާސްވުމުން ކުރުން ޙަރާމްވެފައި އޮތް، ނަމާދު، ޠަވާފު، ޖިމާޢުވުން ފަދަ ކަންތައް ހުއްދަވާނީ ހިނައިގަތުމުންނެވެ. ނަމަވެސް ޙައިޟުގެ ލޭ އައުން ހުއްޓިއްޖެނަމަ، ހިނައި ނުގަނެ ވެސް ރޯދަ ހިފުން ހުއްދައެވެ. މިސާލަކަށް ރޯދަ މަހެއްގެ ދަންވަރު ލޭ ހުއްޓިއްޖެނަމަ، ހިނައި ނުގަނެ ހުއްޓަސް އަނެއް ދުވަހު ރޯދަ ހިފަން ޖެހޭނެއެވެ. ނަމަވެސް އެރޭ ފަތިސް ނަމާދު ކުރުމަށްޓަކައި، އިރު އެރުމުގެ ކުރިން ހިނައިގަންނަން ޖެހޭނެއެވެ.\n* ޙައިޟާ ބެހޭ ތަފްޞީލު\n* ޤުރުއާން ކިޔެވުމުގެ ޙުކުމް\nމުސްލިމު ފިރިހެނާ ނުވަތަ އަންހެނާ މަރުވީމާ، ދިރިތިބީންގެ މައްޗަށް މައްޔިތާ ހިނެވުން ވާޖިބެވެ. ހަނގުރާމައިގައި ޝަހީދުވާ މީހުން މިއިން އިސްތިސްނާވެގެންވެއެވެ.\nފަހެއް: ކާފަރަކު އިސްލާމްވުން .\nހިނައިގަތުމުގެ ޙުކުމް :\nޖުނުބުވެރިކަމުގެ އަދި ޙައިޟު ނިފާސްކަމުގެ ހިނައިގަތުމަކީ އެއީ ވާޖިބު ކަމެކެވެ. ނުކުރުމުން ފާފަވެރިވާނެ ކަމެކެވެ. އަދި ނަމާދު ފަދަ އަޅުކަމަށް ބޭނުންވާ ޠަހާރަތު ނެތުމުގެ ސަބަބުން، އޭނާ ކުރާ އެތައް އަޅުކަމެއް ފާސިދުވާނެ ކަމެކެވެ. ޖުނުބުވެރިވުމަކީ އަންހެނުންވެސް އަދި ފިރިހެނުންވެސް ޖިމާޢުވީމާ ނުވަތަ ޝަހުވަތާއިއެކު މަނިބޭރުވީމާ އެ ޙާލަތަށް ކިޔާ ނަމެކެވެ. މިއީ ވާޖިބު ކަމެއްކަން ޤުރުއާނާއި ސުންނަތުން އެގި ފާޅު ކަމެކެވެ.\nއަލްމާއިދާ ސޫރަތުގެ6ވަނަ އާޔަތުގައި ވަނީ : وَإِنْ كُنْتُمْ جُنُبًا فَاطَّهَّرُوا\nމާނައަކީ:"އަދި ޖުނުބުވެރީން ކަމުގައި ތިޔަބައި މީހުންވާނަމަ، ތިޔަބައި މީހުން ޠާހިރުވެގަންނާށެވެ."\nނިސާ ސޫރަތުގެ 43 ވަނަ އާޔަތުގައި ވަނީ : يَا أَيُّهَا الَّذِينَ آمَنُوا لَا تَقْرَبُوا الصَّلَاةَ وَأَنْتُمْ سُكَارَى حَتَّى تَعْلَمُوا مَا تَقُولُونَ وَلَا جُنُبًا إِلَّا عَابِرِي سَبِيلٍ حَتَّى تَغْتَسِلُوا\nމާނައަކީ: "އޭ އީމާންވެއްޖެ މީސްތަކުންނެވެ. ތިޔަބައިމީހުން މަސްތުވެގެންތިބެ، ނަމާދާއި ގާތްނުވާށެވެ. އެއީ ނަމާދުގައި ތިޔަބައިމީހުން ކިޔާ އެއްޗެއް ތިޔަބައިމީހުންނަށް އެނގުމަށްޓަކައެވެ. އަދި މަގު ހުރަސްކޮށް ދަތުރުކުރާ ދަތުރުވެރީން މެނުވީ ޖުނުބުވެރިވެގެންވާ ޙާލުގައިވެސް، ތިޔަބައިމީހުން ހިނައިގަނެފުމަށް ދާންދެން ނަމާދު ނުކުރާށެވެ."\nސުންނަތުން އޮތް އެއް ދަލީލަކީ އިމާމް ބުޚާރީ އަބޫ ހުރައިރާ ގެ އަރިއަހުން ރިވާ ކުރެއްވި މި ޙަދީޘެވެ. عَنْ  أَبِي هُرَيْرَةَ  عَنْ النَّبِيِّ  صَلَّى اللَّهُ عَلَيْهِ وَسَلَّمَ  قَالَ  إِذَا جَلَسَ بَيْنَ شُعَبِهَا الْأَرْبَعِ ثُمَّ  جَهَدَهَا  فَقَدْ وَجَبَ الْغَسْلُ\nމާނައަކީ: "އެ ކަނބުލޭގެ ހަތަރު ގުނަވަނުގެ މެދުގައި އިށީނދެ، ހަރަކާތްތެރި ވެއްޖެނަމަ، ހިނައިގަތުން ވާޖިބުވެއްޖެއެވެ."\nއިމާމް މުސްލިމް އާއި އަޙްމަދު ރިވާކުރެއްވި ، އެހެން ޙަދީޘެއްގައި ވެއެވެ. إذا جَاوَزَ الْخِتَانُ الْخِتَانَ فَقَدْ وَجَبَ الْغُسْل\nމަނި ބޭރުވުމުން ހިނައިގަތުން ވާޖިބުވާ ކަމުގެ އެއް ދަލީލަކީ الْمَاءُ  مِنْ  الْمَاءِ\nجَاءَتْ  أُمُّ سُلَيْمٍ امْرَأَةُ  أَبِي طَلْحَةَ  إِلَى رَسُولِ اللَّهِ  صَلَّى اللَّهُ عَلَيْهِ وَسَلَّمَ  فَقَالَتْ يَا رَسُولَ اللَّهِ إِنَّ اللَّهَ لَا يَسْتَحْيِي مِنْ الْحَقِّ هَلْ عَلَى الْمَرْأَةِ مِنْ غُسْلٍ إِذَا هِيَ احْتَلَمَتْ فَقَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  نَعَمْ إِذَا رَأَتْ الْمَاءَ\nޙައިޟު ނިފާސް ކަމުން ހިނައިގަތުން ވާޖިބުކަމުގެ އެއް ދަލީލަކީ ބަޤަރާ ސޫރަތުގެ 222 ވަނަ އާޔަތެވެ.\nމާނައަކީ :"އަދި ޙައިޟުގައި ތިބޭ އަންހެނުންނާއި މެދު، މީސްތަކުން އިނބަކުރެން ސުވާލު ކުރެތެވެ. ބުނާށެވެ. އެއީ ކުޑަ އުދަނގުލެކެވެ. އަދި ހަޑި ޙާލަތެއް މެއެވެ. ވީއިރު ޙައިޟުގެ ދުވަސްވަރުގައި، އަނބިފިރިކަން ކުޅައުމުގެ ގޮތުން، އަންހެނުންނާއި ދުރުގައި ތިބޭހުށިކަމެވެ. އަދި އެ ކަނބަލުން ހިނައި ޠާހިރު ވެއްޖައުމަށް ދާންދެން، އެއް ދާންކޮށް އުޅުމަށްޓަކައި އެކަނބަލުން ގާތަށް ނުދާށެވެ. ދެން އެކަނބަލުން ހިނައި ޠާހިރުވެގަތުމުން، ﷲ ކަލޭމެންނަށް އަމުރު ކުރައްވާފައިވާ ފަދައިން، އެ ކަނބަލުންނާއި އެއްތަންވެ އުޅޭށެވެ."\nބުޚާރީގައިވާ ޙަދީޘެއްގައި ވަނީ : عَائِشَةَ  أَنَّهَا قَالَتْ  قَالَتْ  فَاطِمَةُ بِنْتُ أَبِي حُبَيْشٍ  لِرَسُولِ اللَّهِ  صَلَّى اللَّهُ عَلَيْهِ وَسَلَّمَ  يَا رَسُولَ اللَّهِ إِنِّي لَا أَطْهُرُ أَفَأَدَعُ الصَّلَاةَ فَقَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  إِنَّمَا ذَلِكِ عِرْقٌ وَلَيْسَ بِالْحَيْضَةِ فَإِذَا أَقْبَلَتْ الْحَيْضَةُ فَاتْرُكِي الصَّلَاةَ فَإِذَا ذَهَبَ قَدْرُهَا فَاغْسِلِي عَنْكِ الدَّمَ وَصَلِّي \nމަނައަކީ : ''ޢާއިޝަތުގެފާނު ރިވާކުރެއްވިއެވެ. ފާޠިމަތު ބިންތު އަބީ ޙުބައިޝް، ﷲ ގެ ރަސޫލާ އަރިއަހުގައި ސުވާލު ދެންނެވިއެވެ. އޭ ﷲގެ ރަސޫލާއެވެ. އަހަރެންނަކަށް ޠާހިރެއް (ލެއިން) ނުވެއެވެ. ފަހަ އަޅުގަނޑު ނަމާދު ދޫކޮށްލަންތޯއެވެ؟ ދެން ﷲގެ ރަސޫލާ ދެންނެވިއެވެ. ނޫނެކެވެ. އެކަމަކު އެއީ ލޭ ނާރުތަކުން ވާކަމެކެވެ. ޙައިޟަކުން ނޫނެވެ. ފަހެ ޙައިޟު ފެށިއްޖެނަމަ، ނާމަދު ދޫކޮށްލާށެވެ. އަދި ޙައިޟުގެ މުއްދަތު ނިމުމުން، ހަށިގަނޑުގައި ހުރި ލޭ ދޮވެލާފައި، ނަމާދު ކުރާށެވެ.''\nނޯޓް: ޙައިޟު ގެ އަސްލު ލޭ ހުއްޓުމުން ޖެހޭނީ ހިނައިގަންނާށެވެ. ނަމަވެސް ޙައިޟު ހުއްޓި، ހިނައިގަތުމަށް ފަހު ވެސް، ލޭ މަނާ ނުވެ(އިސްތިޙާޟާ) ފައިބާ ނަމަ ޖެހޭނީ، އެ ލޭ ދޮވެލާފައި ނަމާދު ކުރާށެވެ.\nބައެއް މީހުން ހީކުރާ ގޮތުގައި ހިނައިގަތުމަކީ ވަރަށް އާދަޔާ ޚިލާފު ގޮތަކަށް ކުރާ، ވަރަށް ބޮޑު ކަންތައް ގަނޑެކެވެ. އަނެއް ބަޔަކު މިއީ ކުރަންޖެހޭ ކަމެއް ކަން ނުވެސް ދަނެއެވެ. ބޮޑުވެ އުޑުގައި ޖެހޭ ވަރުވެފައި ތިބޭ ބައެއް އަންހެން ކުދިންނާއި ފިރިހެން ކުދިންވެސް، ހިނައި ގަތުމަކީ އެއީ ވާޖިބު ކަމެއް ކަމާއި، ހިނައިގަންނަން ޖެހޭނީ ކޮންކޮން ޙާލަތްތަކެއްގައި، އަދި ކިހިނެއްކަން ނުދަނެއެވެ. ހިނައިގަތުމޭ މި ކިޔެނީ ދީނީ ގޮތުން ވާޖިބު ''ފެންވެރުމަކަ'' ށެވެ. މިލިއުމުގައި ވާހަކަ ދެކެވިފައި ހުންނާނީ، ޖުނުބުވެރިކަމުގެ ހިނައިގަތުމާއި، ޙައިޟު ނިފާސް ކަމުގެ ހިނައިގަތުމާއި ބެހޭ ގޮތުންނެވެ.\nޖުނުބުވެރިކަމުގެ ހިނައިގަތުމަކީ، ޖިމާޢުވުން ނުވަތަ މަނިބޭރުވުމުން ވާޖިބުވާ ހިނައިގަތުމެވެ. މި ހިނައިގަތުން އަންހެނުންނާއި ފިރިހެނުންނަށްވެސް ދިމާވެދާނެއެވެ. ޙައިޟު ނިފާސް ކަމުން ހިނައިގަތުން ވާޖިބުވާނީ ހަމައެކަނި އަންހެނުންނަށެވެ.\nވާޖިބު ހިނައިގަތުމުގައި -ޖުނުބުވެރިއާވެސް އަދި ޙައިޟު ނިފާސްވެރިއާވެސް- ކޮންމެހެން ކުރަންޖެހޭ ދެކަމެއް ނުވަތަ ދެ ރުކުނެއް އޮވެއެވެ. އެއީ ނިޔަތް ގަތުމާއި، ގައިގެ ހުރިހާ ތަނެއްގައި ފެން ޖެއްސުމެވެ.\nނިޔަތް ގަތުމަކީ، ކުރަން އުޅޭ ކަމެއް ގަސްތުކުޅައުމެވެ. މިސާލަކަށް ޖުނުބު ވެރިއަކު، އެކަން ހަނދާންވެސް ނެތިފައި ހުއްޓާ މަގުމަތިން ދަނިކޮށް ވާރޭވެހިފައި މުޅި ގައިގައި ފެންޖެހުނަސް އެއީ ހިނައިގަތުމަކަށް ނުވާނެއެވެ. އަޅުކަމެއް ވިއްޔާ އެ ކަމެއް ގަސްތުކުރަން ޖެހެއެވެ. ވީމާ ހިނައިގަންނަ އިރުވެސް ތިމަންނަ ޖުނުބުވެރިކަމުގެ ނުވަތަ ޙައިޟު ނިފާސްކަމުން ހިނައިގަންނަނީކަން ހިތަށް އެރުވީމާ އެ ނިމުނީއެވެ. މި ނިޔަތަށް ކޮންމެހެން ވަކި އެއްޗެއް ދުލުން ކިޔާކަށް ނުޖެހޭނެއެވެ. އަބަދުވެސް ނިޔަތްގަތުމަކީ ހިތުން ކުރާކަމެކެވެ.\nދެވަނަ ކަމަކީ މުޅި ގައިގައި ފެންޖެއްސުމެވެ. ގައިގެ ހުރިހާ ތަނެއްގައި ފެންޖެއްސުމެވެ. އަންހެނުން ނިޔަފަތީގައި ޖައްސާފައި ހުންނަ ކުލަ، މަލަން ގަނޑެއް، ނުވަތަ ދަވާދު ފަދަ އެއްޗެއް ހުރެގެން ހަންގަނޑާއި ހަމައަށް ފެން ވާޞިލު ނުވާނަމަ، ހިނައިގަތުން ޞައްޙައެއް ނުވާނެއެވެ.\nވީމާ މަތީގައި އެ ބުނެވުނު ގޮތަށް މީހަކު، (އަންހެންވިޔަސް ފިރިހެން ވިޔަސް)، ހިނައިގަނެއްޖެ ނަމަ އެ ހިނައިގަތުން ޞައްޙަވާނެއެވެ. ދީނީ ގޮތުން މި ކިޔާ ހިނައިގަތުމަކީ މިއީއެވެ. މިއީ މާކަބޮޑު އުނދަގޫ ކަމެއް ނޫނެވެ.\nގަތާފައި އޮންނަ އިސްތަށިގަނޑު:\nއިސްތަށިގަނޑު ގަތާފައި ތިބޭ އަންހެނުން އިސްތަށިގަނޑު ނިއުޅުން ވާޖިބު ނޫންކަމުގައި ޖުމްހޫރު ޢިލްމުވެރިން ދެކެލައްވައެވެ. އެކަމަކު އިސްތަށިތަކުގެ ބުޑަށް ފެން ވާސިލުވާންޖެހޭނެއެވެ. އަދި އުނދަގޫ ކަމެއް ނޫންނަމަ ރަނގަޅީ، ނިއުޅުމެވެ. މިކަމުގެ ދަލީލަކީ ޞަޙީޙް މުސްލިމުގެ ''އަލްޙައިޟު'' މިބާބުގައި އައިސްފައިވާ ޙަދީޘެވެ. أُمِّ سَلَمَةَ قَالَتْ قُلْتُ يَا رَسُولَ اللَّهِ إِنِّي امْرَأَةٌ أَشُدُّ ضَفْرَ رَأْسِي  فَأَنْقُضُهُ  لِغُسْلِ الْجَنَابَةِ قَالَ لَا إِنَّمَا يَكْفِيكِ أَنْ تَحْثِيَ عَلَى رَأْسِكِ ثَلَاثَ  حَثَيَاتٍ  ثُمَّ  تُفِيضِينَ  عَلَيْكِ الْمَاءَ فَتَطْهُرِينَ\nމާނައަކީ: އުއްމު ސަލަމާ ވިދާޅުވިއެވެ. އަހަރެން ބުނީމެވެ: އޭ ﷲ ގެ ރަސޫލާއެވެ. އަހަރެންނަކީ ބޮލުގެ އިސްތަށިގަނޑު ވަރުގަދައަށް ގަތާފައި އޮންނަ މީހަކީމެވެ. ފަހެ ޖުނުބުވެރިކަމުން ހިނައިގަންނަން، އަހަރެން އެ ނިއުޅަންތޯއެވެ؟ ރަސޫލާ ޙަދީޘްކުރެއްވިއެވެ: ނޫނެކެވެ. އެކަމަކު ތިންފަހަރު ދެއަތް ފުރެންދެން ހުންނަ ފެން، ކަނބުލޭގެ ބޮލަށް އެޅުމުން ފުދޭނެއެވެ. އަދި ގަޔަށް ފެން އޮއްސާށެވެ. އޭރުން އެ ޠާހިރުވެވުނީއެވެ.''\nއިސްތަށިގަނޑު ނިއުޅަން ނުޖެހެނީ ހަމައެކަނި ޖުނުބުވެރިކަމުން ހިނައިގަންނައިރު ކަމުގައި ބައެއް ޢިލްމުވެރިން ވިދާޅުވެއެވެ. އެއީ ޞަޙީޙް ބުޚާރީގެ ''ޙައްޖު'' ބާބުގައި ޢާއިޝަތުގެ ފާނުގެ އަރިއަހުން ރިވާކުރެވިފައިވާ ޙަދީޘެއްގައި، ޢާއިޝަތުގެފާނުގެ އިސްތަށިކޮޅު މޮހެލައްވައި ފުނާއަޅުއްވަން ރަސޫލާ ޙަދީޘް ކުރައްވާފައިވާތީ، އެއީ ދަލީލަކަށް ބަލައިގެންނެވެ. ނަމަވެސް ޖުމްހޫރު ޢިލްމުވެރިން ވިދާޅުވަނީ، ޖުނުބުވެރިކަމުން ވިޔަސް އަދި ޙައިޟުގެ ހިނައިގަތުން ކަމަށްވިޔަސް، މިކަމުގައި އޮތް ޙުކުމް އެއްގޮތްކަމުގައެވެ. ޖަހާފައިވާ ހުޅު ނިއުޅަން ނުޖެހޭނެކަމަށެވެ. މި ކަމުގެ ދަލީލަކީ ޞަޙީޙް މުސްލިމްގެ '' އަލްޙައިޟު '' ބާބުގައި އައިސްފައިވާ މި ޙަދީޘެވެ. عُبَيْدِ بْنِ عُمَيْرٍ  قَالَ بَلَغَ  عَائِشَةَ أَنَّ  عَبْدَ اللَّهِ بْنَ عَمْرٍو  يَأْمُرُ النِّسَاءَ إِذَا اغْتَسَلْنَ أَنْ  يَنْقُضْنَ  رُءُوسَهُنَّ فَقَالَتْ يَا عَجَبًا  لِابْنِ عَمْرٍو  هَذَا يَأْمُرُ النِّسَاءَ إِذَا اغْتَسَلْنَ أَنْ يَنْقُضْنَ رُءُوسَهُنَّ أَفَلَا يَأْمُرُهُنَّ أَنْ يَحْلِقْنَ رُءُوسَهُنَّ لَقَدْ كُنْتُ  أَغْتَسِلُ أَنَا وَرَسُولُ اللَّهِ  صَلَّى اللَّهُ عَلَيْهِ وَسَلَّمَ  مِنْ إِنَاءٍ وَاحِدٍ وَلَا أَزِيدُ عَلَى أَنْ أُفْرِغَ عَلَى رَأْسِي ثَلَاثَ إِفْرَاغَاتٍ\nމާނައަކީ: ''ޢުބައިދު ބިން ޢުމައިރު ރިވާކުރެއްވިއެވެ: އަންހެނުން ހިނައިގަންނައިރު، އެކަނބަލުންގެ (ގަތާފައިވާ އިސްތަށުގަނޑު) ނިއުޅަން، ޢަބްދުﷲ ބިން ޢަމްރު އަމުރު ކުރައްވާ ޚަބަރު، ޢާއިޝަތުގެފާނަށް ލިބިވަޑައިގެންފިއެވެ. ދެން އެކަމަނާ ވިދާޅުވިއެވެ. އަންހެނުން ހިނައިގަންނައިރު އެކަނބަލުންގެ ބޮލުގައި ގަތާފައިވާ އިސްތަށުގަނޑު ނިއުޅަން، އިބްނު ޢަމްރު އަމުރު ކުރައްވާކަން އެއީ ޢަޖާއިބު ކުރުވަނިވި ކަމެކެވެ. އެކަނބަލުންގެ ބޯ ބާލަން އޭނާ އަމުރު ނުކުރީ ކިއްވެހެއްޔެވެ! އެއް ފެން އެތިން އަހަރެންނާއި ﷲ ގެ ރަސޫލާއާއި ދެމީހުން ހިނައިގަތީމެވެ. އަދި އަތްތިލަ ފުރެންދެން ހުންނަ ފެން ތިންފަހަރު އަހަރެންގެ ބޮލަށް އޮއްސުމަށް ވުރެ އިތުރު ކަމެއް ނުކުރަމެވެ.''\nވީމާ މަތީގައި އެ ބުނެވުނު ގޮތަށް މީހަކު، (އަންހެންވިޔަސް ފިރިހެން ވިޔަސް)، ހިނައިގަނެއްޖެ ނަމަ އެ ހިނައިގަތުން ޞައްޙަވާނެއެވެ.\nހިނައިގަތުމުގެ ފުރިހަމަ ގޮތް :\nމަތީގައި އޮތް ގޮތަށް ހިނައިގަތީމައި އެ ކަން ޞައްޙަވާނެއެވެ. އެކަމަކު ކަމަށް ފުރިހަމަކަމެއް ގެނެސްދޭ ސުންނަތް ގޮތެއް، ހިނައިގަތުމުގައި އޮވެއެވެ. ''އަލް މުޣްނީ '' ގައި އިބްނު ޤުދާމާ މިކަންތައްތައް ގެންނަވާފައި ވެއެވެ. އެއީ:\n1- އެންމެ ފުރަތަމަ ނިޔަތް ގަންނާށެވެ.\n2- ދެން ބިސްމި ކިޔާށެވެ. ( ފާޚާނާ ފަދަ ތަންތާގައި ބިސްމި ދުލުން ކިއުން ގިނަ ޢިލްމުވެރިން ހުއްދައެއް ނުކުރެއެވެ. އެއީ ފާޚާނާފަދަ ތަންތާގައި، ދުލުން ﷲ ޛިކުރު ކުރުން އެއީ އެކަށީގެންވާފަދަ ޢަމަލަކަށް ނުވާތީއެވެ.) ވީމާ ބިސްމި ކިޔާނީ ހިތުންނެވެ.\n3- ދެން ތިންފަހަރު އަތް ދޮންނާށެވެ.\n4- ދެން ގައިގައި ހުރި މަނި ނުވަތަ ޙައިޟުގެ ލޭ ދޮންނާށެވެ. އަދި ކުރިމަތީ ފަރާތްވެސް ދޮންނާށެވެ. (މިގުނަވަން ދޮންނައިރު ބޭރުން ފެންނަން ހުންނަ ބައި ދޮތުމުން ނިމުނީއެވެ.)\n5- ދެން ނަމާދަށް ވެސް ވުޟޫ ކުރާހެން ވުޟޫ ކުރާށެވެ. (އޭނާ ހުއްޓި ހުރީ ފައި ހަޑިވާތަނެއްގައި ނަމަ ފައި ދޮތުން އެންމެ ފަހު ކަމަކަށް ބޭއްވިދާނެއެވެ. ނަމަވެސް މިޒަމާނުގައި މިއީ ވަރަށް ދިމާވާނެ ގޮތެއް ނޫނެވެ.)\n6- ދެން ތިންފަހަރު ބޮލަށް ފެން އަޅާށެވެ. އަދި އިސްތަށީގެ ބުޑުގައި ފެންޖެއްސުމަށްޓަކައި އިސްތަށި ތެރެއަށް އަތްވައްދައި ހަދާށެވެ. (މިހާރު މާގަޑަކުން ނުވަތަ ދާނިން ފެންވަރާއިރު ބޮލުގައި ފެން ނުޖިހިގެން ބިރުގަންނާކަށް ނުޖެހޭނެއެވެ.)\n7- ދެން މުޅި ހަށިގަނޑަށް ފެންއަޅާށެވެ. ފުރަތަމަ ކަނާއަތްފަރާތަށެވެ. ދެން ވާއަތްފަރާތަށެވެ.\n8- ދެން ހަށިގަނޑު އުގުޅާލާށެވެ. (މިއީވެސް ހުރިހާތަނެއްގައި ފެން ޖެހުނުކަން ޔަޤީން ކުރަންވެގެންނެވެ.)\n9- ދެން ފައި ދޮންނާށެވެ.\nހިނައިގަންނާނީ ކިހިނެއްކަން ބަޔާންކުރެވިފައިވާ ވަރަށް ގިނަ ޙަދީޘުގެ ތެރެއިން އެއް ޙަދީޘަކީ ބުޚާރީގެ އަލްޣުސްލު މި ބާބުގައިވާ މި ޙަދީޘެވެ. عَنْ  عَائِشَةَ زَوْجِ النَّبِيِّ  صَلَّى اللَّهُ عَلَيْهِ وَسَلَّمَ  أَنَّ النَّبِيَّ  صَلَّى اللَّهُ عَلَيْهِ وَسَلَّمَ  كَانَ  إِذَا اغْتَسَلَ مِنْ الْجَنَابَةِ بَدَأَ فَغَسَلَ يَدَيْهِ ثُمَّ يَتَوَضَّأُ كَمَا يَتَوَضَّأُ لِلصَّلَاةِ ثُمَّ يُدْخِلُ أَصَابِعَهُ فِي الْمَاءِ  فَيُخَلِّلُ  بِهَا أُصُولَ شَعَرِهِ ثُمَّ يَصُبُّ عَلَى رَأْسِهِ ثَلَاثَ غُرَفٍ بِيَدَيْهِ ثُمَّ  يُفِيضُ  الْمَاءَ عَلَى جِلْدِهِ كُلِّهِ \nމާނައަކީ: ޢާއިޝަތުގެފާނުގެ އަރިއަހުން ރިވާވެފައިވެއެވެ. ''މާތް ނަބީ ޞައްލައްﷲ ޢަލައިހި ވަސައްލަމަ، ޖުނުބުވެރިކަމުން ނާނެއިފުޅުފިއްލަވައިފިއްޔާ، ފައްޓަވަނީ ދެއަތްޕުޅު ދޮންނެވުމުންނެވެ. ދެން ނަމާދަށް ކުރާ ވުޟޫފަދަ ވުޟޫއެއް ކުރައްވައެވެ. އެއަށްފަހު އިނިގިލިކޮޅު ފެނަށް ގެންބެވުމަށްފަހު، އެއިން އިސްތަށިފުޅުގެ ބުޑު ހަރަކާތް ކުރައްވައެވެ. ދެން އަތްތިލަކޮޅު ފުރެންދެން ހުންނަވަރުގެ ފެން ތިންފަހަރު އިސްތަށިފުޅަށް އަޅުއްވައެވެ. ދެން މުޅި ހަށިކޮޅަށް ފެން އޮއްސަވާލައްވައެވެ.''\nއުއްމުލް މުއުމިނީނަ މައިމޫނާ (ރަޟިޔަﷲ ޢަންހާ) ރިވާ ކުރައްވާފައިވާ، ޙަދީޘެއްގައި، ނާނެއިފުޅުފިއްލަވަން ހުންނަވާ ތަނުން ދުރުވެވަޑައިގަނެފައި ފައިންޕުޅު ދޮންނަވާކަމަށްވެސް އޮވެއެވެ. ފައި ދޮތުން ފަސްކުރުން ސުންނަތްވެގެންވާކަމަށް ބުނާ މީހުންގެ ދަލީލަކީ މިއީއެވެ.\nހިނައިގަންނައިރު އަނގައާ ނޭފަތަށް ފެންލުން އެއީ ކުރަން ޖެހޭ ކަމެއްތޯ ނޫންތޯ މިއީ ޚިލާފު މައްސަލައެކެވެ. ޙަންބަލީ މަޛްހަބުގައި ދެކެނީ ވުޟޫގައިވެސް އަދި ހިނައިގަންނައިރުވެސް އަނގައާ ނޭފަތަށް ފެން ލުން އެއީ ފަރުޟެއް ކަމަށެވެ. ޝާފިޢީ އަދި މާލިކީ މަޛްހަބު ދެކެނީ، ވުޟޫގައިވެސް އަދި ހިނައިގަންނައިރުވެސް އަނގައާ ނޭފަތަށް ފެން ލުން އެއީ ސުންނަތެއް ކަމަށެވެ. ޙަނަފީން ބުނަނީ ވުޟޫގައި އެއީ ސުންނަތެއް، ހިނައިގަންނައިރު ފަރުޟެއް ކަމަށެވެ.\nވުޟޫގައި އެއީ ފަރުޟެއް ކަމަށް ބުނާ މަޛްހަބު (ޙަންބަލީ) ދެކެނީ ހިނައިގަންނައިރު، އަނގައާއި ނޭފަތަށް ފެން ލާން ޖެހޭނެ ކަމަށެވެ. ނަމަވެސް ޝާފިޢީ އަދި މާލިކީން ދެކެނީ ހިނައިގަންނައިރުވެސް އެއީ ސުންނަތެއް ކަމަށެވެ.\nއަނގައާއި ނޭފަތަށް ފެންލާން ވީ ތޯ ނޫންތޯ، މި ސުވާލު ކުރިމަތި ވާނީ ހިނައިގަތުމުގެ ކުރިން ވުޟޫ ނުކުރާ މީހަކަށެވެ. ހިނައިގަތުމުގެ ކުރިން ވުޟޫ ކުރާ މީހެއް ވިއްޔާ، އޭނާ ހުންނާނީ އެހެންޏާވެސް ވުޟޫ ކުރާ ގޮތުގެ ދަށުން އަނގައާއި ނޭފަތަށް ފެންލާފައެވެ.\nވާހަކައިގެ ޚުލާޞާއަކީ، ވުޟޫކުރުން އެއީ ހިނައިގަތުމުގެ ކުރިން ކުރުން ލާޒިމު ނުވަތަ ކުރަން ޖެހޭ ކަމެއް ނޫނެވެ. އެއީ މީހަކު ރަސޫލާ އަރިއަހު، ޖުނުބުން ހިނައިގަންނާނީ ކިހިނެއްތޯ ސުވާލު ދެންނެވުމުން، ރަސޫލާ ޙަދީޘް ކުރެއްވީ، ތިމަންކަލޭގެފާނު ތިންފަހަރު އިސްތަށިފުޅަށް ފެން އޮއްސާލެއްވީމާ، ޠާހިރުވެވަޑައިގެންނެވޭ ކަމަށެވެ. ވުޟޫ ކުރައްވާ ވާހަކަ ޙަދީޘެއް ނު ކުރައްވައެވެ.\nހިނައިގަތުމުގެ ކުރިން ވުޟޫ ކުރުމަކީ ސުންނަތެކެވެ. ސުންނަތަކަށް ވީ، ޢާއިޝަތުގެފާނު އަދި މައިމޫނާގެނު އަރިއަހުން ބުޚާރީ މުސްލިމްގައި ރިވާ ކުރެވިފައިވާ ޙަދީޘްތަކުގައި، ރަސޫލުﷲ ޞައްލަﷲ ޢަލައިހި ވަސައްލަމަ ޖުނުބުން ހިނާވަޑައިގަނެވުމުގެ ކުރުން ވުޟޫ ކުރައްވާ ކަމަށް އައިސްފައިވާތީއެވެ.\nހަމަ އެހެންމެ، އަނގައާއި ނޭފަތަށް ފެން ލުން އެއީވެސް އެންމެން އިއްތިފާޤުވާ ފަރުޟެއް ނޫނެވެ. އެއީ ސުންނަތެކެވެ.\nދެ ހިނައިގަތުމުގެ ތަފާތު :\nޖުނުބުވެރިކަމުގެ ހިނައި ގަތުމާއި، ޙައިޟު ނިފާސް ކަމުން ހިނައިގަތުމާއި ވަކި ތަފާތެއް ނޯވެއެވެ. ނަމަވެސް އަންހެނުން ޙައިޟުން ހިނައިގަތުމަށް ފަހު، މީރުވަސްދުވާ އެއްޗެއް، ކުރިމަތީފަރާތުގައި ބޭނުން ކުރުން ސުންނަތް ކަމަށް، އަސްމާ ބިންތު ޝަކަލް ކިޔާ އަންހެނެއް، ޙައިޟުން ހިނައިގަންނާނީ ކިހިނެއްތޯ ރަސޫލާއަށް ދެންނެވީމައި ރަސޫލާ ޙަދީޘް ކުރެއްވި ޙަދީޘެއް، ޞަޙީޙް މުސްލިމުގައި އޮވެއެވެ. މިއީ ސުންނަތެކެވެ. ވާޖިބެއް ނޫނެވެ.\nعَنْ  عَائِشَةَ  أَنَّ  أَسْمَاءَ  سَأَلَتْ النَّبِيَّ  صَلَّى اللَّهُ عَلَيْهِ وَسَلَّمَ  عَنْ غُسْلِ الْمَحِيضِ فَقَالَ  تَأْخُذُ إِحْدَاكُنَّ مَاءَهَا  وَسِدْرَتَهَا  فَتَطَهَّرُ فَتُحْسِنُ الطُّهُورَ ثُمَّ تَصُبُّ عَلَى رَأْسِهَا فَتَدْلُكُهُ دَلْكًا شَدِيدًا حَتَّى تَبْلُغَ  شُؤُونَ  رَأْسِهَا ثُمَّ تَصُبُّ عَلَيْهَا الْمَاءَ ثُمَّ تَأْخُذُ  فِرْصَةً  مُمَسَّكَةً  فَتَطَهَّرُ بِهَا فَقَالَتْ  أَسْمَاءُ  وَكَيْفَ  تَطَهَّرُ بِهَا فَقَالَ سُبْحَانَ اللَّهِ  تَطَهَّرِينَ بِهَا فَقَالَتْ  عَائِشَةُ  كَأَنَّهَا تُخْفِي ذَلِكَ  تَتَبَّعِينَ أَثَرَ الدَّمِ\nމާނައަކީ : ޢާއިޝަތުގެފާނު ރިވާކުރެއްވިއެވެ. ޙައިޟުވެރިއާ ހިނައިގަންނާނީ ކިހިނެއްތޯ، އަސްމާ (އަސްމާ ބިންތު ޝަކަލް) ﷲ ގެ ރަސޫލާއަށް ސުވާލު ދެންނެވިއެވެ. ރަސޫލާ ޙަދީޘްކުރެއްވިއެވެ: ކަލޭމެންގެ ތެރެއިން ކޮންމެ މީހަކުވެސް ފެނާއި ސިދުރު (ވައްތަރެއްގެ ފަތެއް، ނަމަވެސް ރާއްޖޭގައި މަޝްހޫރުވެފައި ވަނީ އެއީ ކުންނާރު ފަތް ކަމަށް) ބޭނުންކޮށްގެން ރަނގަޅަށް ޠާހިރުވާށެވެ. ދެން ބޮލަށް ފެން އަޅާފައި، އިސްތަށީގެ ބުޑަށް ފެންދާވަރަށް ބާރަށް އުގުޅާށެވެ. ދެން އެއަށް (ބޮލަށް) ފެން އޮއްސާށެވެ. އަދި އެއަށްފަހު މިސްކު އުގުޅާފައިވާ ކޮޓަން ފޮތިކޮޅަކުން ސާފުކުރާށެވެ. ދެން އަސްމާ ބުންޏެވެ: އެއިން (އެ ފޮތިކޮޅުން) އޭނާ ސާފު ކުރާނީ ކިހިނެއްތޯއެވެ؟ ރަސޫލާ ޙަދީޘްކުރެއްވިއެވެ. ސުބުޙާނަﷲ އެވެ. އޭނާ ސާފުކުރާނީއެވެ. ދެން ޢާއިޝަތުގެފާނު މަޑު އަޑުފުޅަކުން ވިދާޅުވިއެވެ: ލޭގެ އަސަރު ހުރިތަނުގައި އެ ކާއްތާނީއެވެ.\nހިނައިގަތުމަށްފަހު ވުޟޫ ކުރުން :\nވާޖިބު ހިނެއިގަތުމެއް ހިނައިގެންފައި، އިތުރު ވުޟޫއެއް ނަމާދު ކުރުމުގެ ކުރިން (މި ވަގުތު ތެރޭގައި ވުޟޫ ގެއްލޭފަދަ ކަމެއް ނުކުރަންޏާ) ކުރަން ނުޖެހޭނެ ކަމަށް ގިނަ ޢިލްމު ވެރިން ދެކެލައްވައެވެ.\nނަމަވެސް މި މައްސަލާގައި ޢިލްމުވެރިން ޚިލާފުވެފައި ވެއެވެ. ޚިލާފު އުފެދިފައި އޮންނަނީ، ހިނައިގަންނައިރު ވުޟޫ ނުކުރާނަމައެވެ. ހިނައިގަތުމުގެ ތެރޭގައި ވުޟޫކޮށްފިނަމަ އަލުން ވުޟޫ ނުކުރިއަސް އެންމެ ރަނގަޅުކަމުގައި އެންމެވެސް އެއްބަސްވެއެވެ.\nވުޟޫ ނުކުރިއަސް މައްސަލައެއް ނެތް ކަމަށް ވިދާޅުވާ ޢލްމުވެރިން ގެ އެއް ދަލީލަކީ ނިސާ ސޫރަތުގެ 43 ވަނަ އާޔަތުގައި އޮންނަ ''ހިނައިގަތުމައްދާންދެން ނަމާދު ނުކުރުމަށް'' އޮންނަ އޮތުމެވެ. ވީމާ އާޔަތުން ދޭހަވަނީ ހިނައިގަތީމައި ނަމާދު ކުރުން ހުއްދަވީ ކަމަށެވެ. އަނެއްކޮޅުން ވުޟޫއާއި ހިނައިގަތުމަކީ އެއް ބާވަތެއްގެ ދެކަމެވެ. ވުޟޫއާއި ޚިލާފަށް ހިނައިގަތުން އެއީ މުޅި ހަށިގަނޑު ޝާމިލު ވާކަމެކެވެ. ވީމާ ބޮޑު ޙަދަޘު ފިލުވީމާ (ހިނައިގަތުމުން) ކުޑަ ޙަދަޘުންވެސް ފިލުވުނީއެވެ.\nކޮންމެއަކަސް ޖުމްހޫރު ޢިލްމުވެރިންގެ ބަހަކީ، ހިނައިގަނެފައި އަލުން ވުޟޫ ކުރަން ނުޖެހޭނެކަމަށެވެ. އެއީ ހިނައިގަތުމުގެ ތެރޭގައި ވުޟޫ ކުރިއަސް އަދި ނުކުރިއަސްވެހެވެ. އެކަމަކު ކުރިންވެސް ބުނެވިފައިވާ ފަދައިން ހިނައިގަތުމުގެ ކުރިން ވުޟޫ ކުރުން އެއީ ސުންނަތެކެވެ. ސުންނަތަކަށް ވީމާ، ހިނައިގަތުމުގެ ކުރިން ވުޟޫ ކުރުން ރަނގަޅެވެ.\n* ވުޟޫ ގެއްލޭ ކަންތައްތައް.. އަލިފުން ޔާއަށް\nޙައިޟުގެ ދުވަސްވަރު ފެންވެރުން މަނައެއް ނޫން :\nބައެއް އަންހެނުން ހީކުރަނީ ޙައިޟުވީމާ ފެންވެރުން ހުއްދަ ނޫންކަމަށެވެ. ނަމަވެސް މިއީ ގޯސް، މަޢުލޫމާތެކެވެ. ޙައިޟުވެފައި ހުއްޓަސް ފެންވަރައި ޒީނަތްތެރިވުން، ދީން މަނާކޮށްފައި ނޯވެއެވެ. ފެންވެރިއަސް އެ ފެންވެރެނީ ހަމަ އާދައިގެ ސާފުތާހިރުވާން ފެންވަރާ ފެންވެރުމެކެވެ. މާނައަކީ ޙައިޟުގެ ލޭ ހުއްޓުމުގެ ކުރިން، ފަރުޟު ހިނެއުން ހިނައެއް ނުގަނެވޭނެއެވެ. އަދި އެހެންކަމަށް ނިޔަތް ގަނެ ހިނައިގަތަސް އެއީ ރަނގަޅު އެއްޗަކަށް ނުބެލެވޭނެއެވެ.\nނަމަވެސް، އެހެން މީހުންވެސް ފެންވަރާ ބޭނުމުގައި ސާފުތާހިރުވުމުގެ ގޮތުން ނުވަތަ ރީތިވުމުގެ ގޮތުން، ބޭނުންވަރަކަށް އޭނާއަށް ފެންވެރިދާނެއެވެ.\nމަޛްޔުއާއި މަނި :\nޖުނުބު ވެރި ވުމުގެ އެއް ސަބަބަކީ މަނި ބޭރުވުމެވެ. ޖިންސީ ގުނަވަނުން ނުކުންނަ ދިޔާ ކޮންމެ އެއްޗަކީ މަންޏެއް ނޫނެވެ. ކުރިމަތީފަރާތުން ނުކުންނަ އެއްޗެހި ތަކުގެ ތެރޭގައި، މަނި، މަޛްޔު، ވަދްޔު، އަދި އަންހެނުންގެ ކުރިމަތީފަރާތުގައި ހުންނަ ތެއްކަން ހިމެނެއެވެ. މީގެ ތެރެއިން ހިނައި ގަންނަން ޖެހޭނީ މަނިފޭބުމުން އެކަންޏެވެ. ނުކުތީ މަނިކަން ކަނޑައެޅޭނެ ހެއްކަކީ ކޮބައިހެއްޔެވެ؟\nއެއީ މަނިކަން މި އަންނަނިވި ކަންތަކަށް ބަލައި ކަނޑައެޅިދާނެއެވެ.\n1- ޝަހުވަތަކާއި އެކު ފައިބައި، އޭގަ ފަހުން އެ ގުނަވަނަށް ވަޅޯ ކަމެއް އައިސް ނުވަތަ ހަށިގަނޑަށް ވަރުބަލިކަމެއް އައުން .\n2- ޚާއްޞަ ކުރެވޭ ވަހެއް ހުރުން، ބައެއް ފޮތް ފޮތް ބުނާ ގޮތުގައި އެއީ ރުކުގެ ޅަ ބޮންތީގެ ވަސް ނުވަތަ ގޮދަންވަސް ކަހަލަ ވަހެއް .\n3- ޢައްމުކޮށް ޞިއްޙަތު ރަނގަޅު މީހުން، މަނި ނުކުންނާނީ ބާރާއި އެކީ، ކުއްލިއަކަށް .\n4- ހުދު ނުވަތަ ރީދޫ ކުލައެއްގައި ހުރުން .\n5- އޮލަ ފެނެއްގައި ހުދު ގަނޑު ގަނޑެއް ކަހަލަ އެއްޗެއް ހުރުން .\nމަޛްޔުއަކީ ޖިންސީ ޚިޔާލުތައް އައުމުން އެ ގުނަވަނުން ނުކުންނަ ލޮނދިކޮށް ހުންނަ، ފެންކުލައެއްގައި ހުންނަ ދިޔާ އެއްޗެކެވެ. މިއީ މަނި ނުކުތުމަށްޓަކައި އެ ހޮޅިތެރެ ތައްޔާރުކޮށް، ހޮޅިތެރެއިން މަނި ފަނިތައް ދާ އިރު، ގެއްލުން ވިޔަ ނުދިނުމަށްޓަކައި ހޮޅިތެރޭގެ އެސިޑް މިންވަރު ހެޔޮވަރުކޮށް، އަދި ޖިންސީގުޅުން ހިންގުން ފަސޭހަ ކުރުމަށްޓަކައި، ފައިބާ ފެނެކެވެ. މިއީ މަނި އުފެދޭ ތަނާއި މުޅިން ތަފާތު ތަނަކުން އުފައްދާ އެއްޗެކެވެ. ވީމާ މީގައި މަނިފަނި އެއްވެސް ވަރަކަށް ޢާއްމު ގޮތެއްގައި ނު ހުރެއެވެ. ނަމަވެސް، ބައެއް ފަހަރު ކޮންމެ ވެސް ގޮތަކަށް މަނި ފޭދި މިއާ އެކުވެފައި ހުރުމުން މަނި ފަނި ހުރެދާނެއެވެ. އަދި އަނބިމީހާ ބަނޑު ބޮޑު ވެސް ވެދާނެއެވެ. ނަމަވެސް ހަމަ އެކަނި މިއިން ބަނޑު ބޮޑުވުމަކީ އެއީ ނާދިރު ކަމެކެވެ.\nވަރަށް ގިނަ މީހުން އުޅޭ އުޅުމުގެ ތެރޭގައި، އެކި އެކި ސަބަބުތަކާއި ހެދި މަޛްޔު ބޭރުވެއެވެ. އަދި މިއީ ބައެއް މީހުން ނަމާދު ނުކުރެވުމުގެ ބަހަނާއަކަށްވެސް ހަދައެވެ. ހަނދާން ބަހައްޓަން ވީ ކަމަކީ މަޛްޔުއަކީ ހިނައިގަތުން ވާޖިބު ކުރުވާ އެއްޗެއް ނޫންކަމެވެ. މަޛްޔު ފައިބައިފިނަމަ އެ ގުނަވަން ދޮވެލާފައި، ވުޟޫ ކުރުމުން ނަމާދު ކުރެވޭނެއެވެ. އެކަމަކު ހެދުމުގައި މަޛްޔު ޖެހިފައި ހުރިތަނެއް ދޮންނަން ޖެހޭނެއެވެ. މީގައި މާ ބޮޑު ދޮވުމެއް ނޯންނާނެއެވެ. ހަމަ ފެންކޮޅެއް އަޅާފައި އެ ޖެހިފައި ހުރިތަންކޮޅު ވަކިން ދޮވެލީމައި ފުދޭނެއެވެ.\nމަޛުޔުން ހިނައިގަންނަން ނުޖެހޭނެ ކަމުގެ ދަލީލަކީ، ޞަޙީޙް ބުޚާރީގެ އަލްޣުސްލު ބާބުގައި އައިސްފައިވާ މި ޙަދީޘެވެ. عَنْ  عَلِيٍّ  قَالَ  كُنْتُ رَجُلًا مَذَّاءً فَأَمَرْتُ  رَجُلًا  أَنْ يَسْأَلَ النَّبِيَّ  صَلَّى اللَّهُ عَلَيْهِ وَسَلَّمَ  لِمَكَانِ ابْنَتِهِ فَسَأَلَ فَقَالَ  تَوَضَّأْ وَاغْسِلْ ذَكَرَكَ\nމާނައަކީ: ''ޢަލީގެފާނު ރިވާކުރެއްވިއެވެ. އަހަރެންނަކީ ގިނަގިނައިން މަޛްޔުފައިބާ މީހެއްކަމުގައި ވީމެވެ. ދެން ރަސޫލާގެ ދަރިކަނބަލުންގެ މަޤާމަށްޓަކައި (ޢަލީގެފާނަކީ ރަސޫލާގެ ދަރިކަނބަލުން ފާޠިމަތުގެ ފާނުގެ ފިރިކަލުން)، ﷲގެ ރަސޫލާއާއި ސުވާލު ކުރުމަށް މީހަކަށް އެންގީމެވެ. (އެއީ މިޤްދާދު ބިން އަލްއަސްވަދު) އަދި އޭނާ ސުވާލު ދެންނެވިއެވެ. ދެން ރަސޫލާ ޙަދީޘްކުރެއްވިއެވެ: ''ކަލޭ ވުޟޫ ކުރާށެވެ. އަދި އަދި ޛަކަރު ދޮންނާށެވެ.''\nއަދި އަބޫ ދާއޫދު އިބްނު މާޖާ، ތިރުމިޛީ، ސަހުލު ބިން ޙުނައިފުގެ އަރިއަހުން ރިވާ ކުރައްވާފައިވާ ޙަދީޘަކުން، ހެދުމުގައި މަޛްޔު ޖެހޭތަނަށް ފެންކޮޅެއް އަޅާފައި ދޮވެލުމުން ފުދޭނެކަން، ދަލީލިކޮށްދެއެވެ.\nއަންހެނުން ވެސް ޖިންސީ އެދުންވެރިކަން އުފެދުމުން އިތުރު ދިޔާ އެއްޗެއް ފައިބައެވެ. އޭގެ ޙުކުމަކީ ހަމަ ފިރިހެނުންގެ މަޛްޔުގެ ޙުކުމެވެ. ނަމަވެސް އާދައިގެ ޙަލާތްތަކުގައި، އަންހެނުންގެ ފަރުޖުގައި ހުންނަ ތެއްކަމަކީ ނަޖިހެއްނޫނެވެ. މިތެއްކަން ފަރުޖުން ބޭރުވެއްޖެނަމަ، ވުޟޫ ގެއްލޭނެ ކަމަށް ބައެއް ޢިލްމު ވިދާޅުވެއެވެ. އަނެއް ބައި ޢިލްމުވެރިން ވިދާޅު ވަނީ ނުގެއްލޭނެ ކަމަށެވެ. (މި ކަމާއި ބެހޭ ތަފްޞީލު)\nޖުނުބުވެރިކަމުން ހިނައިގަތުން ލަސްކުރުން :\nޖިމާޢުވުމަށްފަހު، ހިނައިގަތުން ލަސްކުރުން ހުއްދައެވެ. ވީމާ ޖިމާޢުވުމަށްފަހު ނިދައި ހޭލައިގެން ހިނައިގަތަސް އެންމެ ރަނގަޅެވެ. ބުޚާރީގެ އަލްޣުސްލު ބާބުގައި އައިސްފައިވާ ޙަދީޘެއްގައިވަނީ: عَنْ  عَائِشَةَ  قَالَتْ  كَانَ النَّبِيُّ  صَلَّى اللَّهُ عَلَيْهِ وَسَلَّمَ  إِذَا أَرَادَ أَنْ يَنَامَ وَهُوَ جُنُبٌ غَسَلَ فَرْجَهُ وَتَوَضَّأَ لِلصَّلَاةِ \nމާނައަކީ: ''ޢާއިޝަތުގެފާނު ރިވާކުރެއްވިއެވެ: ﷲގެ ރަސޫލު ޞައްލައްﷲ ޢަލައިހިވަސައްލަމް، ޖުނުބުވެރި ޙާލަތުގައި ހުންނަވާފައި އަވަހާރަފުޅުލައްޕަވަން ބޭނުންފުޅުވެއްޖެނަމަ، އެކަލޭގެފާނުގެ ޛަކަރު ދޮންނަވާފައި އަދި ނަމާދަށް ކުރައްވާ ވުޟޫ ކުރައްވައެވެ.''\nއެހެން ޙަދީޘެއްގައި ވަނީ ذَكَرَ  عُمَرُ بْنُ الْخَطَّابِ  لِرَسُولِ اللَّهِ  صَلَّى اللَّهُ عَلَيْهِ وَسَلَّمَ  أَنَّهُ يُصِيبُهُ جَنَابَةٌ مِنْ اللَّيْلِ فَقَالَ لَهُ رَسُولُ اللَّهِ  تَوَضَّأْ وَاغْسِلْ ذَكَرَكَ ثُمَّ نَمْ\nމާނައަކީ: ޢުމަރުގެފާނު ރަސޫލާ އަރިއަހު ދެންނެވިއެވެ. ރޭގަނޑުގާ އެ ކަލޭގެފާނު (ޢުމަރުގެފާން) ޖުނުބުވެރިވެއެވެ. ދެން ރަސޫލު ޞައްލައްﷲ ޢަލައިހި ވަސައްލަމަ ޙަދީޘް ކުރެއްވިއެވެ. ވުޟޫކޮށްލާށެވެ. އަދި ޛަކަރު ދޮވެލުމަށްފަހު ނިދާށެވެ.''\nކޮންމެ އަކަސް ޢިލްމުވެރިން ވިދާޅުވަނީ ޖުނުބުވެރިއާ، ނިދުމުގެ ކުރިން ވުޟޫ ކުރުމަކީ ސުންނަތްވެގެންވާ ކަމެކެވެ. ހަތަރު މަޛްހަބު ވެސް ދެކެނީ މި ގޮތެވެ. ވާޖިބު ކަމަށް ބުނީ ޠާހިރީ މަޛްހަބު އެކަންޏެވެ.\nފަތިސްވެ އިރުއަރަންދެން ހިނައިނުގަނެ ހުރުން މީހަކަށް ހުއްދަވާނެހެއްޔެވެ؟ ނުވާނެއެވެ. އެއީ ކޮންމެ ގޮތެއްވިޔަސް ވަގުތު ފާއިތުވުމުގެ ކުރިން ނަމާދު ކުރުން ވާޖިބުވާނެއެވެ. އަދި ނަމާދު ކުރެވޭނީ ހިނައިގަތުމުންނެވެ.\nޖުނުބުވެރިއާ ރޯދަހިފުން :\nޖުނުބުވެރިއާ އެ ޙާލަތުގައި ހުރެފައި ރޯދަ ހިފުން ހުއްދައެވެ. ނަމަވެސް ރޯދަ ހިފައިގެން ހުރެ މި ޙާލަތަށް ގަސްތުގައި ދިއުން ޙަރާމެވެ. މާނައަކީ ރޯދަ ހިފައިގެން ހުރެ ޖިމާޢުވުން، ގަސްތުގައި މަނިބޭރުކުރުން ފަދަ އެއްވެސް ކަމެއް ކުރުމަކީ ބޮޑު ޙަރާމްކަމެކެވެ. އެކަމުގެ ތަފްޞީލް ބަލަން މި ލިންކަށް ފިތާލާށެވެ\nއިތުރު މައްސަލަތައް :\n* ޖުނުބުވެރިއާއަށް އެއްވެސް ގޮތަކަށް ޤުރުއާން ކިޔެވުން ހުއްދައެއް ނޫނެވެ. ބަލައިގެންވިޔަސް ނުބަލައިވިޔަސް ވެހެވެ. ކިޔަވައިފިނަމަ އެކުރެވެނީ ޙަރާމް ކަމެކެވެ.\n* ޙައިޟުވެރިއާ ޤުރުއާން ކިޔެވުން ހުއްދައެވެ. ނަމަވެސް މުޞްޙަފުގައި އަތް ލުން ހުއްދައެއް ނޫނެވެ.\n* މޫދަށް އެރިފައި ހިނައިގަތުމުގެ ނިޔަތް ގަތުމުން ވެސް، އޭނާއަށް ހިނައިގެނެވުނީއެވެ.\n* އޮރިޔާމުން ހުރެ ފެންވެރުމަކީ މަނާކަމެއް ނޫނެވެ. މޫސާގެފާނު، އައްޔޫބުގެފާނު ވެސް ހެދުން ތުރުނުކުރައްވާ ނާނެއިފުޅުފިއްލެވިކަން ޙަދީޘްތަކުން ސާބިތުވެއެވެ. އަދި ކީރިތި ރަސޫލު ޞައްލަﷲ ޢަލައިހި ވަސައްލަމަ ވެސް ހެދުން ތުރުނުކުރައްވާ ނާނެއިފުޅުފިއްލެވިކަން އެނގެން އެބަ ހުއްޓެވެ.\n* އަންހެނުން އަތާއި ފައިގެ ނިޔަފަތީގައި ޖައްސާ ކުލަ (ހީނާފެތެއް ނޫން) އެއީ ފެން ވާސިލް ވުން މަނާ ކުރާ، އޮފު ގޮތެއް ހުންނަ މާއްދާއެކެވެ. މިއެކޭ ނިޔަފަތީގައި ދަވާދުލާފައި ހުރުމެކޭ ތަފާތެއް ނުހުރެއެވެ. ވީމާ މިފަދަ ކުލަ ނިޔަފަތީގައި ބަހައްޓައިގެން ހިނައިގަސް ޞައްޙައެއް ނުވާނެއެވެ. އަދި ނަމާދަށް ކުރާ ވުޟޫއެއްވެސް ޞައްޙަ ނުވާނެއެވެ. ހީނާފަތަށް މި ޙުކުމް ނުފެތޭ ސަބަބަކީ، ހީނާފަތަކީ ނިޔަފަތީގެ އެތެރެއަށް ފޭދިފައި ހުންނަ ކުލައަކަށް ވާކަމެވެ. އަދި އެއިން ނިޔަފަތީގައި ފެން ޖެހުން މަނާ ނުކުރެއެވެ.\n* ޖުނުބުވެރިއާ ނަމާދު ކުރުމަކީ ޙަރާމް ކަމެކެވެ.\n* ހިނައިގަންނަން ވަކި އެއްޗެއް ބޭނުންކުރާކަށް ނުޖެހެއެވެ. ކޮންމެހެން ތައްޓަކުން ގަޔަށް ވަކިވަކިން ފެން އޮއްސާކަށްވެސް ނުޖެހެއެވެ. މާގަޑަކުން ނުވަތަ، ދާންޏަކުން ގަޔަށް ފެންއެޅިއަސް ، މައްސަލައެއް ނެތެވެ. ހަމަ އެހެންމެ މޫދަށް ގޮސް ފެންވެރިއަސް ހިނައިގަނެވޭނެއެވެ.\n* ދެމަފިރިން އެއްތަނެއްގައި ތިބެގެން ނުވަތަ އެކައްޗަކުން ފެންވެރުން ހުއްދައެވެ.\n* ފަޖުރުލުމުގެ ކުރިން ޙައިޟުވެރިއާގެ ލޭ އައުން ހުއްޓިއްޖެނަމަ :\nފަޖުރުލުމުގެ ކުރިން އަންހެނަކަށް އޭނާގެ ޙައިޟުގެ ދުވަސްތައް ނިމުނީކަން އެގިއްޖެނަމަ، ރޯދަ ހިފަންޖެހޭނެއެވެ. ހިނައިގަތުން ފަޖުރުލުމުގެ ފަހަށްވެސް ލަސްކުރެވިދާނެއެވެ. ނަމަވެސް އިރު އެރުމުގެ ކުރިން ހިނައިގަނެވޭތޯ ބަލަންޖެހޭނެއެވެ. އެއީ ފަތިސްނަމާދު ފާއިތުނުކޮށް ކުރެވޭނީ އޭރުންނެވެ.\n* ޙައްޖުގައި ޙައިޟުވެރިއާއަށް ކުރުން ހުއްދަނޫން ކަމަކީ، ޠަވާފުކުރުން އެކަންޏެވެ.\nބައެއް ބަސްތަކުގެ މާނަ :\nއިސްތިމްނާ : އަމިއްލައަށް މަނިބޭރުކުރުން (ތަފްޞީލްކޮށް މި މައުޟޫ ބަލަން)\nޞުފްރާ : މިއީ ރީނދޫ ކުލައަކަށް ދާ ދިޔާއެއްޗެކެވެ.\nކުދްރާ : މިއީ މަޑު ރަތް ކުލައަކާއި، ހުދު ކުލައާއި ދެމެދު ކުލައެއްގައި ހުންނަ ދިޔާއެއްޗެކެވެ. މިސާލަކަށް މަސް ދޮވެފައި ތައްޓަށް އަޅާފައި ހުންނައިރު އެ ފެންފޮދުގައި ހުންނަ ކުލައެވެ.\nޤައްޞަތުލް ބައިޟާއު : މިއީ ޙައިޟުގެ ލޭ ކެނޑުނީމާ، އަންނަ ދިޔާކޮށް ހުންނަ ހުދުކުލައިގެ އެއްޗެކެވެ.


Huvaalaidhevvi furathama anhen fandiyaarakah Shujoon | Mihaaru\nރައީސް އިބްރާހިމް މުހައްމަދު ސޯލިހްގެ ކުރިފުޅުމަތީގައި ޝުޖޫން، ސަމީރަށް ހުވާލައިދެއްވަނީ. --ފޮޓޯ/ރައީސް އޮފީސް\n05 ޑިސެމްބަރ 2019 - 14:563comments\nމިއީ، އާ ގާނޫނުއަސާސީ އަށް އަމަލުކުރަން ފެށިފަހުން، މިނިވަން މުއައްސަސާތަކަށް އައްޔަން ކުރެއްވި ބޭފުޅަކަށް އަންހެން ފަނޑިޔާރަކު ހުވާލައިދެއްވި ފުރަތަމަ ފަހަރެވެ. ސަމީރު، ޖޭއެސްސީ އަށް އައްޔަންކުރީ އެ ކޯޓުން ކުރިން ޖޭއެސްސީ އަށް ކަނޑައަޅާފައި ހުންނެވި ފަނޑިޔާރު އަބްދުއްރައޫފް އިބްރާހިމް ޖޭއެސްސީން އިސްތިއުފާ ދެއްވުމުންނެވެ.\nރައީސް އިބްރާހިމް މުހައްމަދު ސޯލިހްގެ ކުރިފުޅުމަތީގައި ޝުޖޫން ހުވާލައިދެއްވި އިރު ރާއްޖޭގެ އެންމެ މަތީ ކޯޓުގެ ބެންޗަށް ދެ އަންހެން ފަނޑިޔާރުން ފުރަތަމަ ފަހަރަށް އައްޔަންކުރެއްވީ އެ މަނިކުފާނެވެ. ޝުޖޫންގެ އިތުރުން ސުޕްރީމް ކޯޓުގެ ބެންޗުގައި ހިމެނިވަޑައިގަންނަވަނީ ޑރ. އަޒްމިރަލްދާ ޒާހިރެވެ.\nThaareehee dhuvaheh, Supreme court gai anhen2fandiyaarun ge furathama Shareeaiy\nސިވިލް ކޯޓުގެ ކުރީގެ ގާޒީ އަދި ބާ ކައުންސިލްގެ މެމްބަރުކަން ކުރެއްވި ޝުޖޫން ހިމެނެނީ ރާއްޖޭގައި ފުރަތަމަ ފަހަރަށް ފަނޑިޔާރު ކަމަށް ވެސް އައްޔަން ކުރެއްވި އަންހެން ދެ ބޭފުޅުންގެ ތެރޭގަ އެވެ.\nWe would like to congratulate Honourable Justice Aisha Shujune Mohamed on being the first woman in Maldives to administer an oath of office under the Constitution of the Republic of Maldives. pic.twitter.com/G0dOxuqv0G\n— Maldives Judiciary (@judiciarymv) December 5, 2019\nރާއްޖޭގައި ފުރަތަމަ ފަހަރަށް އަންހެން ފަނޑިޔާރަކު ހުވާލައިދެއްވުމުން، ޖުޑިޝަރީން ވެސް ވަނީ އެކަން ފާހަގަކޮށް ޝުޖޫން އަށް މަރުހަބާ ދަންނަވައިފަ އެވެ.\nއިތުރު ލިޔުންތައް ސަރުކާރު ސުޕްރީމް ކޯޓް ޖުޑީޝަރީ ގާޒީ އާއިޝާ ޝުޖޫން


Yameen ah ves insaafu hoadhaidheyn ehee vaanan: Dr. Jameel | Mihaaru\nޑރ. ޖަމީލް ތިން އަހަރަށްފަހު މާލެ ވަޑައިގަންނަވަނީ.-- ފޮޓޯ: ނިޝާން އަލީ/ މިހާރު\nޔާމީންނަށް އިންސާފު ހޯދައިދޭން ވެސް އެހީވާނަން: ޑރ. ޖަމީލް\n26 ޖުލައި 2019 - 07:41 72 comments\nޖަމީލް "މިހާރު" އަށް ވިދާޅުވީ އެންމެންނެކޭ އެއްގޮތަށް ޔާމީނަށް ވެސް އިންސާފުވެރި ޝަރީއަތެއް ލިބެންޖެހޭނެ ކަމަށެވެ. މި ސަރުކާރު ގެނައުމުގައި ވެސް ވަކާލާތުކުރެއްވި ކަމަކީ އެއީ ކަމަށް ޖަމީލް ވިދާޅުވި އެވެ.\nޖަމީލް ވިދާޅުވީ ޔާމީންގެ ވަކީލުންގެ ޓީމުގައި ހިމެނިވަޑައިނުގަތަސް އެހީތެރިކަން ފޯރުކޮށްދެއްވާނެ ކަމަށެވެ.\n"އިންސާފުވެރި ޝަރީއަތެއް ހޯދައިދިނުމަށް އެހީތެރިވާނަން، ރައީސް ޔާމީން ވެސް،" ސުޕްރީމް ކޯޓުގެ ފަނޑިޔާރު އަބްދުﷲ ދީދީގެ ވަކީލެއްގެ ގޮތުގައި ވެސް މަސައްކަތް ކުރައްވަމުން އަންނަ ޖަމީލް ވިދާޅުވި އެވެ.\nޖަމީލް ވިދާޅުވި ގޮތުގައި، އިންސާފުގެ ހަމަ ނެގެހެއްޓުމަށްޓަކައި އެހީތެރިކަމަށް އެދޭ ކޮންމެ މީހަކަށް ވެސް ވެދެއްވެން އޮތް އެހީތެރިކަމެއް ދެއްވާނެ އެވެ.\nޔާމީންގެ ވެރިކަމުގައި ޖަމީލް ނައިބު ރައީސްކަމުގެ މަގާމުން ވަކިކުރީ ޖަވާބުދާރިވުމުގެ ފުރުސަތު ނުދެއްވަ އެވެ. އަދި ކުރިމަތިކުރި އެކި ފިއްތުންތަކާއި އިންޒާރުތަކާ ހެދި ގައުމުން ބޭރުގައި ތިން އަހަރު އަހަރު ހޭދަކުރައްވަން މަޖުބޫރުވި އެވެ.\nއިތުރު ލިޔުންތައް ޖުޑީޝަރީ ޑރ. މުހައްމަދު ޖަމީލް އަހުމަދު ރައީސް އަބްދުﷲ ޔާމީން


55 aharuge Madhuri ah umurakee hamaekani nanbareh!\n55 އަހަރުގެ މާދުރީ އަށް އުމުރަކީ ހަމައެކަނި ނަންބަރެއް\nއިއްޔެ އަކީ ބޮލިވުޑް ބަތަލާ މާދުރީ ޑިކްޝިޓްގެ 55 ވަނަ އުފަން ދުވަހެވެ. އުމުރުން މިހާ ދުވަސް ވިޔަސް ބަލާބެލުމަށް އަދިވެސް ހީވަނީ މާދުރީ އަށް ވާނީ 40 ވަރަކަށް އަހަރު ހެންނެވެ. އޭނާގެ ޒުވާން ކަމާއި ރީތި ކަމަށް އުމުރާ އެއްވަރުގެ ބަދަލެއް ނާންނާތީ އެވެ.\nބޮލީވުޑްގެ ގިނަ އެކްޓަރުންތަކެއްގެ ކުޑައިރުގެ "ކްރަޝް" މާދުރީގެ ފިލްމީ ކެރިއަރުގެ ފެށުން އެހާ ރަނގަޅެއް ނޫނެވެ. އޭނާ ފުރަތަމަ އެކްޓިން ކެރިއަރު ފަށަން އުޅުނީ ދޫރްދަރްޝަން ޗެނަލުން ދައްކަން ހަމަޖެހިފައި އޮތް ޓީވީ ޕްރޮގްރާމަކުންނެވެ. ނަމަވެސް 1980 އިގެ މެދުތެރޭގައި މާދުރީ ކުޅެން އުޅުނު މި ސިލްސިލާ "ބޮމްބޭ މޭރީ ޖާން" ދައްކަން ދޫރްދަރްޝަނުން އެއްބަހެއް ނުވި އެވެ. މާދުރީ އަކަށް އަލަށް ތައާރަފްވާ ބަތަލާއަކަށް ވެފައި އޭރު އެ ޗެނަލްގައި އިސްކޮށް ތިބި މީހުންނަށް މާދުރީ އެހާ ކަމު ނުދިޔައީ އެވެ.\nއެކަމާ މާދުރީ ވަރަށް ދެރަވެގެން އުޅުނެވެ. ދެން އޭނާ އަށް ލިބުނު ޑައިރެކްޓަރު ގޯވިންދް ނިހަލާނީގެ ފިލްމެއް ވެސް ފެށޭ ގޮތް ނުވެ އެތައް ދުވަހަކު އޮތުމަށް ފަހު އެ ފިލްމުގެ މަސައްކަތް ނުކުރާ ގޮތަށް ނިންމުމުން މާދުރީގެ މާޔޫސްކަން އިތުރުވާން މެދުވެރިވި އެވެ.\nއޭނާއަށް ބޮލީވުޑުން ފުރަތަމަ ބްރޭކް ލިބުނީ 1984 ގައި ރިލިޒްކުރި "އަބޯދު" އިންނެވެ. ރާޖްޝްރީ ޕްރޮޑަކްޝަންގެ މި ފިލްމުން ވެސް މާދުރީ އަށް ކުރިއެރުމެއް ނުލިބި ވަނިކޮށް ޑައިރެކްޓަރު ސުބާޝް ގާއީ ވަނީ މާދުރީގެ އެޑްވަޓައިޒިން ކެމްޕޭނެއް އޭރު ނުކުތް ވަރަށް މަޝްހޫރު މަޖައްލާއެއް ކަމަށްވާ ސްކްރީނުގައި މަހެއް ވަންދެން ކުރިއަށް ގެންގޮސްދީފަ އެވެ. ގިނަ ބަޔަކަށް މާދުރީ އެނގުނީ އެހިސާބުންނެވެ.\nއޭގެ ފަހުން އޭނާއަށް ފަސް އެނބުރި ބަލާލާކަށް ނުޖެހުނެވެ. އޭރުން ފެށީގެން މިހާތަނަށް ވެސް އޭނާގެ ތަރި މެދުއުޑުގައި ދަނީ ފިޔަ ޖަހަމުންނެވެ. އެތައް މިލިއަން މީހުންނަކަށް އެންމެ މަގްބޫލު އެންމެ ރީތި ބަތަލާގެ ގޮތުގަ އެވެ.


ޑިޒްނީ ޕްލަސް ވެސް ގޫގްލް އެސިސްޓަންޓަށް\nވޮއިސް ކޮމާންޑަށް ކަންކަން ފަސޭހަކޮށްދޭ ޑިވައިސްތަކަކީ ޒަމާނީ ޓެކްނޮލޮޖީގެ ތެރެއިން ދިރިއުޅުމަށް އައި ބޮޑު ފަސޭހައެކެވެ. އެހެންވެ ވޮއިސް އެސިސްޓަންޓުންގެ ދައުރު ވެސް މިހާރު އަންނަނީ ފުޅާވަމުންނެވެ.\nގޫގުލް އިން ވައްކަންކުރުމުން 18 މަހުގެ ޖަލު ހުކުމެއް\nގޫގުލްގެ ސެލްފް ޑްރައިވިން ކާރު ޔުނިޓް ވޭމޯގައި މަސައްކަތްކުރި އެ ކުންފުނީގެ ކުރީގެ އިންޖިނިއަރަކު ޓެކްނޮލޮޖީ ވަގަށް ނެގިކަން ސާބިތުވެ 18 މަސް ދުވަހުގެ ޖަލު ހުކުމެއް އިއްވައިފި އެވެ.\nސޯޝަލް މީޑިއާއާ މެދު ފިޔަވަޅު އެޅުމަށް އެމެރިކާގެ ރައީސް ޑޮނަލްޑް ޓްރަޕްމް މިދިޔަ ހަފުތާގައި ނެރުއްވި ރިޔާސީ އަމުރާ ގުޅިގެން އެކަމާ ދެކޮޅަށް އެމެރިކާގެ ކުންފުންޏަކުން އަންގާރަ ދުވަހު ވޮޝިންޓަންގެ ފެޑެރެލް ކޯޓަށް މައްސަލަ ހުށަހަޅައިފި އެވެ.\nގޫގުލްގެ އޮޕަރޭޓިން ސިސްޓަމް (އޯއެސް) ގެ އެންމެ ފަހުގެ ވާޝަން ކަމަށްވާ އެންޑްރޮއިޑް 11 ބީޓާގެ އާ ފީޗާތައް ދައްކައިލަން އަންނަ މަހުގެ ތިން ވަނަ ދުވަހު ބާއްވަން ނިންމި އިވެންޓް އެމެރިކާގައި މިހާރު އުފެދިފައިވާ ހަމަނުޖެހުންތަކާ ހެދި ފަސްކޮށްފި އެވެ.\nކުޑަކުދިންގެ މައުލޫމާތު ބޭނުންކުރާތީ ޔޫޓިއުބް ޖޫރިމަނާ!\nޑޭޓާ ޕްރައިވެސީގެ ގާނޫނުތަކާ ޚިލާފުވެ، ޔޫޓިއުބުން ކުޑަކުދިންގެ މައުލޫމާތުތައް އެއްކޮށް، އޭގެ ބޭނުން ނަހަމަ ގޮތުގައި ބޭނުންކުރާ މައްސަލާގައި ޔޫޓިއުބް ބޮޑު އަދަދަކުން ޖޫރިމަނާކޮށްފި އެވެ.


SunOnline: MDP fiyavalhu alhaa committee in Shuaib ekaheri kohfi\nއަހުމަދު ޖައިޝަން 17 Sep 2020, 19:21\nއެމްޑީޕީގެ ފިޔަވަޅުއަޅާ ކޮމިޓީން އެކަހެރިކުރި ޝުއައިބު އަލީ\nއެމްޑީޕީގެ ފިޔަވަޅު އަޅާ ކޮމިޓީގެ ނައިބު މުގައްރިރުގެ މަގާމުގައި ހުންނެވި ޝުއައިބު އަލީ މިއަދު މަގާމުން އެއްފަރާތް ކޮށްފިއެވެ.\nއެމްޑީޕީއިން ބުނެފައިވަނީ ފިޔަވަޅުއަޅާ ކޮމެޓީއަށް ހުށަހެޅި، ބަލަމުންދާ މައްސަލައަކާ ގުޅިގެން، ކޮމެޓީގެ ނައިބު މުގައްރިރު ކަމުންނާއި ކޮމެޓީގެ މެމްބަރުކަމުން ޝުއައިބު އަލީ އެއްފަރާތްކޮށްފައިވާ ކަމަށެވެ.\nނަމަވެސް އޭނާ މަގާމުން އެއް ފަރާތްކޮށްފައިވާ ސަބަބެއް އެމްޑީޕީއިން އިތުރަށް ހާމަކޮށްފައެއް ނުވެއެވެ.\nޝުއައިބު މަގާމުން އެކަހެރި ކޮށްފައި އެވަނީ ޝުއައިބު، އެމްޑީޕީގެ ރައީސް މުހައްމަދު ނަޝީދާ ދެކޮޅަށް ތުހުމަތުތަކެއް ކުރައްވާ އެމްޑީޕީގެ ޗެއާޕާސަން ހަސަން ލަތީފް އަށް ސިޓީއެއް ފޮނުއްވާފައިވާ ދަނޑިވަޅެއްގައެވެ.


Hariri cabinet listeh hushahalhuvaifi\nސައުދު ހަރީރީ ކެބިނެޓް ލިސްޓެއް ރައިސަށް ހުށަހަޅުވައިފި\nލުބްނާންގެ ރައިސް މިޝޭލް އައޫން (ވ) އަދި ސައުދު ހަރީރީ -- ކެބިނެޓަށް ރައިސް ރުހުން ދެއްވާތޯ ހަރީރީ މަަސައްކަތްކުރައްވަނީ\nލުބްނާންގައި ސަރުކާރެއް އެކުލަވާލެއްވުމަށް ޓަކައި ސައުދު ހަރީރީ ކެބިނެޓް ލިސްޓެއް ރައީސް މިޝޭލް އައޫންއަށް ހުށަހަޅުއްވައިފި އެވެ. ހަރިރިއަށް ދެން ކުރިއަށް ވަޑައިގަނެވޭނީ ރައީސް ވަކި ގޮތެއް ނިންމެވުމުންނެވެ. ހަރީރީ މީގެ ކުރިން ހުށަހެޅުއްވި ކެބިނެޓް ލިސްޓް ރައީސް ގަބޫލުފުލެއް ނުކުރެއްވި އެވެ.\nހަރީރީ ނޫސްވެރިންނަށް ވިދާޅުވި ގޮތުން ކެބިނެޓްގައި 24 މިނިސްޓަރުން ހިމެނި ވަޑައިގަންނަވަ އެވެ. އޭނާ ވިދާޅުވީ ކެބިނެޓް އެކުލަވާލެއްވުމުގައި އެންމެ ބޮޑު އިސްކަމެއް ދެއްވީ ލުބުނާން މިހާރު އޮތް ހާލަތުން ސަލާމަތްކުރުމަށް ކަމަށެވެ. މިއަދުގެ ވަގުތެއްގައި ރައިސް ޖަވާބެއް ދެއްވާނެ ކަމަށް އުންމީދުކުރައްވާ ކަމަށް ހަރީރީ ވިދާޅުވި އެވެ.\nލުބްނާންގެ ބޮޑުވަޒީރު ހަސަން ދިއާބް އޮގަސްޓް 10، 2020 ގައި އިސްތިއުފާ ދެއްވި ފަހުން އެގައުމުގައި ސަރުކާރެއް އެކުލަވާނުލެވިި އޮތީ ހުހަށެވެ. ބޭރޫތު ބަނދަރުގައި ކެމިކަލް ގުދަނެއް ގޮވި މައްސަލާގައި އުދާސް ބޮޑުވެ ހަސަން ދިއާބްއަށް އިސްތިއުފާ ދެއްވަން ޖެހިވަޑައިގަތީ އެވެ.\nހަރީރީ ކެބިނެޓް ލިސްޓް ރައިސަށް އެރުވުމުގެ ކުރިން މިސްރަށް ވަޑައިގެން އެގައުމުގެ ރައީސް އަބްދުލް ފައްތާހް ސީސިއާ ބައްދަލުކުރައްވައި މަޝްވަރާކުރެއްވި އެވެ. ސީސީ ވިދާޅުވީ ލުބްނާނަށް އެއްބާރުލުން ދެއްވާނެ ކަމަށާއިި ގައުމު ނެގެހެއްޓުމުގައި މިސްރަކީ ތަނބެއް ކަމަށް ބެއްލެވުމަށެވެ.\nލުބްނާނަށް އެހީވާނެ ވެދެއްވާނެ ކަމަށް ގަތަރުން ވެސް އޮތީ ބުނެފަ އެވެ. ރައީސް މިޝޭލް އައޫން ގަތަރަށް ވަޑައިގެން ފޮރިން މިނިސްޓަރު މުހައްމަދު ބިން އަބްުދުއްރަހްމާން އައްސާނީއާ ބައްދަލު ކުރައްވައި ދެއްކެވި ވާހަކަތަކުގައި ލުބްނާނަށް އެހީތެރިވެ ދެއްވާނެ ކަމަށް ގަތަރުގެ ފޮރިން މިނިސްޓަރު ވިދާޅުވި އެވެ.\nމިސްރު ގަތަރު މެދު އިރުމަތި\nލުބްނާންގެ ރައީސް ގަތަރުގެ އެހީއަށް އެދިވަޑައިގެންފި


މާލެ ބްލޮކް ނަންބަރު 132 ގައި ޕާކެއް ތަރައްޤީކޮށް ބަލަހައްޓައިދޭނެ ފަރާތެއް ހޯދުމާއި ގުޅޭ\nމާލެ ބްލޮކް ނަންބަރު 132 ގައި ޕާކެއް ތަރައްޤީކޮށް ބަލަހައްޓައިދޭނެ ފަރާތެއް ހޯދުމަށް ބޭނުންވެއެވެ.\nވީމާ، މި މަސައްކަތަށް ޝައުޤުވެރިވެވަޑައިގަންނަވާ ފަރާތްތަކުން 2018 އެޕްރީލު 19 ވާ ބުރާސްފަތި ދުވަހުގެ 13:00 އަށް މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރ / އަމީނީމަގަށް ވަޑައިގެން މަޢުލޫމާތު ސާފުކުރެއްވުމަށްފަހު 2018 އެޕްރީލު 26 ވާ ބުރާސްފަތި ދުވަހުގެ 13:00 އަށް މިނިސްޓްރީ އަށް ވަޑައިގެން އަގު ހުށަހެޅުއްވުމަށް ދެންނެވީމެވެ.\nމި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެވަޑައިގަންނަވާނަމަ 3004281 / 3004378 އަށް ރަސްމީ ގަޑީގައި ގުޅުއްވުން އެދެމެވެ.\nސުންގަޑި: 26 އޭޕްރިލް 2018 1300


2020 gai India akee Raajjeyge Tourism ge enme bodu source market | Jazeera\t2020 ގައި އިންޑިއާއަކީ ދިވެހިރާއްޖޭގެ ޓޫރިޒަމްގެ އެންމެ ބޮޑު ސޯސް މާކެޓް - Jazeera\n2020 ގައި އިންޑިއާއަކީ ދިވެހިރާއްޖޭގެ ޓޫރިޒަމްގެ އެންމެ ބޮޑު ސޯސް މާކެޓް\nސާއިފް ޝިޔާދު January 5, 2021 101 views0\n2020 ވަނަ އަހަރު ދިވެހިރާއްޖޭގެ ފަތުރުވެރިކަމުގެ ސިނާއަތުގެ އެންމެ ބޮޑު ސޯސް މާކެޓަކީ އަވަށްޓެރި އިންޑިއާ ކަމަށް ތަފާސްހިސާބުތަކުން ދައްކައިފިއެވެ. މިދިޔަ އަހަރު އެގައުމުން ރާއްޖެއަށް 90،562 ފަތުރުވެރިން ޒިޔާރަތްކޮށްފައިވެއެެވެ. މިއީ މާކެޓް ޝެއާގެ އިންސައްތައިން ބަލާއިރު 11.3 އިންސައްތައެވެ.\nމީގެ ދެ އަހަރު ކުރިން 2018 ވަނަ އަހަރު އިންޑިއާ އޮތީ ރާއްޖެއަށް އެންމެ ގިނަ ފަތުރުވެރިން އަންނަ ގައުމުތަކުގެ ލިސްޓުގެ ފަސް ވަނައިގައެވެ. ކޮވިޑް 19 ގެ ސަބަބުން ރާއްޖޭގެ ބޯޑަރު ބަންދުކޮށްފައި އޮތުމަށްފަހު ޖުލައި މަހުގެ 15 ވަނަ ދުވަހު އަލުން ހުޅުވާލުމާއި ގުޅިގެން ވެސް ގިނަ އަދަދެއްގެ އިންޑިއާ ފަތުރުވެރިން ރާއްޖެއަށް ޒިޔާރަތްކުރިއިރު މިފަދަ ބޮޑު ގޮންޖެހުންތަކާއެކު ވެސް އިންޑިއާއިން ގާތްގަނޑަކަށް ލައްކަ އަކާއި ގާތްކުރާ އަދަދަށް ފަތުރުވެރިން ރާއްޖެއައުމަކީ ރާއްޖޭގެ ފަތުރުވެރިކަމުގެ ސިނާއަތަށް ލިބިގެންދިޔަ ބޮޑު ކުރިއެރުމެކެވެ. މިފަދަ ބޮޑު ކުރިއެރުމެއް އިންޑިއާއިން ހޯދުމުގައި އެތައް ސަބަބުތަކެއް ވެއެވެ.\nއެގޮތުން ބަލާއިރު ނޮވެމްބަރ 2018 ގައި ރައީސް އިބްރާހިމް މުޙައްމަދު ޞާލިޙް ރާއްޖޭގެ ވެރިކަމާއި ހަވާލުވެވަޑައިގަތުމަށް ފަހު އިންޑިއާ އާއި ދިވެހިރާއްޖޭގެ މެދުގައިވާ ޒަމާންވީ ގުޅުން ވަނީ އިތުރަށް ވަރުގަދަވުމަކީ އެމަނިކުފާނުގެ ސަރުކާރުގެ ފުރަތަމަ ދެ އަހަރުގެ ތެރޭގައި އިންޑިއާއިން ރާއްޖެއަށް ޒިޔާރަތްކުރި ފަތުރުވެރިންގެ އަދަދު ބޮޑުތަނުން އިތުރުވުމުގެ އެއް ސަބަބެވެ. މިދިޔަ އަހަރުގެ މާޗް މަހުގެ ތެރޭގައި ދެ ގައުމުގެ މެދުގައި ސޮއި ކުރެވުނު ބައިލެޓަރަލް ވިސާ-ފްރީ އެގްރިމެންޓުގެ ސަބަބުން ދިވެހިރާއްޖެއަށް ޒިޔާރަތްކުރުމަށް އިންޑިއާގެ ރައްޔިތުންނަށް ފަސޭހަވެގެންދިޔުމަކީ ފަތުރުވެރިންގެ އަދަދު އިތުރުވުމަށް އެޅިގެންދިޔަ މުހިންމު ފިޔަވަޅެކެވެ.\nކޮވިޑް-19 ބަލިމަޑުކަމުގެ ސަބަބުން ދިމާވެފައިވާ ދަތިތަކާއި އެކުވެސް އިންޑިއާ އާއި ދިވެހިރާއްޖޭގެ ދެމެދުގައިވާ ގާތް ގުޅުމަށް ހީނަރުކަމެއް އައިސްފައި ނުވެއެވެ. ޕެންޑެމިކް ސްޓޭޓަސް އިއުލާނުކުރެވުމުން ބައިނަލްއަގްވާމީ ދަތުރުފަތުރު ހުއްޓުމަކަށް އައިސް ބޯޑަރުތައް ބަންދުވުމުގެ ސަބަބުން ދިވެހިރާއްޖޭގެ ފަތުރުވެރިކަމުގެ ސިނާއަތައް އެއްކޮށް ހުއްޓުނު ދަނޑިވަޅުގައި އިންޑިއާ އަދި ރާއްޖެއާ ދެމެދު ގާއިމްކުރެވުނު އެއަރ ބަބްލް ވެގެންދިޔައީ ރާއްޖޭގެ ފަތުރުވެރިކަމުގެ ސިނާއަތް 'ކިކްސްޓާޓް' ކުރުމަށް ލިބިގެންދިޔަ ބޮޑު ބާރަކަށެވެ. މިދިޔަ އޮގަސްޓް މަހުގެ ތެރޭގައި އިއުލާންކުރެވުނު މި އެއަރ ބަބްލްއަކީ ދެކުނު އޭޝިއާގެ ގައުމުތަކުގެ މެދުގައި ގާއިމްކުރެވިގެންދިޔަ މިފަދަ ފުރަތަމަ އެއަރ ބަބްލްއެވެ.\n'އެއާ ޓްރެވަލް ބަބަލް' ގާއިމް ކުރެވުމާއިއެކު، އިންޑިއާގެ މަޝްހޫރު އެތައް ތަރިންނާއި ސެލެބްރިޓީން ވަނީ ދިވެހިރާއްޖޭގެ ހުދު ދޮންވެލި ގޮނޑުދޮށްތަކަށް ޒިއާރަތްކުރަން ފަށާފައެވެ. ބޮލީވުޑަކީ ދުނިޔޭގެ ނިސްބަތުން ވެސް ފާހަގަކޮށްލެވޭ ސެލެބްރިޓީން ތިބި އިންޑަސްޓްރީއަކަށްވާއިރު މިފަދަ ތަރިން ރާއްޖެ އައިސް އެކި މީސްމީޑިއާ ޕްލެޓްފޯމްތަކުގައި ހިއްސާކުރަމުންދިޔަ ފޮޓޯތަކާއި ވީޑިއޯތައް ވެގެންދިޔައީ ރާއްޖޭގެ ފަތުރުވެރިކަން ހިލޭ އިސްތިހާރު ވެގެންދިޔަ ފަދަ ކަމަށެވެ. އެތައް މިލިއަން ފޮލޯވަރުން ތިބޭ މި ސެލެބްރިޓީއިން ހިއްސާކުރަމުންދިޔަ މި ފޮޓޯތަކާއެކު އިންޑިއާގެ އެތައް ރައްޔިތުންނެއްގެ ރާއްޖޭގެ ދޮންވެލި ގޮނޑުދޮށްތަކާއި ބިއްލޫރިކޮޅެއްފަދަ ސާފު މޫދު ދެކިލުމަށް ބޭނުންވިއެވެ. އަދި އޭގެ ސަަބަބުން ރާއްޖެ ޒިޔާރަތްކުރާ އިންޑިއާ ފަތުރުވެރިންގެ އަދަދު އިންތިހާއަށް އިތުރުވެ ރާއްޖެއާ ގުޅޭގޮތުން އިންޑިއާގެ އެކި ޓީވީ ޗެނަލްތަކާއި ނޫސް މަޖައްލާތަކުގައި ފަލަ ސުރުޚީތައް ލިޔެވިގެންދިޔައެވެ.\nހަމައެހެންމެ 2020 ވަނަ އަހަރުގެ ފަހު ކުއާޓާގައި އިންޑިއަން ހައި ކޮމިޝަންގެ ފަރާތުން ވަނީ، ދިވެހިރާއްޖޭގެ ޓޫރިޒަމް މިނިސްޓްރީއާއި ގުޅިގެން، ވެބިނާތަކާއި އަދި ވަރޗުއަލް އިވެންޓްތައް ރާވާ ހިންގާ، ދިވެހި ޓްރެވަލް އޭޖެންޓުންނާއި އިންޑިއާގެ ޓްރެވަލް އޭޖެންޓުން ގުޅުވައިދީފައެވެ. މިއީ ދެގައުމުގެ މެދުގައި އެޅިގެންދިޔަ މުހިންމު ބްރިޖަކަށް ވެގެންދިޔައެވެ.\nފަތުރުވެރިން ރާއްޖެ ޒިޔާރަތްކުރުމަށް ވެގެންދިޔަ އެންމެ ބޮޑު ފަސޭހައަކީ އެގައުމަށް ނިސްބަތްވާ ހަތަރު އެއާލައިނަކުން ރާއްޖެއަށް ދަތުރުކުރަމުން ދިޔުމެވެ. އަގުހެޔޮކޮށް އަތްފޯރާ ފަށުގައި ރާއްޖެއަށް ޒިޔާރަތްކުރުމުގެ ފުރުސަތު ހުޅުވިފައި އޮތުމަކީ ރާއްޖެ އައިސް އަގުބޮޑު ވިލާތަކާއި ރިސޯޓް އަދި ގެސްޓް ހައުސްތަކުގައި ތިބުމަށް އިންޑިއާގެ ރައްޔިތުންނަށް ހުޅުވިގެންދިޔަ ދޮރަކަށެވެ.\nމިއަހަރަކީ ފަތުރުވެރިކަމަށް އުއްމީދީ އަހަރަކަށްވާއިރު މިއަހަރު ވެސް ރާއްޖެއަށް ޒިޔާރަތްކުރާ އިންޑިއާގެ ފަތުރުވެރިންގެ އަދަދު އިތުރުވާނެ ކަމަށް ބެލެވެއެވެ. މިއީ ދެގައުމުގެ ގުޅުމަށް ވެސް ލިބިގެންދާނެ އިތުރު ކުރިއެރުމެކެވެ.


Thin magistrate Court akah fandiyarun ayyan koffi - vNews.mv\nތިން މެޖިސްޓްރޭޓް ކޯޓަކަށް ފަނޑިޔާރުން އައްޔަންކޮށްފި\nއައިޝަތު އިބްރާހީމް Male' | 13 September 2021, 12:19\nތިން ރަށެއްގެ މެޖިސްޓްރޭޓް ކޯޓަށް ފަނޑިޔާރުން އައްޔަން ކޮށްފިއެވެ.\nއެގޮތުން ފަނޑިޔާރުން އައްޔަން ކުރީ ބ.އޭދަފުށީ މެޖިސްޓްރޭޓް ކޯޓު، ޏ.ފުވައްމުލަކު މެޖިސްޓްރޭޓް ކޯޓު، ގއ.ކޮލަމާފުށީ މެޖިސްޓްރޭޓް ކޯޓަށެވެ.\nބ.އޭދަފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް، އައްޔަން ކުރެވުނު މަރްޔަމް އިފްހާމް ނާޝިދަކީ ކުއްލިއްޔަތުލް ދިރާސާތިލް އިސްލާމިއްޔާއިން ޝަރީޢަތާއި ގާނޫނުން ބެޗްލަރ ޑިގްރީ ވިތް އޮނަރސް ހާސިލްކުރައްވާފައެވެ.\nމީގެ އިތުރުން މަރްޔަމް އިފްހާމް ނާޝިދު ވަނީ ބ.އޭދަފުށީ މެޖިސްޓްރޭޓް ކޯޓުގެ ލީގަލް އެސިސްޓެންޓުގެ މަގާމުގައި6އަހަރަށްވުރެ ދިގު މުއްދަތަކަށް ޚިދުމަތް ކުރައްވާފައެވެ.\nޏ.ފުވައްމުލަކު މެޖިސްޓްރޭޓް ކޯޓުގެ މެޖިސްޓްރޭޓްކަމަށް އައްޔަން ކުރެވުނު އަބްދުއްސަލާމް ވަނީ އިސްލާމިކް ޔުނިވަރސިޓީ އޮފް މޯލްޑިވްސްއިން ބެޗްލަރ އޮފް ޝަރީޢާ އެންޑް ލޯ ވިތް އޮނާރސް ހާސިލްކުރައްވާފައެވެ.\nމީގެ އިތުރުން އަބްދުއްސަލާމް ވަނީ ހައިކޯޓުގެ ލީގަލް އޮފިސަރގެ މަގާމުގައި4އަހަރަށްވުރެ ދިގު މުއްދަތަކަށް ޚިދުމަތް ކުރައްވާފައެވެ.\nގއ.ކޮލަމާފުށީ މެޖިސްޓްރޭޓް ކޯޓުގެ މެޖިސްޓްރޭޓްކަމަށް އައްޔަން ކުރެވުނު ވިޝާހް ވަޖީދް އަކީ ގއ.ދާންދޫ މެޖިސްޓްރޭޓް ކޯޓުގެ ލީގަލް އެސިސްޓެންޓެއްގެ މަގާމުގައި 1 އަހަރާއި7މަސް ދުވަހުގެ މުއްދަތަކަށް ޚިދުމަތް ކުރައްވާފައިވާ ބޭފުޅެކެވެ.\nއޭނާ ވަނީ ދިވެހިރާއްޖޭގެ އިސްލާމިކް ޔުނިވަރސިޓީއިން ބެޗްލަރ އޮފް ޝަރީޢާ އެންޑް ލޯ ހާސިލްކުރައްވާފައެވެ.\nމި ތިން ބޭފުޅުނަކީ އެމަގާމަށް ކުރިމަތިލި ފަރާތްތަކުގެ ތެރެއިން، މަގާމަށް އެންމެ ގާބިލު ފަރާތެއް ހޮވުމަށްޓަކައި، އެ މަގާމަށް ކުރިމަތިލި ފަރާތްތަކާ އިންޓަރވިއު ކުރުމަށްފަހު، އިންޓަރވިއުގައި އެންމެ ޤާބިލުކަމަށް، ފަނޑިޔާރުން އައްޔަންކުރާ ކޮމިޓީން ކޮމިޝަނަށް ލަފާ އެރުވި3ބޭފުޅުންނެވެ.\nމި ބޭފުޅުން ފަނޑިޔާރުކަމުގެ ހުވާ ކުރައްވާފައިވަނީ އިއްޔެގެ ވަގުތެއްގައި ކަމަށް ޖޭއެސްސީން މައުލޫމާތުދެއެވެ.\nފަނޑިޔާރުން ޖޭއެސްސީ ރާއްޖެ ސިޔާސީ


Shaekha ge "Maldives Tastes" in dhivehi rahathah UK ah\nޝެއިޚާގެ "މޯލްޑިވްސް ޓޭސްޓްސް"އިން ދިވެހި ރަހަތައް ޔޫކޭއަށް\nއިނގިރޭސިވިލާތުގެ ވޭލްސްގައި ދިވެހި ރަހަތަކަށް ހާއްސަކޮށް ހުޅުވި، މޯލްޑިވްސް ޓޭސްޓްސް: އެ ރެސްޓޯރަންޓްގެ ފަހަތުގައި ހުރީ، 24 އަހަރުގެ ދިވެހި ޒުވާނެއް.\nމިހާރު އުމުރުން 24 އަހަރުގެ، އައިމިނަތު ޝެއިޚާ އިނގިރޭސިވިލާތަށް ގޮސް ދިރިއުޅެން ފެށީ އޭނާގެ އުމުރުން އެންމެ 14 އަހަރުގަ އެވެ. މަންމަ އާއި ބައްޕަ އަދި މުޅި އާއިލާއާ އެކީ އިނގިރޭސިވިލާތުގެ، ވޭލްސްގެ އުތުރުގައި ވަޒަންވެރިވެ، ދިރިއުޅުމެއް ފެށިތާ ބަރާބަރު 10 އަހަރުވީ އެވެ. ސަމާ ބްރޭކްގައި މާލެ އައިސް އާއިލާއާ ބައްދަލުކޮށްލައި މަޖާކޮށްލުމުގެ ފުރުސަތު ލިބުނަސް، ކިޔެވުމުގައި ބިޒީވެ މިދިޔަ ފަސް އަހަރުވެސް ޝެއިޚާއަށް ރާއްޖެއަށް އާދެވޭ ގޮތެއް ނުވި އެވެ. އޭނާ އެންމެ ދެރަވެފައި ހުރީ އުފަން ގައުމާ ދުރުގައި އުޅެން ޖެހުނީމަ އެވެ. އޭނާ ބުނާ ގޮތުގައި އެއަށް ވުރެވެސް މާޔޫސްވަނީ، މާމަގެ ދިވެހި ކެއުންތަކުގެ ރަހަ އޭނާއަށް ނުލިބޭތީ އެވެ. ކިރު ގަރުދިޔަ އާއި ރޮށި މޮޑެގެން ނޫނީ ބަތާއި ގަރުދިޔަ ކާލަން ޝެއިޚާ ކިތަންމެ ބޭނުން ވިޔަސް އެ ނަސީބެއް އޭނާއަށް އޮތީ ނުލިބި އެވެ. އެފަދަ އެއްޗެއް ކާލަން ލިބޭނީވެސް ޗުއްޓީއެއް ލިބޭ ދުވަހަކުން އަމިއްލައަށް ބަދިގެއަށް ވަދެ ކައްކައިގެން އެވެ. އެކަމާ ހުރެ ޝެއިޚާ ހުރީ ދިވެހި ކެއުންތައް ތައްޔާރު ކުރަން ދެވި ހިފައިފަ އެވެ. އޭނާ ބޭނުންވީ މި ހަގީގަތް އެކީ ބަދަލުކޮށްލާށެވެ.\nމީގެ މަހެއްހާ ދުވަސްކުރިން، ބަޔޯ މެޑިކަލް ސައިންސްއިން މާސްޓާޒްއަށް ކިޔަވާ ނިމި އޭނާ ވެސް، ހިންދެމި ލައިފި އެވެ. ވޭލްސްއިން ދިވެހި ރަހަތައް ނުލިބުމުގެ މާޔޫސްކަމުން ޝެއިޚާ ދެކެމުން އައި ހުވަފެނަކީ، އެ ސަރަހައްދުގައި ދިވެހި ކެއުންތަކަށް ހާއްސަ ރެސްޓޯރަންޓެއް ހުޅުވައި ހިދުމަތް ފެށުމެވެ. ވޭލްސްއަށް ދިވެހި ރަހަތައް ގެނެސްދިނުމަށް ޝެއިޚާ ދެކެމުން އައި ޒަމާންވީ މި ހުވަފެން މިއަދު ވަނީ ހަގީގަތަކަށް ބަދަލުކޮށްފަ އެވެ. ވޭލްސްގެ، ބެންގޯ ހައި ސްޓްރީޓްގައި ބްރިޓިޝް ހާޓް ފައުންޑޭޝަނާ އިންވެގެން ހުންނަ އިމާރާތުގައި ޝެއިޚާ މިހާރު ވަނީ "މޯލްޑިވްސް ޓޭސްޓްސް" ގެ ނަމުގައި، ރެސްޓޯރަންޓެއް ހުޅުވައި ދިވެހި ކެއުންތައް ސާވްކުރަން ފަށައިފަ އެވެ. މެޑިސިންގެ ދާއިރާއިން މައްޗަށް ކިޔަވާފައި ހުއްޓަސް އޭނާ އަތުކުރި އޮޅާލައި ކައްކަން ބަދިގެއަށް ވަދެ އެ ހުރީ ވަރުގަދަ އަމުޒެއްގަ އެވެ. އޭނާ ބޭނުން ވަނީ ދިވެހި ކެއުންތައް ޔޫކޭ އަދި މުޅި ޔޫރަޕަށް ވެސް އާންމުކުރާށެވެ.\nމޯލްޑިވްސް ޓޭސްޓްސްގެ، ދިވެހި ކެއުމުގެ ޕެކެއް. -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ ކިރުގަރުދިޔަ.: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ ފިހުނު ކުކުޅު: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ |މޯލްޑިވްސް ޓޭސްޓްސް\n"އަބަދުވެސް ހިތައް އަރާ ދިވެހި ކެއުންތައް ކީއްވެބާއޭ ބޭރުގެ ގައުމުތަކުގައި ލިބެން ނުހުންނަނީ. ހާއްސަކޮށް އިނގިރޭސިވިލާތް ޔޫރަޕްގެ މި ގައުމުތަކުގައި. އެކަމަކު ރާއްޖޭގެ ކާ އެއްޗިއްސަކީ ވަރަށް ޔުނީކް އެއްޗެއް. އިންޑިއާ ސްރީލަންކާ މި ހުރިހާ ކެއުންތަކެއް މިކްސްވެގެން ނިކުންނަ ތަފާތު ރަހަތަކެއް ދިވެހި މި ކެއުންތަކުގައި ހުންނަނީ. ދެން ހިތައް އެރީ ރާއްޖެ ޕްރޮމޯޓް ކުރަން މިކަހަލަ ކަމެއް ބަޔަކު ނުވެސް ކުރެޔޭ! ކީއްވެ ބާއޭ ކުރަން ނޫޅެނީ؟ އެހެން ވީމާ މިގޮތަށް ދިވެހި ކާ އެއްޗިހި މިތަނުގެ މީހުންނަށް ގެނެސްދީގެން ރާއްޖެވެސް ޕްރޮމޯޓް ކުރެވޭނޭ،" މޯލްޑިވްސް ޓޭސްޓްސް ހުޅުވުމުގެ ހިޔާލު އުފެދުނު ގޮތް، ފޯނުން ވާހަކަ ދައްކަމުން ޝެއިޚާ ކިޔައިދިނެވެ.\nމޯލްޑިވްސް ޓޭސްޓްސް ރެސްޓޯރަންޓްގެ ދޮރު ވޭލްސްގައި ހުޅުވާލި ފަހުން މަހެއްހާ ދުވަސްވީއިރު އެ ރެސްޓޯރަންޓަށް މަޑުމަޑުން މީހުންގެ ހިތް ޖެހި އަންނަނީ މަޝްހޫރު ވަމުން އެވެ. ޝެއިޚާ އާއި އޭނާގެ މަންމަ އަދި ކޮއްކޮގެ ކެއްކުމުގެ ރަހަ ބަލައިލަން ދުވާލެއްގެ މައްޗަށް 25-30 ދެމެދުގެ އަދަދަކަށް ކަސްޓަމަރުން އާދެ އެވެ. ވާހަކަ ކުރިއަށް ގެންދަމުން ޝެއިޚާ ބުނީ، އެތަނަށް އަންނަ ކޮންމެ މީހަކު ވެސް ދިވެހި ރަހަތަކަށް ތައުރީފް ކުރެ އެވެ. އެންމެން ވެސް ދަނީ ދިވެހި ކާތަކެތި މީރުވެ، ހިތްފުރިގެން ކަމަށް ޝެއިޚާ ބުންޏެވެ. އަގުބޮޑު ޓޫރިޒަމްގެ ބްރޭންޑަކަށް ރާއްޖެ ވެފައި އޮތް އިރު، "މޯލްޑިވްސް ޓޭސްޓްސް"އާ އެކު ދިވެހި ރަހަތަކުން އިނގިރޭސިންގެ ކެއުންތައް ވެސް މި ވަނީ މުއްސަދިވާން ފަށައިފަ އެވެ.\n"ގިނަ މީހުން ހައިރާންވެގެން އައިސްފައި އަހާނެ އަސްލު ރާއްޖެ ބައެއްހޭތީ. ދެން އާއެކޭ ބުނީމަ ރާއްޖޭގެ ރީތި މޫދާއި ގޮނޑިދޮށްތަކުގެ ވާހަކަ އާއި ރާއްޖެއަށް ކޮންމެވެސް ދުވަހަކުން ދާން ބޭނުންވާ ވާހަކަ ދައްކާ. އެންމެންނަށް ވެސް ރާއްޖެ އެނގޭ. އެކަމަކު ރާއްޖޭގެ ކާނާއަކީ މީރު އެއްޗެއް ކަމެއް އެ މީހުންނަކަށް ނޭނގޭ. ރަހަ ބަލާފައި އެންމެން ވެސް ބުނޭ ހާދަމީރޭ،" ޝެއިޚާ ބުންޏެވެ.\nވޭލްސްގައި ހުޅުވި، މޯލްޑިވްސް ޓޭސްޓްސް ރެސްޓޯރަންޓްގެ ބާނީ، ޝެއިޚާ، 24: އޭނާ ބޭނުން ވަނީ، ދިވެހި ކާނާއަކީ ދުނިޔޭގައި މަޝްހޫރު އެއްޗަކަށް ހަދަން.\nމޯލްޑިވްސް ޓޭސްޓްގެ މެނޫ.\n"މޯލްޑިވްސް ޓޭސްޓްސް"ގެ މެނޫގެ އެންމެ ކުރީގައި އޮތީ ގިރުގަރުދިޔަ އާއި އަލުވި ރިހަ އާއި މުގުރިހަ އަދި ކުކުޅު ރިހަ އެވެ. އަދި ރޮއްޓާއި މަސްހުންޏާއި ކުޅިމަސް އަދި މިހެން ގޮސް ނަން ހުސްކޮށް ދިވެހި ކާނާތަކުން އެ ރެސްޓޯރަންޓްގެ މެނޫ ވަނީ މުއްސަދިވެފަ އެވެ. ދިވެހި ނަންތަކާ އެކު، ދިވެހި ކެއުންތައް ހިމެނޭ މެނޫ ޕެކްތައް ވެސް ވަނީ މިހާރު ނެރެފަ އެވެ. "މޯލްޑިވްސް ޓޭސްޓުން ފަހެ، ނުލިބޭނީ ކޯޗެއް ހެއްޔެވެ؟ދިވެހި ސަޓަނިވެސް، މި ރެސްޓޯރަންޓުން ތަޖުރިބާކޮށްލެވޭނެ އެވެ. މިތަނުގެ ކާތަކެއްޗަށް ދީފައި ވަނީ ވެސް މުޅިން ވެސް ދިވެހި ނަންތަކެވެ. ޝެއިޚާ ބުނި ގޮތުގައި ދިވެހި ކާނާގެ އިތުރު ބާވަތްތައް އެ މެނޫއަށް އިތުރު ކުރުމަކީ މިހާރު އޮތް ބޮޑު އަމާޒެވެ. ހާއްސަގޮތެއްގައި ރިހާ ކުރާއި ކުދިގުޅަ އަދި ތެލުލި ކެޔޮ ފަދަ ދިވެހި ތައްޔާރީ ކާނާ ވެސް އެ ރެސްޓޯރަންޓްގެ ތެރެއަށް އޭނާ ގެންނާނެ އެވެ.\nރާއްޖޭގެ ކާ އެއްޗިހިގެ ވާހަކަ ވަރަށް ނުދެކެވޭ ރާއްޖޭގެ ނަމާ އެކު. އެހެންވެ، މިއީ ހަނދާން ނެތިފައި އޮންނަ ކަމެއް ވީމާ ރާއްޖޭގެ ކާއެއްޗިހިގެ ތެރެއިން ރާއްޖެ މި ދަނީ ޕްރޮމޯޓް ވެގެން. މިއީ އަސްލު އަޅުގަނޑަށް ލިބޭ އެންމެ ބޮޑު އުފަލަކީ\nއައިމިނަތު ޝެއިޚާ - މޯލްޑިވްސް ޓޭސްޓްސްގެ ބާނީ\n"ރިހާކުރި ހުނިރޮށި ކުދިގުޅަ ކަހަލަ އެއްޗިހި ވެސް މިތަނުން ލިބޭނެ ގޮތް ހެދުން އަމާޒަކީ. އެކަމަކު އީޔޫގެ ފުޑް ސްޓޭންޑަޑް މި ކޮޅުގައި [ޔޫކޭގައި] ފޮލޯ ކުރާތީ ރިހާކުރު ކަހަލަ އެއްޗިހި މާލެއިން ގެންނަން ފަސޭހައެއް ނޫން. އެކަމަކު އެބަ މަސައްކަތް ކުރަން އެ އެއްޗިހި ގެންނަން ހުއްދަ ހޯދަން. އެކަން ކާމިޔާބު ވެއްޖިއްޔާ ރިހާކުރު ވެސް ސާވް ކުރެވޭނެ. އެކި ކަހަލަ ދިވެހި ސްނެކްސް ވެސް\nއޭރުން މިކޮޅުން ހަމަ ވިއްކޭނެ،" ޝެއިޚާ ބުންޏެވެ.\nމޯލްޑިވްސް ޓޭސްޓްގެ، ކުކުޅުރިހަ: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ، ކުޅިމަސް: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ، ކިރުބޯކިބާ: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ، ކުދީނާ ސަޓަނި: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nރާއްޖެއަށް އޮންނަ ލޯތްބެއްގައި ދިވެހި ކެއުންތަކަށް ހާއްސަ ރެސްޓޯރަންޓެއް ހުޅުވައިގެން ޝެއިޚާ ގަދައަޅައި މަސައްކަތް ފަށައިގަތް ނަމަވެސް ކިޔެވި ދާއިރާ ކަމަށްވާ، މެޑިސިންގެ ދާއިރާއިން އޭނާ ހުރީ މުޅިން ނިކުމެ އަތް ފޮޅާލާ ގޮތަކަށް ނޫނެވެ. ޕްރޮފެޝަންއެއްގެ ގޮތުގައި އޭނާ ހުރީ ބަދިގެ ހިޔާރު ކުރަން ނިންމައިގެނެއް ވެސް ނޫނެވެ. ހެލްތް ކެއާގެ ދާއިރާއިން ކުރިއަށް ދިޔުމުގައި ވެސް ޝެއިޚާގެ އޮތީ ބޮޑު އަމާޒެކެވެ. ޝެއިޚާ މާސްޓާސް ގެ ރިސާޗް ބިނާކުރި، ކެންސާ ރިސާޗްގެ ދާއިރާއަށް އިތުރަށް ފީނައި ދިރާސާކޮށް\nމިބައްޔަށް ކީމޯ ތެރަޕީ އެކު ދެވޭނެ އިތުރު ފަރުވާއެއް ހޯދުމަކީ އޭނާގެ ހުވަފެނެކެވެ. ވަޒީފާއަށް ދާން ފެށިޔަސް ޝެއިޚާ ހުރީ މޯލްޑިވްސް ޓޭސްޓްގެ ބަދިގެ ދޫކޮށްލާ ގޮތަކަށް ނޫނެވެ.\n"ދިވެހި ކާއެއްޗިހި ތައްޔާރު ކުރުމަކީ ހޮބީއެއް. ޕްރޮފެޝަންގެ ގޮތުގައި ވަޒީފާ އަދާކުރިޔަސް ޝެއިހާ ދެކެނީ ހަމަ ވަޒީފާއަށް ދަމުން ވެސް މިކަން ކުރެވޭނޭ. ފެމިލީގެ ހެލްޕާ އެއްކޮށް މިކަން ވާނެ. ވަޒީފާއަށް ނިކުތަސް މިކަމެއް ދޫކޮށެއް ނުލާނަން. މިކަމަށް ވަގުތު ދީގެން ބެލެންސް ކޮށްގެން ޕްރޮފެޝަން އާއި ހޮބީ އެއްވަރަކަށް ގެންދާނީ،" މޯލްޑިވްސް ޓޭސްޓްސްއާ އެކު އޭނާގެ މުސްތަގުބަލު ބައްޓަން ކުރަން ރާވާ ގޮތް ކިޔައިދިނެވެ.\nރެސްޓޯރަންޓް ހުންނަތަނުގެ ލޮކޭޝަން.\nރާއްޖެއާ އެތައް މޭލެއް ދުރުން، ވޭލްސްގެ ފިނިކަމުގައި ޝެއިޚާގެ ދިރިއުޅުން ބިނާވެފައި އޮތަސް އޭނާގެ ހިތް އަދިވެސް އޮތީ ރާއްޖޭގަ އެވެ. ދިވެހި ކާނާގެ މީރު ރަހަތަކުން އޭނާއަކަށް ހަނދާން ނައްތާލެވޭކަށް ނެތެވެ. ޔޫރަޕްގައި ރާއްޖެއަށް މަޝްހޫރުކަން ލިބިފައި އޮތީ،\nއަގުބޮޑު ޓޫރިޒަމްގެ މަންޒިލެއްގެ ގޮތުގައި ނަމަވެސް، ޝެއިޚާގެ މިކުޑަކުޑަ ރެސްޓޯރަންޓް، "މޯލްޑިވްސް ޓޭސްޓްސް"އިން ބުނެދެނީ ރާއްޖޭގެ ނުދައްކާ ބޮޑު ވާހަކަ އެކެވެ. މި ރެސްޓޯރަންޓްގެ ފަހަތުގައި ފޮރުވިފައި އޮތް ރެސިޕީއިން ބުނެދެނީ، ރާއްޖޭގެ ރީތިކަމާ އެއްވަރަށް ދިވެހި ކާތަކެތީގެ މީރު ކަމެވެ. ހަޔާތުގެ ކޮންމެވެސް އެއްފަހަރަކު ރާއްޖެ ޒިޔާރަތްކޮށްލަން ޖެހޭ ސަބަބުތަކުގެ ތެރެއަށް ދިވެހި ކާތަކެތީގެ މީރު ރަހަ ބަލައިލުން މި އޮތީ އިތުރު ކުރަން ޖެހިފަ އެވެ. ޝެއިޚާގެ މަސައްކަތުން ބުނެދޭ އެންމެ ބޮޑު ވާހަކައަކީ ވެސް މި އެވެ.\nމޯލްޑިވްސް ޓޭސްޓްގެ، އަލުވި ރިހަ : މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ، ރޮށި: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގައި، މަސް ފިހަނީ: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\nމޯލްޑިވްސް ޓޭސްޓްގެ ސަޓަންޔެއް: މި ރެސްޓޯރަންޓަށް ބޮޑު ތަރުހީބެއް ލިބޭ -- ފޮޓޯ | މޯލްޑިވްސް ޓޭސްޓްސް\n"ދިވެހި ކާނާގެ ވާހަކައަކީ ރާއްޖެ ޕްރޮމޯޓް ކުރާއިރު ނާންނަ ވާހަކައެއް. އެހެން ސައުތު އޭޝިޔާގެ ގައުމުތަކުގެ ކާ އެއްޗިއްސަކީ ވަރަށް މަގުބޫލު އެއްޗެއް. އެކަމަކު ރާއްޖޭގެ ކާ އެއްޗިހިގެ ވާހަކަ ވަރަށް ނުދެކެވޭ ރާއްޖޭގެ ނަމާ އެކު. އެހެންވެ، މިއީ ހަނދާން\nނެތިފައި އޮންނަ ކަމެއް ވީމާ ރާއްޖޭގެ ކާއެއްޗިހިގެ ތެރެއިން ރާއްޖެ މި ދަނީ ޕްރޮމޯޓް ވެގެން. މިއީ އަސްލު އަޅުގަނޑަށް ލިބޭ އެންމެ ބޮޑު އުފަލަކީ،" ޝެއިޚާ ވާހަކަ ނިންމާލަމުން ބުންޏެވެ. "މި މަސައްކަތް އިތުރަށް ތަރައްގީކޮށް ދިވެހި ރަހަތައް ޔޫރަޕަށް ގެނެސްދިނުމުގައި އަބަދުވެސް ހުންނާން،"\nޝެއިޚާ ދައުވަތު ދެނީ، "މޯލްޑިވްސް ޓޭސްޓްގެ" ދިވެހި ކާނާގެ ރަހަތައް ބަލައިލަން އެންމެން ވެސް އަންނާށެވެ. އެ ރެސްޓޯރަންޓް ކޮންމެ ހޯމަޔަކުން ހޮނިހިރަށް ހެނދުނު 10 އިން ރޭގަނޑު 10 ޖަހަންދެން ހުޅުވާފައި ހުންނާނެ އެވެ.\nބުދެއްގެ ސިފަ ޖެހެން މީހަކު މަސައްކަތް ކުރަނީ


ރިލީފް ޓީޗަރ (ޤުރްއާން)\nސާނަވީ ތަޢުލީމް ފުރިހަމަކުރުންކަމަށްވާނަމަ\nމަތީ ސާނަވީ ތަޢުލީމް ފުރިހަމަކުރުން ކަމަށްވާނަމަ\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކުރުންކަމަށްވާނަމަ\nވަޒީފާގައި މައިގަނޑުގޮތެއްގައި ކުރަންޖެހޭ މަސައްކަތްތައް:\n- ސްކޫލުގެ ޕްރައިމަރީ ގްރޭޑްތަކުގެ ދަރިވަރުންނަށް ޓައިމްޓޭބަލާ އެއްގޮތްވާގޮތުގެމަތިން ފިލާވަޅުތައް ނަގައިދިނުން.\n- ކުރިއަށް އޮންނަ ހަފުތާއަށް ލެސަން ޕްލޭންކޮށް، ޓީޗިންގ އެއިޑްސް ތައްޔާރުކުރުން.\n- ސްކީމް އޮފް ވާރކް ތައްޔާރުކުރުން.\n- ދަރިވަރުން ކުރާ މަސައްކަތް ބަލައި، ރަނގަޅު ކަންތައްތަކާއި ނުރަނގަޅު ކަންތައްތައް ފާހަގަކުރުން.\n- ޔުނިޓްތައް ނިމުމުން ނުވަތަ ޕްލޭންކޮށްފައިވާ އުޞޫލުން، ކިޔަވައިދެވުނު އެއްޗެއް ދަރިވަރުންނަށް ހާސިލުވެފައިވާ މިންވަރު ވަޒަންކުރުން.\n- ސްކޫލުގައި ބާއްވާ ކުޅިވަރު މުބާރަތްތައް ރާވައި ހިންގުމާއި، ސްކޫލުން ބޭރުގައި ބާއްވާ ކުޅިވަރު މުބާރާތްތަކަށް ދަރިވަރުން ތަމްރީނުކުރުން.\n* މި މަޤާމަށް މީހަކު ހޮވުމަށް ހަމަޖެހިފައިވަނީ އިންޓަވިއު ކުރުމަށްފަހުގައެވެ. އެހެންކަމުން، މި އިޢުލާނުގެ މުއްދަތު ހަމަވާތާ7ދުވަހުގެ ތެރޭގައި އިންޓަވިއު ބާއްވާނެ ތާރީޚާއި ވަގުތު އެންގޭނެއެވެ. އިންޓަވިއު އޮންނާނީ މި ސްކޫލުގައެވެ. އަދި ކިޔަވައިދިނުމުގެ ފެންވަރު ބެލުމުގެގޮތުން ކުލާހުގައި 1 ގަޑިނެގުމަށް ހަމަޖެހިފައިވެއެވެ.\n* މި ވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 15 އަށްވުރެ ގިނަނަމަ، ވަޒިފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރަށާއި، ތަޖުރިބާއަށާއި، މަސައްކަތަށް ބޭނުންވާ ހުނަރަށް ބެލުމަށްފަހު، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީން ކަނޑައަޅާ ކްރައިޓީރިޔާއެއްގެދަށުން، ޝޯޓްލިސްޓް ކުރެވޭނެއެވެ. އިންޓަވިއުކުރެވޭނީ، ޝޯޓްލިސްޓް ކުރެވޭއިރު ހޮވޭ ފަރާތްތަކާއެވެ.\n1. ވަޒީފާއަށް އެދޭ ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި ސްކޫލުގެ ކައުންޓަރުން ލިބެން ހުންނާނެއެވެ.)\n2. ވަޒީފާއަށް އެދިފައިވާ ފަރާތަށް ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތައް (އެކްރެޑިޓްކޮށްފައިވާ)\n3. މަސައްކަތުގެ ތަޖުރިބާ ދެނެގަތުމަށް މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތައް.\n4. ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ކޮޕީ (ލިޔެފައިވާ ލިޔުންތައް ކިޔަން އެނގޭފަދަ ކޮޕީއެއް)\n5. ވަޒީފާއަށް އެދޭ ފަރާތުގެ ވަނަވަރު (ސީވީ)\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، މި ސްކޫލުގެ އޮފީހަށެވެ. ފޯމާއި ތަކެތި ހުށަހެޅުމުގެ ސުންގަޑިއަކީ، 15 އޮގަސްޓު 15 ވާ ހޯމަދުވަހުގެ 10:00 އެވެ.\nމި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކާ އިންޓަވިއުކުރުމަށްފަހު، އޭގެ ތެރެއިން އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، މި ސްކޫލުގެ 6540541 ނަންބަރު ފޯނާ ގުޅުން އެދެމެވެ.\nސުންގަޑި: 15 އޮގަސްޓް 2016 1000


Kashmir Mahsalaigai Pakistan Aai Saudi Ge Gulhun Goasve, Eheethah Kandaalaifi - Vaguthu\n11 މަސް ކުރިން ( އޮގަސްޓް 15, 2020 )\nކަޝްމީރުގައި މުސްލިމުންނަށް އިންޑިއާ އިން ދެމުން ގެންދާ އަނިޔާތަކާއި ގުޅިގެން އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ) އިން އެކަށީގެންވާ ވަރާއި ގާތައް ވެސް ކަޝްމީރުގެ މުސްލިމުންގެ ދިފާޢުގައި މަސައްކަތް ނުކުރާ ކަމަށް ޕާކިސްތާނުން ބުނުމުން ސައުދީ އަރަބިއްޔާ އާއި ޕާކިސްތާންގެ ގުޅުން ގޯސްވެއްޖެއެވެ.\nއޯއައިސީ އަކީ އިސްލާމީ ގައުމުތައް ހިމެނޭ ޖަމިއްޔާއެއް ކަމަށް ވީނަމަވެސް އެޖަމިއްޔާ ލީޑް ކުރަނީ ސައުދީ އަރަބިއްޔާ އިންނެވެ. އެހެންކަމުން އޯއައިސީއަށް ފާޑުކިޔުމަކީ ސައުދީ އަރަބިއްޔާ އަށް ރައްދުވާ ފާޑުކިޔުމެކެވެ.\nމީޑިއާ ރިޕޯޓްތައް ބުނާ ގޮތުގައި ޕާކިސްތާނުން އޯއައިސީއަށް ފާޑުކިޔުމުން ސައުދީ އަރަބިއްޔާ އިން ވަނީ އެކަމުގެ ބަދަލު ހިފަން މަސައްކަތް ފަށާފައެވެ. ސައުދީ އަރަބިއްޔާ އިން ޕާކިސްތާނަށް ދޫކޮށްފައި ހުރި ލޯނުތަކުގެ ތެރެއިން އެއްބިލިއަން އެމެރިކާ ޑޮލަރު އަނބުރާ ދައްކަން ސައުދީ އަރަބިއްޔާ އިން ވަނީ މިދިޔަ ހަފްތާގައި ޕާކިސްތާނަށް އަންގާފައެވެ.\n2018 ވަނަ އަހަރުގެ ނޮވެމްބަރ މަހު ޕާކިސްތާނަށް ސައުދީ އަރަބިއްޔާ އިން ވަނީ 6.2 ބިލިއަން އެމެރިކާ ޑޮލަރުގެ ލޯން ޕެކޭޖެއް ދިނުމަށް އެއްބަސްވެފައެވެ. އެޕެކޭޖްގެ ދަށުން ތިން ބިލިއަން އެމެރިކާ ޑޮލަރު ސައުދީ އަރަބިއްޔާ އިން ޕާކިސްތާނަށް ދޭނެއެވެ. އަދި 3.2 ބިލިއަން ޑޮލަރަށް ވާވަރަށް ކްރެޑިޓަށް ސައުދީ އަރަބިއްޔާ އިން ޕާކިސްތާނަށް ތެޔޮ ފޯރުކޮށްދޭނެއެވެ.\nރިޕޯޓްތައް ބުނާ ގޮތުގައި އެއްބިލިއަން ޑޮލަރުގެ ލޯނު ދެއްކުމަށް ސައުދީން ޕާކިސްތާނަށް އެންގުމުގެ އިތުރުން ކްރެޑިޓަށް ތެޔޮ ދޫކުރުން ވެސް މިހާރު ވަނީ ހުއްޓާލާފައެވެ.\nޕާކިސްތާނުން ވަނީ ކަޝްމީރުގެ މައްސަލައިގައި އޯއައިސީގެ ގައުމުތަކުގެ ފޮރިން މިނިސްޓަރުންގެ ބައްދަލުވުމެއް ބާއްވައި ދިނުމަށް އެދިފައެވެ. ނަމަވެސް އެފަދަ ބައްދަލުވުމެއް އޯއައިސީން އިންތިޒާމު ކޮށްދީފައެއް ނުވެއެވެ.\nޕާކިސްތާންގެ ފޮރިން މިނިސްޓަރ ޝާހް މުހައްމަދު ޤުރައިޝީ ވިދާޅުވީ ކަޝްމީރުގެ މައްސަލައިގައި ސައުދީ އަރަބިއްޔާ އާއި ގަލްފްގެ ގައުމުތަކުން އެކަށީގެންވާ ލީޑާޝިޕެއް ދައްކަވާ، މައްސަލަ ހައްލު ކުރުމަށް މަސައްކަތް ކުރަން ޖެހޭ ކަމަށެވެ. ނަމަވެސް އެގައުމުތަކުން ކަޝްމީރުގެ މައްސަލައަށް ސަމާލުކަން ނުދޭތީ ހިތާމަކުރާކަމަށް އޭނާ ވިދާޅުވިއެވެ.\nއޮގަސްޓް 15, 2020 12:16\nތިހެންވެގެނޭ ހޫތީން ނައް ތާއީދު ކުރަން ޖެހެނީ..މުނާފިގުންނާއި ޔަހޫދީންނާއި ބައިވެގެން އުޅޭ ބައެއް..އިންޑިއާއިން މުސްލިމުންނައް ހިތުހުރިގޮތެއްހަދާއިރު ބުރާންތިވެފައިވާ ސައޫދީ އިންނަނީ ބަލައިގެން...ﷲއިރާދަފުޅުން އީރާނުގެ ހަނގުރާމަ ވާނީ ސައުދީގެ ލަޝްކަރު އަނދާއަޅިއަށް ވާހަނގުރާމަ...އަދި ބަލަން ހުރޭ\nއޮގަސްޓް 15, 2020 13:16\nރަގަނޅު ވާހަކައެއް...ޕާކިސްތާނަކީ ވަރަށް ރަނގަޅު ގައުމެއް މުސްލިމުންނަށް އޯގާތެރި ބައެއް...ތުރުކީ ޕާކިސްތާން އީރާން މި ގައުމުތަކަށް އައްސަރިބަހާ ސާބަސް...މުސްލިމުންގެ ދިފާޢުގައި ނުކުންނާތީ\nއޮގަސްޓް 15, 2020 14:35\nމުސްލިމުންނޭ ކިޔައިގެން އުޅޭ، ޢަލީގެފާނަކީ އެންމެ ފަހުގެ ރަސޫލާ ކަމަށް ބުނާ ބައެއް އެއީ ހައްގު ބައެއްކަމަށް ބުނުމަކީ ކިހާވަރެއްގެ ކަމެއްކަން އެގޭނެނަމަދޯ\nއޮގަސްޓް 15, 2020 15:50\nއަލީގެ ފާނޭ ކިޔަނީ ރަސޫލެކޭ ކިޔާބަޔަކީ މުސްލިމުން ކަމަށް ނުދެކޭ. މުސްލިމުންގެ މެޖޯރިޓީ އޮންނަތަނެއްގަ މަދު މުނާފިގުންތަކެއް ތިބެދާނެ. އޭގެމާނައަކީ މުޅި ޤައުމުގެ އެނމެހާ ރައްޔިތުންނަކީ ކާފަރުންނެކޭ ނޫން\nއޮގަސްޓް 15, 2020 15:59\nޒަކިއްޓޭ! ކަލޯއަށް ވާނުވާނޭގުނަސް ކޮމެންޓްކުރާތި. ސުންނީންގެތެރޭގަ ހަރުކަށި ޓެރަރިސްޓުން ތިބޭހެން ޝީންގެތެރޭވެސް ތިބުނާކަހަލަ ބައިގަނޑެއް ނެތެކޭނޫން. އެކަމަކު ހުރިހާ ޝީން އެއީ އެގޮތަށް ގަބޫލުކުރާބައެއް ނޫން. މީޑިއާ އަދި އެހެނިހެން މަސްދަރުތަކުން ކޮންމެފަދަ ވާހަކައެއް ލިޔުނަސް އަދި ކިޔަސް ހައްގު އޮޅުވައެއްނުލެވޭނެ އަބަދަކު. ޝީންގެ މީހަކާ ދިމާކޮށްލާފައި ވާހަކަދައްކާލީމަ ޗަކޮޔަށް ވާނުވާ ފަހަރެއްގަ އެނގިދާނެ. އެއީ ބޭފުޅާގެ ގަމާރުކަން ބަލާމީޓަރުން އެހާމަތިން މާރކްސް ނުލިބޭނަމަ.\nއޮގަސްޓް 15, 2020 13:31\nސައޫދީގެ ސަރުކާރަކީ ވަރަށް ވިޔާނުދާ ލާރިގެދަހިވެތި ކަމުގައި އުޅޭބައެއް..ފަލަސްތީނައް ބޮންއަޅާއިރުވެސް\nއަޗާތަޅަންތިބެނީތާ...މި ބީތާގަމާރުންނައް ނުވިސްނެޔޭ މާދަމާމިމީހުންގެ ދިފާޢުގައި އަމިއްލަނަފްސަށް ބެލުމެއްނެތި ހަނގުރާމައެއްކުރަންޖެހުނަސް ދިފާއުކުރަންނިކުންނަނީ ޕާކިސްތާންކަން...\nއޮގަސްޓް 15, 2020 13:51\nސައޫދީއަށް އެންމެ ހަމަލާއެއް ދިނަސް އެހަމަލާ އަމާޒުވީ ޕާކިސްތާނައްކަން..ޕާކިސްތާނުން ބުނެފައިވޭ އެހާވެސް ގާތް ބަޔަކަށް ސައޫދީ ބަލަނީ. އަދި 1979 އަހަު ރ ހަރަމްފުޅު ހައިޖެކްޓުކުރުމުން ޕާކިސްތާނުގެ ލަޝްކަރުން ޓެރަރިސްޓުންނާ ހަނގުރާމަކޮށް އެތަންއަތުލީވެސް...މި ބޯގަޅިންނައް އެވަރުވެސް ނުވިސްނެޔޭ\nއޮގަސްޓް 15, 2020 21:38\nޢަސްލު މިހާރު އެވަނީ ބަކަރީގެ ވާހަކަ ބީދައިން..\nހުނދު ބަކަރިއެއް އޮތުމުން ދެންތިބި ބަކަރިތައް މަސްވަރާކޮއް އެބަކަރި ދުރުކޮއްލީ އެބަކަރި މިނިކާވަގު ކާލިޔަސް ދެންތިބިބަކަރިތަކައް ވަރިހަމަ ކަނުގަ...\nޢަދި އެބަކަރި އަކީ ހުދުބަކަރިއެއްވީމަ މިނިކާވަގުތަކައް ބަކަރިޔައް ފެންނަނީކަމައް ނިންމާގެން.\nޢެހެންވެ މިނިކާވަގައް އެހުނދު އެބަކަރި ކާލުމައް ފުރުސަތުލިބި އެބަކަރި ކާލީ އެންމެ ފަހުން އާހިރުގާ އެހުރިހާ ބަކަރިތައްވެސް އެއްކަލަ މިނިކާވަގުތައްވެގެން ކާލި..\nއެދުވަހު އެންމެފަހައް އޮތްބަކަރި ހިތައްއެރި އެހުދުބަކަރި އަމިއްލައައް ދޫކޮއްލެވުނު ދުވަހަކީ ތިމަންމެންވެސް ވަކިވަކިވެ ބާރު ދިޔަދުވަހޭ.. އަދި އެހުނދުބަކަރި މިނިކާވަގު ކާލިދުވަހަކީ ތިމަންމެންވެސް ކާލިދުވަހޭ...\nއިސްލާމީ ގައުމުތަކުގެ އެންމެ އިސް ގައުމެއް ކަމުގާ މިހާތަނައް ހުރިހާ ގައުމަކުންވެސް ދެކެމުން ދަނީ ސައުދީ އަދި ހުރިހާމުސްލިމުންގެ ގައުމުތަކައް ބަލާކަމައްވާނަމަ އިސްބަލަދުވެރި ގައުމަކައްވެސް ބަލަނީ ސައިދީ އެކަމަކު އެގޮތުން އެސަމިޓުގެ އިސްގައުމަކީވެސް ސައުދީ މުސްލިމުންނައް އަނިޔާދެމުންދާއިރު އެކަމުގާ އެވެސް އެއްޗެއް ނުބުނެ އެވެސް ފިޔަވަޅެއް ނާޅާތިބުމީ ވަރިހަމަ ކުރުން އަދި ތިމާމެންގެ އިސްޒިންމާ ނޫފުލުން.. އަދި ޕާކިސްތާނައް ފިތުން ކޮއްގެން ޖެއްސުންކޮއްގެން ސައުދީއައް ލިބޭނޭ މޮޅެއްވެސް ވަކި ނޯނާނެ ލިބުނަސް ލިބޭނީ ދެރައެއް އަދި އެގޮތައް އިސްލާމީ ގައުމުތަކާ ގުޅުން ކަޑާ ވަރަކަތް އާހިރުގާ އެންމެ ފަހުން ޒައިނިސްޓުންގެ ނުވަތަ ހަނދުފަހަނައަޅާފާތިބި ޔަހޫދީން އަދި ހަނދުފަހަނަ އަޅާފާތިބި މުސްލިމުނޫންމީހުންގެ އަދި ގައުނުތަކުގެ ސިކާރައަކަތް ސައުދީވުމީ ދުރުކަމެއް ނޫން .. ވަރައްކާރިކަމެއް\nމިހާރުވެސް ސައުދީއައް ލޯއަޅަމުންދާ އެމެރިކާއާއި އިސްރާއީލް އެތިބެނީ ފުރުސަތަކައް ބަލަބަލާ..\nމިކަންކަން ސައުދީއައް ނުވިސްނެއްޔާ ސައުދީ މިހާރުވެސް އެއޮތީ ވަރައްބޮޑު ނުރައްކަލެއްގަ..\nއޮގަސްޓް 16, 2020 06:51\nޝީޢީންނޭ އެމީހުންނަށް ކިޔުނީ އެބާޠިލް ޢަޤީދާ އަށް ތަބާވާތީ ކަމެއް ބުރިޓޯ އަކަށް ނޭނގޭދޯ ޒަކިއްޓޭގެ ކޮމެންޓަށް ރައްދު ދިން އިރަކު. ތިޔަހަރީ ވަރަށް ރަނގަޅަށް ވާނުވާ އެނގިފަ.\nއޮގަސްޓް 16, 2020 13:11\nހުރިހަވެސް ނުބަޔަކީ ސައުދީގެ ވެރިން.


Rishmy dhen dhuvahakuves Eupe aaieku masaiykatheh nukuraaane\nރިޝްމީ އާއި ޔޫޕެ\nރިޝްމީ ދެން ދުވަހުކުވެސް ޔޫއްޕެއާއެކު މަސައްކަތެއް ނުކުރާނެ\n16 ޖޫން 2021 - 07:01:50\nފިލްމީދާއިރާއިން މަޝްހޫރު އެކްޓަރުންގެ ތެރޭގައި ހިމެނޭ އައިޝަތު ރިޝްމީ މިފަހުން ވަނީ އޭނާ ދުވަހަކުވެސް އެމީހަކާ އެކު މަސަައްކަތް ކުރަން ބޭނުންނުވާ މީހާގެ ނަން ހާމަކޮށްފައެވެެ.\nބައިސްކޯފްގެ ޝޯއަކަށް ދިން އިންޓަވިއުއެއްގައި ރިޝްމީއާއި ކުރެވުނު ސުވާލަކީ އެމީހަކާ އެކީ މަަސައްކަތްކުރަން ބޭނުންނުވާ ފިލްމީ ފަންނާނަނީ ކޮބައިތޯ އެވެ؟ އެ ސުވާލަށް ޖަވާބު ނުދީފިނަމަ ޑެއާއެއް ނަގަންޖެހޭނެތީ ރިޝްމީ ވަނީ އެ ސުވާލަށް ޖަވާބުދީފައެވެ.\nރިޝްމީ ބުނީ ޔޫއްޕެއާއިއެކު ދެން ދުވަހަކުވެސް މަސައްކަތް ކުރާނެހެން ހީނުވާކަމަށް ބުނެފަ އެވެ. އެފަހުން އޭގެ ސަބަބަކީ ކޮބާތޯ އެހެމުން ވެސް ރިޝްމީ ވަނީ ވަރަށް ހާމަކޮށް އެއީ ކީއްވެގެން ކަން ހިއްސާކޮށްފައެވެ.\nރިޝްމީ ބުނީ އޭނާގެ ފުރަތަމަ ޑެބިއު ފިލްމު ކަމަށްވާ "ހުކުރު ވިލޭރޭ"ގައި އޭނާ މަސައްކަތްކުރީ ޔޫއްޕެއާ އެކު ކަމަށެވެ. އެދުވަސްކޮޅު އޭނާއަކީ ފިލްމީ ބެކްރައުންޑަކުން އާ މީހަކަށްވެސް ފިލްމީ ދާއިރާއަށް ވަރަށް އާ މީހެއް ކަމަށެވެ.\nފުރަތަމަ ޑެބިއު މޫވީ ނިންމާފައި، ރިޝްމީ ހަމަ ބުނާނީ އޭނާގެ އަންޕްރޮފެޝަނަލް ކަމުން ހަމަ ވީ ކަަމެކޭ، ދިމާވި މައްސަލައަކާއި ގުޅިގެން ރިޝްމީއަށް ބްލޭމްކޮށްފައި، ދެން އޭގެފަހުން މިސާލަކަށް ޔޫއްޕެއަށާ ރިޝްމީއަށާ ކުޅެން ލިބޭ ލަވަތަކުގައި ވެސް އޭނާ ބުނަނީ އުހު ރިޝްމީ އުޅެންޏަކާ ނުކުޅޭނަމޭ. ދެން އޭރުވާގޮތަކީ އައިވޯސް ވެރީ ނިއު އޭރު އެހެންވީމަ އާ މީހަކަށް ދިޔުމަށްވުރެ އެސްޓަބްލިޝް މީހާއަށް ދޯ ދާނީ. ސޯ ހަމަ ވަރަށް ބައިވަރު އެއްޗިއްސި ހަމަ ބިކޯސް އޮފް ހިމް ގެއްލުން" ރިޝްމީ ބުނެފައިވެއެވެ.\nރިޝްމީ އެެހެންކަމުން ރިޝްމީއަކީ އާ ކުއްޖަކާ ބަލާފައި ޔޫއްޕެ އެގޮތަށް ކަންތައް ކުރުމަކީ ވަރަށް އަންޕްރޮފެޝަނަލް ކަމެއް ކަމަށް ދެކޭ ކަމަށް ރިޝްމީ ބުނެފައިވެއެވެ. އެހެންކަމުން ޔޫއްޕެއާ އެކު މަސައްކަތް ކުރަން ބޭނުންނުވާ ކަމަށް ރިޝްމީ ބުނެފައިވެއެވެ.\nރިޝްމީ ބުނީ ސީޒަންއާއެކު ވެސް މަސައްކަތް ނުކުރާނެ ކަަމަށާއި ރިޝްމީގެ ޕްރެޖެކްޓެއްގައިވެސް އެދެމީހުން ލައިގެން މަސައްކަތް ނުކުރާނެ ކަމަށެވެ.\nފިލްމީތަރި ރިޝްމީމުނިފޫހިފިލުވުންފިލްމުދިވެހި ފިލްމުދިވެހި ފިލްމު އިންޑަސްޓްރީ


Bollywood gai Cancer aa hanguraama kohfaivaa fannaanun\nކެންސަރާ ހަނގުރާމަ ކޮށްފައިވާ ބޮލީވުޑް ފަންނާނުން\nބޮލީވުޑްގެ ފަންނާނުންނަކީ މަޝްހޫރު އެހާމެ މުއްސަނދި ބަޔެއް ނަމަވެސް އެމީހުންގެ ހަޔާތުގައި ވެސް އަޑިގަނޑުތަކާއި އުސްގަނޑުތަކާ ކުރިމަތިލާން ޖެހެ އެވެ. އެމީހުންގެ އެތައް މިލިއަން ފޭނުންނެއް ތިއްބަސް އަމިއްލަ ދިރިއުޅުމުގައި ވަރަށް ބޮޑެތި ވޭނާއި ތަކުލީފުތައް އުފުލަން ޖެހޭ މީހުން ވެސް މަދެއް ނޫނެވެ. ފާއިތުވީ އަހަރުތަކުގައި ހިންދީ ފިލްމުތަކުގައި މަސައްކަތްކުރާ ވަރަށް ގިނަ ފަންނާނުން ވަނީ ކެންސަރު ބައްޔާ ހަނގުރާމަ ކޮށް ކާމިޔާބު ހޯދާފަ އެވެ.\nއެގޮތުން ފާއިތުވީ އަހަރު ކެންސަރާ ހަނގުރާމަކުރި އެއް އެކްޓަރަކީ ރިޝީ ކަޕޫރެވެ. ނިއުޔޯކް ސިޓީގައި 11 މަހާއި 11 ދުވަހު ކެންސަރު ބައްޔަށް ފަރުވާ ކުރުމަށްފަހު ރިޝީ ވަނީ ސެޕްޓެމްބަރު 10 ވަނަ ދުވަހު އެނބުރި މުމްބައީއަށް ގޮސްފަ އެވެ.\nރިޝީ އަށް ކެންސަރު ޖެހިފައިވާކަން ހާމަކުރީ ވެސް ޚުދް ރިޝީ އެވެ. ކެންސަރަށް ފަރުވާ ހޯދަމުންދާކަން ހާމަ ކުރަމުން މިދިޔަ ޖުލައި މަހު ރިޝީ ބުނީ ކީމޯތެރަޕީގެ ފަރުވާ ހޯދަމުންދާ ކަމަށާއި އެއީ ބަލި އެނބުރި އައުމުގެ ފުރުސަތެއް ނުދޭން ހޯދާ ފަރުވާއެއް ކަމަށެވެ. އަދި ފިލްމީ މަސައްކަތަށް އެނބުރި އަންނަން ކެތްމަދުވެފައިވާ ކަމަށް ވެސް ރިޝީ ބުންޏެވެ.\nކެންސަރާ ހަނގުރާމަ ކުރަމުންދާ ކަމަށް މިދިޔަ އަހަރު އިއުލާން ކުރި އަނެއް އެކްޓަރަކީ އިރްފާން ޚާނެވެ. ވަރަށް މަދުން ނޫނީ ނުފެންނަ ކެންސަރުގެ ބާވަތެއް ކަމަށްވާ ނިއުރޯއެންޑޯކްރައިން ކެންސާ ޖެހިފައިވާކަން އެނގުމާއެކު އޭނާ ވަގުތުން ފުރައިގެން އެމެރިކާއަށް ގޮސް ފަރުވާ ފެށި އެވެ.\nއޭނާ ކެންސަރާ ކުރި ހަނގުރާމައިގައި އޭނާގެ ސިއްހަތަށް އަންނަމުންދިޔަ ބަދަލާއި ތަހައްމަލު ކުރަމުންދިޔަ ވޭންތައް އިރްފާން ދިޔައީ ސޯޝަލް މީޑިއާގައި ހިއްސާ ކުރަމުންނެވެ. ކެންސަރުގެ ފަރުވާއަށް ފަހު އެނބުރި އައިސް ވަގުތުން އޭނާ "އަންގްރޭޒީ މީޑިއަމް" ކިޔާ ފިލްމެއްގެ މަސައްކަތް ވަނީ ފަށާފަ އެވެ.\nފިލްމީ ބަތަލާ ސޮނާލީ ބެންޑްރޭ އަށް "ހައި-ގްރޭޑް ކެންސާ" ޖެހިފައިވާކަން ސޯޝަލް މީޑިއާގައި ހާމަކުރީ މި ދިޔަ ޖުލައި މަހު ޚުދް ސޮނާލީ އެވެ. މި ޚަބަރަކީ ފިލްމު އިންޑަސްޓްރީގެ މީހުންނަށާއި ސޮނާލީގެ ފޭނުންނަށް ބޮޑު ޝޮކެއް ލިބުނު ޚަބަރެކެވެ.\nބައެއް މީހުން މި ބަލީގައި ކަންތައްތައް ވަމުންދިޔަ ގޮތް އާއްމުކޮށް މީހުންނަށް އެނގެން ބޭނުން ނުވިއިރު ސޮނާލީ ދިޔައީ ދުވަހުން ދުވަހަށް އޭނާގެ ހާލަތު ސޯޝަލް މީޑިއާގައި އެންމެންނަށް އޮޅުން ފިލުވައި ދެމުންނެވެ. މިހާރު ސޮނާލީ ވެސް ވަނީ ފަރުވާ އަށް ފަހު އިންޑިއާއަށް އެނބުރި އައިސްފަ އެވެ.\nފިލްމު އެކްޓަރު އަޔޫޝްމާން ކުރާނާގެ އަންހެނުން ތާހިރާ ކަޝޭޕް ވެސް ވަނީ އުރަމަތީ ކެންސަރާ ހަނގުރާމަ ކުރާކަން ސޯޝަލް މީޑިއާގައި ހާމަކޮށްފަ އެވެ. އޮޕަރޭޝަނަށްފަހު އޭނާގެ ހަށިގަނޑުގައި ލީ ބޮޑެތި ލަކުނުތައް ވެސް ތާހިރާ ވަނީ ދައްކާލާފަ އެވެ.\nރިތިކް ރޯޝަންގެ ބައްޕަ އަދި މަޝްހޫރު ފިލްމު ޑައިރެކްޓަރު ރާކޭޝް ރޯޝަން ވެސް ވަނީ ފާއިތުވީ އަހަރު ކެންސަރު ބައްޔަށް ފަރުވާ ހޯދާފަ އެވެ. ބައްޕަގެ ބަލި ހާލަތު ސޯޝަލް މީޑިއާގައި ހާމަކުރީ ރިތިކް އެވެ. ރިތިކް ބުނި ގޮތުގައި އޭނާ ބައްޕަ އަކީ ވަރަށް ހިތްވަރުގަދަ މީހެކެވެ. ކަރުތެރެއަށް ކެންސަރު ޖެހުނު ނަމަވެސް އޮޕަރޭޝަން ކުރި ދުވަހުގެ އަނެއް ދުވަހު ވެސް ބައްޕަ ޖިމް އަށް ގޮސް ކަސްރަތުކުރި ކަމަށް ރިތިކް ބުންޏެވެ.\nފިލްމު ޑައިރެކްޓަރު އަނުރާގް ބާސޫ އަކީ ވެސް ލޭގެ ކެންސަރަށް ފަރުވާ ކޮށްފައިވާ މީހެކެވެ. އަނުރާގް ބުނި ގޮތުގައި އޭނާއަށް އެންމެ ރަނގަޅު މަސައްކަތްތަކެއް ކުރެވިފައިވަނީ ކެންސަރަށް ހޯދި ފަރުވާއަށް ފަހުގަ އެވެ. މަރާ ހަނގުރާމަ ކުރާއިރު ދިރިހުރުމުގެ މުހިއްމުކަން މާ ރަނގަޅަށް ވިސްނޭނެކަމަށް އަނުރާގް ބުންޏެވެ.\nބަތަލާ މަނީޝާ ކޮއިރާލާ ވެސް ކެންސަރު ބައްޔަށް ފަރުވާ ހޯދި އެވެ. މަނީޝާއަށް އޯވޭރިއަން ކެންސަރު ޖެހިފައިވާކަން އެނގުނީ ނޮވެމްބަރު 2012 ގައެވެ. އެމެރިކާގައި ހަ މަހަށް ވުރެ ގިނަ ދުވަހު ފަރުވާ ހޯދުމަށްފަހު މަނީޝާ މިހާރު ވަނީ މުޅިން ރަނގަޅުވެފަ އެވެ.\nބައެއް ފިލްމުތަކުގައި ބަތަލާގެ ރޯލު ކުޅެފައިވާ ލީސާ ރޭ އަކީ ވެސް ކެންސަރަށް ފަރުވާކޮށްފައިވާ އެކްޓަރެކެވެ. ބަލީގެ ފަރުވާއަށް ލީސާ ވަނީ ކެންސަރާ މެދު މީހުން ހޭލުންތެރިކުރުވުމަށް ވަރަށް ގިނަ ޕްރޮގްރާމްތައް ހިންގާފަ އެވެ.


Mahloof ah nuhaggun dhey aniyaa thah huttaalan MDP in govaalaifi | Mihaaru\nގަލޮޅު ދެކުނު ދާއިރާގެ މެމްބަރު މަހްލޫފް. އޭނާއަށް ނުހައްގުން އަދަބު ނުދީ، ވަގުތުން މިނިވަން ކުރުމަށް އެމްޑީޕީން ވަނީ ގޮވާލާފައި. - ފޮޓޯ: މިހާރު\nމަހްލޫފަށް ނުހައްގުން ދޭ އަނިޔާތައް ހުއްޓާލަން އެމްޑީޕީން ގޮވާލައިފި\n26 މާޗް 2017 - 11:58 15 comments\nއެމްޑީޕީން ނެރުނު ބަޔާނެއްގައި ބުނީ މަހްލޫފް ޖަލުގައި ބަނޑުހައިހޫނުކަމުގެ ހަޅުތާލެއް ކުރެއްވީ އޭނާއަށް ލިބިވަޑައިގަންނަވަން ޖެހޭ އެތައް ހައްގުތަކެއް ނުދީ ހިފަހައްޓާފައިވާތީ ކަމަށެވެ.\nއެކަމަކު މަހްލޫފް ޖަލުގައި ކުރައްވަމުން ގެންދިޔަ ހަޅުތާލު މިހާރު ހުއްޓާލައްވާފައިވާ ކަމަށް އޭނާގެ އާއިލާ އިން ބުނެ އެވެ.\nމަހްލޫފަށް ނުހައްގުން އަދަބު ދެނީ ރައީސް އަބްދުﷲ ޔާމީންގެ ސަރުކާރުގެ ވައްކަމާއި ކޮރަޕްޝަނާއި އަނިޔާވެރިކަމުގެ ވާހަކަ ދައްކަވައި ފާޑުވިދާޅުވަމުން ގެންދެވުމުގެ ސަބަބުން ކަމަށް އެމްޑީޕީން ބުންޏެވެ.\n"އިންސާފުން އެއްކިބާވެފައިވާ ޝަރީއަތަކުން މަހްލޫފް ޖަލަށްލުމަށް ފަހު އޭނާ އާއި މެދުގައި ނާއިންސާފުގެ މައްޗަށް ނާއިންސާފުވަމުންދާ ކަން ކަންބޮޑުވުމާއިއެކު ފާހަގަކުރަމެވެ،" އެމްޑީޕީގެ ބަޔާނުގައިވެ އެވެ.\nއެމްޑީޕީގެ ބަޔާނުގައި ވަނީ މަހްލޫފްގެ މައްޗަށް އިއްވި ދެ ހުކުމުގެ ތެރެއިން އެއް ހުކުމް ތަންފީޒުކޮށް ނިމުނުއިރު ވެސް، ހައި ކޯޓަށް އޭނާ ހުށަހެޅުއްވި އިސްތިއުނާފުގެ މައްސަލައެއް ބަލާފައިނުވާ ކަން ފާހަގަކޮށްފަ އެވެ. އަދި އެ ހުކުމް ތަންފީޒުކޮށް ނިމުނަސް، ޕޭރޯލްގެ މައްސަލަ ބަލައި ޕޭރޯލްގެ ހައްގު ދީފައިނުވާތީ އެމްޑީޕީން ވަނީ ކަންބޮޑުވުން ފާޅުކުރައްވައިފަ އެވެ.\nމީގެ އިތުރުން މަހްލޫފް ޖަލުގައި ހައްޔަރުކޮށްގެން ގެންގުޅޭ ގޮތާއި، ވަކީލުންނާ ބައްދަލުކުރުމުގެ ހައްގު ނުދީ އެތައް މަހެއް ވެފައިވާ ކަމަށާއި ޖަލުގެ ކެއުން ހުންނަ ގޮތުން އޭނާގެ ސިއްހީ ހާލަތު ވަރަށް ބޮޑަށް ގޯސްވެފައިވާ ކަމަށް ވެސް އެމްޑީޕީން ބުނެ އެވެ.\nމަހްލޫފް ޖަލުގައި ބަނޑުހައިހޫނުކަމުގެ ހަޅުތާލެއް ކުރެއްވި ކަމަށް މީޑިއާގައި ދެކެވޭ ވާހަކަތައް ކަރެކްޝަނުން ވަނީ ދޮގުކޮށްފަ އެވެ. އެތަނުގެ އޮފިޝަލަކު ވިދާޅުވި ގޮތުގައި އެހެން ގައިދީންނެކޭ އެއްގޮތަށް މަހްލޫފަށް ލިބެން ޖެހޭ ހުރިހާ ހައްގުތަކެއް ވެސް ދެ އެވެ.\nމާފުށީ ޖަލުގައި ހުންނެވި މަހްލޫފަށް މިއަދު ވަނީ 37 އަހަރު ފުރިފަ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު މާފުށީ ޖަލު ކަރެކްޝަނަލް ސާވިސް


UEFA Euro 21 dhashuge mubaaraai Spain kaamiyaabu kohfi\nޔޫރޯ 21 އަހަރުން ދަށުގެ މުބާރާތް ސްޕެއިން ކާމިޔާބުކޮށްފި\nވާދަވެރި ޖަރުމަން ބަލިކޮށް ސްޕެއިން ޔޫއެފާ ޔޫރޯ 21 އަހަރުން ދަށުގެ މުބާރާތް ކާމިޔާބުކޮށްފި އެވެ.\nރޭ ކުޅުނު ފައިނަލް މެޗްގައި ފޯރިގަދަ ކުޅުމެއް ފެނިގެން ދިޔަ އިރު ސްޕެއިން ޗެންޕިއަންކަން ހޯދާފައިވަނީ ޖަރުމަނުގެ މައްޗަށް 2-1 ގެ ނަތީޖާ އަކުން ނެވެ.\nމެޗް ފަށައިގެން ފުރަތަމަ7ވަނަ މިނަޓް ގައި ސްޕެއިން ގެ މިޑްފީލްޑަރ ފެބިއަން ރުއިޒް ވަނީ އެޓީމަށް ލީޑް ނަގައި ދީފައެވެ. މި ލަނޑަކީ އެޓީމްގެ މައިކެލް އޮޔަރޒަބައި ދިން ބޯޅަ އަކުން ކާމިޔާބު ކުރި ހިތްގައިމު ލަނޑެކެވެ.\nމެޗް ގެ ފުރަތަމަ ހާފް މި ނަތީޖާގައި ނިމުނު އިރު ދެވަނަ ހާފް ފަށައިގެން ޖަރމަނުން ވެސް ވަނީ ލަނޑެއް ކާމިޔާބުކުރަން މަސަތްކަތް ކޮށްފައެވެ. އެޓީމުން މެޗް ކޮންޓްރޯލް ކޮށް ރަނގަޅަށް ކުޅުނު ނަމަވެސް ދެންވެސް ފެނުނީ ސްޕެއިންގެ އިތުރު ލަނޑާކާ އެކު އެޓީމްގެ ލީޑް ފުޅާކުރި ތަނެވެ. މިލަނޑު މެޗްގެ 69 ވަނަ މިނަޓްގައި ކާމިޔާބު ކޮށްދިނީ ސްޕެއިންގެ އޭޓޭކަރ ޑެނިއެލް އޮލްމޯ އެވެ.\nމި ލަނޑާ އެކު ޖަރމަނަށް މެޗް ކޮންޓްރޯލް ގެއްލި އިތުރު ޕްރެޝަރަކާ ކުރިމަތިލާން ޖެހުނެވެ. ނަމަވެސް ޖަރމަންގެ ފޮލޮރިއަން ދިން ބޯޅަ އަކުން ލަނޑު ޖަހައި އެޓީމްގެ އެޓޭކަރ ނަޑިއެމް އަމީރީ ވަނީ ފަރަގު ކުޑަކޮށް ދީފައެވެ. މި ލަނޑު ކާމިޔާބު ކޮށްފައިވަނީ މެޗްގެ 88 ވަނަ މިނިޓްގަ އެވެ.\nމި ނަތީޖާގައި މުބާރާތުގެ ޗެންޕިއަންކަން ހޯދާ ސްޕެއިން ވަނީ 21 އަހަރުން ދަށުގެ މިމުބާރާތް ފަސްވަނަ ފަހަރަށް ކާމިޔާބު ކުރުމުގެ ޝަރަފް ހޯދާފަ އެވެ. ފައިނަލް މެޗްގެ މޮޅުކުޅުން ތެރިއާއަށް ހޮވިފައި ވަނީ ސްޕެއިންގެ ޑެނިއެލް އޮލްމޯ އެވެ. މުބާރާތުގެ އެންމެ ގިނަ ގޯލް ޖެހި ކުޅުން ތެރިއަކީ ޖުމްލަ7ގޯލް ޖަހާފައިވާ ޖަރްމަނީގެ ލުކާ ވަލްޑްސްމިޓް އެވެ. އިޓަލީގައި ކުޅެވުނު މިމުބާރާތުގެ އެންމެ މޮޅު ކުޅުންތެރި އަކަށް ހޮވިފައި ވަނީ ސްޕެއިންގެ މިޑްފީލްޑަރ ފެބިއަން ރުއިޒް އެވެ.


ކޮވިޑް19: އެކަހެރިކޮށްފި ހާލަތެއްގައި ނަފްސާއި ގޮތުން ތައްޔާރު ވަނީ ކިހިނެތް؟ – Dhen.mv\nކޮވިޑް19: އެކަހެރިކޮށްފި ހާލަތެއްގައި ނަފްސާއި ގޮތުން ތައްޔާރު ވަނީ ކިހިނެތް؟\nMarch 17, 2020 - 7:23 pm\nޗައިނާގެ ވުހާން ސިޓީއިން އުފަންވި ނުރައްކާތެރި ކޮވިޑް 19 ނުވަތަ ކޮރޯނާ ވައިރަސް ޖެހިގެން ދުނިޔޭގެ އެކި ހިސާބުތަކުގައި މަރުވާ މީހުންގެ އަދަދު ދަނީ ދުވަހަކަށް ވުރެ ދުވަހެއް އިތުރުވަމުންނެވެ. ކޮރޯނާ ވައިރަސް ފެތުރުން ކޮންޓްރޯލް ކުރުމުގެ ގޮތުން މިބަލި ފެންނަ ގިނަ ގައުމުތަކުން ދަނީ ، ގައުމު އެއްކޮށް ލޮކްޑައުންކޮށް އާއްމުން "ގޭބަންދު" ކުރަމުންނެވެ. މީގެ އިތުރުން ސުކޫލުތަކާއި ޔުނިވަރސިޓީތަކުގެ އިތުރުން ގިނަ މީހުން އެއްވާ ހަފްލާތައް ވަނީ ވަގުތީ ގޮތުން މެދުކަނޑާލާފައެވެ. ގިނަ ގައުމުތަކުގައި އޮފީހުގެ މަސައްކަތް ތައް ގޭގައި ތިބެގެން ކުރެވޭނެ އިންތިޒާމްތަކެއް ވެސް ވަނީ ހަމަޖައްސާފައެވެ.\nެކޮރޯނާ ވައިރަސްގެ ސަބަބުން މީހުންގެ ތެރެއަށް ނުނިކުމެވޭ ގޮތަށް އަމިއްލަ ގޭގައި ނުވަތަ ބައްޔަށް ޝައްކު ކުރެވިގެން ނުވަތަ ބަލި ޖެހިގެން ނަމަވެސް ކަރަންޓީނު ކޮށްފިނަމަ އެކަމުގެ ނަފްސާނީ އަސަރުތަކެއް ކުރާނެކަމީ ޝައްކެއް އޮތް ކަމެއް ނޫނެވެ. ކަރަންޓީނު ނުވަތަ އެކަހެރިކަމުގައި ހުންނަ އިރު، ބިރާސްވުމާއި ހަމަ ނިދި ނުލިބުމާއި، އާއިލާ މީހުންނާއި އެކުވެރިންނާއި ވަކިން އުޅެން ޖެހުމުން ވާ ފޫހިވުން ފަދަ ކަންކަމާއި ކުރިމަތިލާން ޖެހޭނެއެވެ. އެހެން ކަމުން، އެކަހަލަ ދަނޑިވަޅެއްގައި ނަފްސާނީ ގޮތުން މީހާ ތައްޔާރުވެ ހުރުމަކީ ވަރަށް މުހިންމު ކަމެކެވެ.\nޝައްކެއްވެސް ނެތެވެ. ދުނިޔެ މިވަނީ ވަރަށް ބޮޑަށް ކުރިއަރާފައެވެ. މަދުމީހަކު ނޫނީ ކޮންމެ މީހަކު އަތުގައި ސްމާޓް ފޯނެއް އޮންނާނެއެވެ. އެހެން ކަމުން ބަލިޖެހިގެން ކަރަންޓީނު ކޮށްފައި ހުންނަ ދުވަސްތަކުގައި ނުވަތަ އެކަހެރިކަމުގެ މުއްދަތުގައި ފޯނު މެދުވެރިކޮށްގެން އާއިލާއާއި ގާތް އެކުވެރިންނާއި ގުޅުން ބޭއްވުމަކީ ވަރަށް މުހިންމު ކަމެކެވެ. މިހެން ކަންތައް ކުރުމުން އެކަނިވެރިކަމުގެ އިހްސާސް ކުރެވޭ ވަރު ކުޑަ ވާނެއެވެ.\nތިބާ ރަނގަޅު ސިއްހަތެއްގައި ހުންނަ އިރަށްވުރެ ބޮޑަށް ބަލި އިރު އަމިއްލަ ހަަށިގަނޑަށް ބަލަން ޖެހޭނެއެވެ. އެހެން ކަމުން އެކަނި އުޅެން ޖެހުމުން ރަނގަޅަށް ނުކައި ސިއްހަތަަށް ފަރުވާ ކުޑަކުރުމަކީ އެއްވެސް ވަރަކަށް ކޮށްގެން ވާނެ ކަމެއް ނޫނެވެ. އެކަހެރިކަމުގައި ނުވަތަ ކަރަންޓީނު ކޮށްފައި ހުންނަ މުއްދަތުގައި ރަނގަޅަށް ކައިގެން ހަށިގަނޑަށް ރަނގަޅަށް ބަލަން ވާނެއެވެ. ރަނގަޅު ސިއްހަތެއްގައި ހުރުމަކީވެސް ނަފްސާނީ މައްސަލަތަކުން މީހާ ސަލާމަތް ކޮށްދޭ ކަމެކެވެ.\nއެކަނި އުޅޭއިރު ކަންކަމާއި ގިނަ ވަގުތު ވިސްނުމަކީ ބައެއް މީހުން ކުރާ ކަމެކެވެ. އެހެންކަމުން އެކަހެރިކޮށްފައި ހުންނަ މުއްދަތުގައި ބޮޑަށް ކަންކަމާއި ވިސްނުމަށް ވަގުތު ހޭދަކުރާ މިންވަރު ކުޑަކުރާށެވެ. ކަންކަމާއި ވިސްނުމަށް ވަގުތު ހޭދަކުރުމުގެ ބަދަލުގައި ހުސްވަގުތު ގައި ތިބާ ކުރިން ކުރާ ކަންކަން ކުރުމުގައި ވަގުތު ހޭދަކުރެވިދާނެއެވެ. މިސާލަކަށް ފޮތް ކިޔުން ނުވަތަ ތަފާތު ލިޔުންތައް ލިޔުން ހިމެނެއެވެ.\nތިމާއަކީ ފަސޭހައިން "ޕެނިކަށް" ދާ މީހެއް ނަމަ އެކަހެރިވެގެން ނުވަތަ އެކަހެރިކޮށްފައި ހުންނަ މުއްދަތުގައި، މާބޮޑަށް މީސްމީޑިއާ ބަލާ އޭގައި ވާކަންކަން ނުބަލާށެވެ. ނުވަތަ ބަލީގެ ހާލަތާއި ގުޅޭ ހަބަރުތައް ކިޔުން މަދުކުރާށެވެ. ބަލީގެ ސަބަބުން ބޭރުގައި ހާލަތު އޮތްގޮތް އެނގުމުން އިތުރަށް ބިރުގަންނާނެއެވެ. އެދުވަސްތަކުގައި ވިހާވެސް ބޮޑަށް އަމިއްލައަށް ހިތްހަމަ ޖައްސައިގެން އުޅުމަށް މަސައްކަތް ކުރާށެވެ.\nބަޔާން ކުރެވިފައިވާ ކަންކަމުގެ އިތުރުން ނުވަތަ އެކަންކަމުގެ ކުރިން ވިސްނަންވި ކަމަކީ ޙާލަތު ބަދަލު ކުރައްވާ އިލާހެއް ވާކަމެވެ. އެއިލާހުގެ ދީލަތިވަންތަކަމާއި އެއިލާހުގެ ރަހުމަތް ތަނަވަސް ވެގެންވާ ކަމެވެ. ވީމާ، މާޔޫސް ނުވާށެވެ. ތިބާއަށް ކުރިމަތިވާ ބަލިމަޑުކަމަކީ ވެސް ތިބާގެ ފާފަތައް ފޮހެވިގެންދާ ސަބަބެއް ކަމަށް ﷲ ތަޢާލާ ވަނީ ބަސް ވަހީ ކުރައްވާފައެވެ. ކެތްތެރިކަމާއެކު ﷲ އަށް ދުޢާ ދެންނެވުމާއި އިސްތިޣްފާރު ކުރުމުގައި ވަގުތުތައް ހޭދަ ކުރާށެވެ. ތިބާ އެކަހެރިވާ ވަގުތަކީ ނުވަތަ ކަރަންޓީނުގެ ހާލަތަކީ ތިބާގެ ނަފުސް ހިސާބުކޮށް ﷲ އަށް ކުއްތަންވާން ލިބޭ ފުރުސަތަކަށް ހަދާށެވެ. ކަރަންޓީނުގެ ހާލަތަކީ "ކޮލިޓީ ޓައިމް" ނުވަތަ އަގުހުރި ވަގުތަކަށް ހަދާށެވެ. އެ އިލާހު ތިބާގެ ޙާލަތު ބައްލަވާ ވޮޑިގެންވެއެވެ. އަދި ހާލަތު ބަދަލު ކުރައްވަވާނެތެވެ. ﷲ ތަޢާލާގެ މިބަސްފުޅުގައި ވާ ފަދައިންނެވެ.\nإِنَّ مَعَ الْعُسْرِ يُسْرًا ހަމަކަށަވަރުން ދަތިކަމާއިއެކު ފަސޭހަކަން ވެއެވެ.


Shujau Dhekkevi Vaahaka Ah Rozaina Ge Rahdhu: Thi Kuree Anhenunah Furassaara - Vaguthu\nދިވެހި އަންހެނުން ކައިރިއަށް މަތިމަސްލީ މީހުން އަންނާނެއޭ ބުނެ ޕީއެންސީގެ ނައިބު ރައީސް އިބްރާހިމް ޝުޖާއު ދެއްކެވި ވާހަކަތަކީ "ސެކްސިސްޓް" ވާހަކަތަކެއް ކަމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް މިއަދު ވިދާޅުވެއްޖެއެވެ.\nރާއްޖެ އާއި އިންޑިއާއާ ދެމެދު ކާގޯ ފެރީގެ ހިދުމަތް ދޭން ފެށުމާ ގުޅިގެން އިދިކޮޅު ފަރާތްތަކުން ވަނީ ދިވެހި ސަރުކާރަށާއި އިންޑިއާ ސަރުކާރަށް ވަރަށް ބޮޑަށް ފާޑު ކިޔައިފައެވެ. އިދިކޮޅު ފަރާތްތަކުން އިއްޔެ ބޭއްވި ޖަލްސާއެއްގައި ބައިވެރިވެވަޑައިގެން ޝުޖާއު ވިދާޅުވީ އިންޑިއާ އިން މުދާ އުފުލާ އާގު ބޯޓެއް އައި ނަމަވެސް މާދަމާ ދިވެހި އަންހެނުން ކައިރިއަށް "މަތިމަސްލީ" ފިރިހެނުން ފޮނުވާނެ ކަމަށެވެ.\nޝުޖާއުގެ ވާހަކަތަކާ ގުޅިގެން ގިނަ ބައެއްގެ ފާޑު ކިޔުންތައް ވަނީ އޭނާ އަށް އަމާޒުވާން ފަށައިފައެވެ.\nDhivehi anhenunnah nisbaikoh mifadha ehchehi vidhaalhuvaakan mee varah dhera kameh.\nKonme kamakaa gulhuvaafa ves anhenun nikamethi kollaa, goihusvefa thibi baeh kamah dheyhava gothah bas bunun huttaala!\nSiyaasee rahdhu dhey iru anhenunnah amaazuthi kuravvany konbeynumegga tho? 😡 pic.twitter.com/xPJZ2AS8lt\nރޮޒެއިނާ "ވަގުތަށް" ވިދާޅުވީ، އަންހެނުންނަށް ނިސްބަތްކޮށް ޝުޖާއު ދެއްކެވި ވާހަކަތަކަކީ އަންހެނުން ދަށްކޮށްލަން ދެއްކި ވާހަކަތަކެއް ކަމަށެވެ.\n"އަންހެނުން މިތިބީ ބަޔަކު ނުފެނިފަ މީހަކު ނުފެނިފައެއް ނޫން ދެއްތޯ؟. އަންހެނުން މިތިބީ ހެލްޕްލެސް ވެފައޭ. ކޮންމެ ފަހަރަކު ސިޔާސީ ކަމެއް ވީމަ ހަމައެހެން ހުތުރުކޮށް އަންހެނުންނާ މެދު ވާހަކަ ދައްކަނީ. އެހެން ކޮންމެ ފަހަރަކު ހަދަން ޖެހޭ ފަދަ ބައެއް ނޫން އަންހެނުންނަކީ،" ރޮޒެއިނާ ވިދާޅުވިއެވެ.\nއިދިކޮޅު ކޯލިޝަނުން ބޭއްވި ޖަލްސާގައި އިންޑިއާގެ ކޮޗިން ފެރީއަށް ވަރަށް ބޮޑަށް ފާޑު ވިދާޅުވަމުންް ޝުޖާއު ވިދާޅުވީ މާދަމާ އިންޑިއާ ފެރީ މެދުވެރިކޮށް ދިވެހި އަންހެނުން ގާތަށް "މަތިމަސްލީ" މީހުން ފޮނުވާނެ ކަމަށެވެ.\nއަދި ދުވަސްތަކެއް ފަހުން ފެންނާނީ ކަނބަލުން "ބަލިވެ އިންނަވާ" ތަން ކަމަށް ވެސް ޝުޖާއު ވަނީ ވިދާޅުވެފައެވެ.\nޝުޖާއު އެހެން ވިދާލުވީ ރާއްޖެއަށް ކޮޗިން ފެރީތައް ފަށާތީ އިންޑިއާ ފިރިހެނުންތަކެއް ދިން އިންޓަވިއުއެއްގައި ދިވެހި އަންހެން ކުދިންނާ ކައިވެނި ކުރަން ބޭނުންވާ ކަމަށް ބުނެ ވާހަކަ ދައްކާފައި ވަނިކޮށެވެ. އަދި އިންޑިއާގައި ވެސް ޖިންސީ ގޯނާ ކުރުން ފަދަ މައްސަލަތައް އިތުރުވެފައިވާ ނިސްބަތަށް ވެސް އިޝާރާތް ކުރައްވައެވެ.\nއައްޑޫ އިން ކާޅު މަދުކުރުމުގެ މައްސަލަ މި ހަފްތާގައި ކޮޅެއްގައި ޖެއްސޭނެ: ރޮޒެއިނާ\nސެޕްޓެމްބަރު 27, 2020 12:12\nދިވެހި އަންހެނުން ތިބެނީ ތާކުން މީހަކު ހަމަފެންނަ އިރަށް ހޭބަލިވެފައެއް ނޫނެވެ. އެއީ ތެދެކެވެ. ބަންގާޅީ އެއްގެ ބަނޑުދަށުން ސަލާމަތް ވެވެނީ އަތުގެ އިނގިލި ތަކުން ގުނައި ލެވޭހައި މަދުބައެކެވެ. މީ އެންމެން ދަންނަ ވާހަކަތަކެކެވެ. ވީއިރު އިންޑިޔާގެ މަތިމަހެއްގެ ވާހަކަ ދެއްކީމާ، ފޫކޮޅަށް ވައިއަރާކަށް އަދިނުޖެހޭ!\nސެޕްޓެމްބަރު 27, 2020 12:27\nއެހެއްވީރު ރޮޒައިނާ ފިރިހެނުންނަން ފުރައްސާ ކުރީމަ މިމުނީ ހަމަހަމަވީ\nސެޕްޓެމްބަރު 27, 2020 13:01\nމިހާރު ފިރިހެނުންނަކީ އެއްވެސް ބައެއްނޫން\nސެޕްޓެމްބަރު 27, 2020 18:15\nކާފަރުންގެ ކައިރީ ނަބިއްޔުންވެސް ނުވޭ އެއްވެސް ބަޔަކަށް!\nސެޕްޓެމްބަރު 27, 2020 13:40\nމިސަރުކާރުގެ އިސްމަގާމުތަކުގައި ތިއްބަވާ މީހުން އަންހެނުންނަށް ފުރައްސާރަ ކުރިއަށް އޯކޭ ދެއްތޯ؟\nސެޕްޓެމްބަރު 27, 2020 14:40\nރޮޒޭނާ އަށް އެގޮތަށް އުލޭވޭހެން ހީވަނީ! ހަމަމީހަކު އެއްޗެއްބުނާއިރަށް އެކިޔަނީ މަށޭހެން ހީވަނީ! ސުޖާޢު އެބުނީ އިންޑިޔާ މީހުން އިންޓަވިއުގާ ބުނެފައޮތްވާހަކައެއް، ދިވެހި އަންހެނުންނަށް މަލާމާތްކުރީ އިންޑިއާމީހުން، ރޮޒޭނާާާ އެމީހުނަށް އެއްޗެކޭ ނުބުނަނީ އެގޮތް ބޭނުންވާތީދޯ!\nސެޕްޓެމްބަރު 27, 2020 15:13\nދިވެހި އަންހެނުންނައް ފުރައްސާރަކުރަނީ ރޮޒޭނާ އަދި ރޮޒޭނާއަކީ އަންހެނުންނައް ޖެހިފައިވާ ވަބާއެއް. ހުދު ރޮޒޭނާ ހެއްދެވި ފަރަތުގެ އަމުރައްވެސް ކިޔަމަނެއްނުވޭ ވީއިރު ތީކާކު\nސެޕްޓެމްބަރު 27, 2020 22:18\nރޮޒޭނާޔަށް ރީކޯ މޫސަ ސަލާމްބުނީ ، ޑީ އާރު ޕީ ، އެމް ޑީ ޕީ


މިމަހު4ވަނަ ދުވަހު އިލެކްޝަންސް އިން ހާމަކުރި ވޯޓުލުމުގެ ހައްގު ލިބިފައިވާ މީހުންގެ ފައިނަލް ރެޖިސްޓްރީގައިވާ ގޮތުން، ފުވައްމުލަކު ރައްޔިތުންގެ ތެރެއިން ވޯޓުލުމުގެ ހައްގު ލިބިފައިވަނީ 8789 މީހުންނަށެވެ.\nމިކަލްނިއުސް.ކޮމް - 2018-09-19 14:04:42\nފުވައްމުލަކުން ރައީސް ޔާމީން އެ ނިންމަވާލެއްވީ ރިއާސި އިންތިޚާބުގެ ކެމްޕޭނު ދަތުރުތައް އެކަނި ނޫންކަމަށާއި އެނިންމަވާލެއްވީ އެމަނިކުފާނުގެ މުޅި ސިޔާސީ ހަޔާތް ކަމަށް ކުރީގެ ޔޫތު މިނިސްޓަރު މުހައްމަދު މަލީހު\nމިކަލްނިއުސް.ކޮމް - 2018-09-19 14:01:22\nރައީސް ޔާމީނުގެ ރިއާސީ ކެމްޕޭނު އެމަނިކުފާނު ފެއްޓެވީ 2013 ވަނަ އަހަރު ފެއްޓެވީ ފުވައްމުލަކުން ފުވައްމުލަކުގެ ނާއިބު ރައީސަކާއިއެކުގައެވެ. އެކަން ފުވައްމުލަކު ރައްޔިތުން ބަލައިގަތެވެ. ނަތީޖާއެއްގެ ގޮތުން\nމިކަލްނިއުސް.ކޮމް - 2018-09-19 14:00:27\nފުވައްމުލަކުއި ރޭގައި ވެސް މާރާމާރީއެއް ހިންގައިފި\nރޭ ވެސް ފުވައްމުލަކުގައި މާރާމާރީއެއް ހިންގައިފިއެވެ. މިކަލް ނޫހަށް މައުލޫމާތު ލިބުނު ގޮތުގައި މިސްކިތްމަގު އަވަށުގެ ގެއެއްގައި ހިންގި މިމާރާމާރީގައި ޒަޚަމްވި ފިރިހެންމީހާ ފުވައްމުލަކު ހޮސްޕިޓަލުގައި އެޑްމިޓްކޮށްގެން\nމިކަލްނިއުސް.ކޮމް - 2018-09-16 17:08:10\nފުވައްމުލަކުގައި ވަޅިން ހަމަލާ ދިނީ ދޫނޑިގަމު އަވަށު ދެގުރޫޕެއް\nފުވައްމުލަކުގައި ވަޅި ހަމލާދި އިއްޔެ ހިންގި މާރާމާރީއަކީ ދޫނޑިގަމު އަވަށުގެ ދެ ގުރޫޕެއްގެ ދެމެދުގައި ހިގި ހަމަނުޖެހުމެއް ކަމަށް މައުލޫމާތު ލިބެއެވެ. މިހާދިސާގައި ޒަޚަމްވީ އުމުރުން 33 އަހަރުގެ ފިރިހެނެވެ.\nމިކަލްނިއުސް.ކޮމް - 2018-09-16 17:07:13\nރޭ ޕީޕީއެމުން ފުވައްމުލަކުގައި ބޭއްވި ކެމްޕޭން ނިންމާލުމުގެ ޖަލްސާގައި އެޕާޓީއަށް ނިސްބަތްވާ އަދި އެޕާޓީއަށް ތާއިދު ކުރާ ރަށާއި ރަށުން ބޭރުގައި ތިބި އެންމެންހެން ހާޒިރުވެ ތިއްބެވެ. އަދި ޖަލްސާގައި މުހިންމު\nމިކަލްނިއުސް.ކޮމް - 2018-09-15 16:37:50\nސިޓީއަކަށް ބޭނުންވާ ކަންކަން ފުވައްމުލަކަށް ކޮށްދެއްވާނެ ކަމަށް ރައީސް ވިދާޅުވެ ދެއްވި - ޕީޕީއެމް އޮފިޝަލް\nޕީޕީއެމަށް ތާއިދުކުރާ ޒުވާނުންނާއިއެކު ހާފިޒު އަހުމަދު ސްކޫލުގެ ހޯލުގައި ރޭ ބޭއްވި ބައްދަލުވުމެއްގައި ރައީސް ޔާމީނުގެ ދެވަނަ ދައުރެއްގައި ފުވައްމުލަކަށް ކޮށްދެއްވާނެ ކަންތައްތައް ވިދާޅުވި ކަމަށް ޕީޕީއެމްގެ\nމިކަލްނިއުސް.ކޮމް - 2018-09-15 15:44:21\nފުވައްމުލަކަށް ކޮށްދެއްވާނެ ކަމެއް ހާމަ ނުކުރެއްވުމުން މާޔޫސް ކަން!\nރޭ ޕީޕީއެމްގެ ރިޔާސި ކެންޑިޑޭޓް ރައީސް ޔާމީނު އަބްދުލް ގައްޔޫމު 'ފުވައްމުލަކުގެ ރައްޔިތުންނާއި' ކުރެއްވި ބައްދަލުވުމަކީ ރަށުގެ އެއްކޮޅު ސަޕޯރޓަރުންނާއި އިދިކޮޅު ސަޕޯރޓަރުން ވެސް ވަރަށް ކަނުލައި އަޑު އެހި\nމިކަލްނިއުސް.ކޮމް - 2018-09-15 14:05:46\nރައީސް ޔާމީނު ދާދި ދެންމެއަކު ފުވައްމުލަކަށް ވަޑަގެންފިއެވެ. ރައީސް ޔާމީނަސް މަރުޙަބާ ދެންނެވުމަށް ގިނަ އަދދެއްގެ ޕީޕީއެމް ސަޕޯޓަރުން ފުވައްމުލަކު އެއަރ ޕޯޓައެ އެއްވެ ތިއްބެވެ. މީގެ ތެރޭގައި ކުޑަކުދިންނާއި\nމިކަލްނިއުސް.ކޮމް - 2018-09-14 18:38:45\nރައީސް ޔާމީނު މިއަދު ފުވައްމުލަކަށް ވަޑައިގަންނަވާ ތީ އެއަރޕޯރޓަށް ވަންނަ ގޭޓު ކައިރީ ސެކިއުރިޓީ ގޭޓެއް ބަހައްޓައި މީހުން ޗެކު ކުރަން ފަށައިފިއެވެ. މީގެ ކުރިން ސެކިއުރިޓީ ޗެކިން ހަދަނީ އެއަރޕޯރޓު ޑިޕާރޗަރ\nމިކަލްނިއުސް.ކޮމް - 2018-09-14 16:25:47\nފުވައްމުލަކު ހާފިޒު އަޙުމަދު ސްކޫލް(ހޭޒް) ޕީޕީއެމް ކެމްޕޭނަށް ތައްޔާރުކޮށްފިއެވެ. ރާއްޖެގެ ސްކޫލްތަގައި ސިޔާސީ ޕާޓީތަކުގެ ކެމްޕޭން ހަރަކާތްތައް ހިންގުމަށް ހުއްދަ ނުދޭނަކަމަށް އެޑިއުކޭޝަން މިނިސްޓްރީން\nމިކަލްނިއުސް.ކޮމް - 2018-09-14 12:22:41\nރައީސް ޔާމީނު މިއަދު ފުވައްމުލަކަށް ވަޑައިގަންނަ ވަނީ\nރިޔާސީ އިންތިޚާބުގެ ކެމްޕޭން ފޯރިގަދަވެފައި ވަނީކޮށް މިއަދު ރައީސް ޔާމީނު ފުވައްމުލަކަށް ވަޑައިގަންނަވަން ވަނީ ހަމަޖެހިފައެވެ. ރައީސް ޔާމީންގެ މި ދަތުރުފުޅުގައި ފުވައްމުލަކުގެ ފެނާއި ނަރުދަމާ ރަސްމީކޮށް\nމިކަލްނިއުސް.ކޮމް - 2018-09-14 10:49:22\nޑްރަގް މައްސަލަ 'ކޮންޓީ' ގެ މައްޗަށް ކުށް ސާބިތު ނުވާ ކަމަށް ސުޕްރީމް ކޯޓުން ހުކުމްކޮށްފި\nމީގެ އަށް އަހަރު ކުރިން، (2010 ޑިސެމްބަރުގައި) ރާއްޖެއަށް 1 ކިލޯގެ މަސްތުވާތަކެތި އެތެރެ ކުރި މައްސަލާގައި އުމަރަށް ޖަލަށް ލުމަށް ހުކުމްކޮށްފައިވާ ފުވައްމުލަކު، ޑެއިލީ ބުލޫ އަބްދުއް ލަތީފު މުޙައްމަދު (ކޮންޓީ)\nމިކަލްނިއުސް.ކޮމް - 2018-09-13 13:48:04\nމިވެރިކަން ބަދަލުކުމަކީ ގައުމުދެކެ ލޯބިވާ ކޮންމެ މީހެއްގެ ކަމެއް - ދޮންބެ\nމިއަދު މިއޮތް ވެރިކަން ބަދަލުކުރަން މަސައްކަތް ކުރުމަކީ ގައުމީ ކަމެއް ކަމަށް، ރޭ ބޭއްވި އިދިކޮޅު ކޯލިޝަންގެ ކެމްޕޭން ޖަލްސާގައި މުހައްމަދު ރަޝީދު (ދޮންބެ) ހާމަކޮށްފިއެވެ. ދޮންބެ މިހެން ހާމަކުރެއްވީ ރައީސް\nމިކަލްނިއުސް.ކޮމް - 2018-09-13 01:07:23\nފުވައްމުލަކު އުތުރު ދާއިރާއިން ބޮޑު މެޖޯރިޓީއެއް ނަގާނަން- ކޯލީޑަރ ހަސަން\nކުރިޔަށް އޮތް ރިޔާސީ އިންތިޚާބުގައި ފުވައްމުލަކު އުތުރު ދާއިރާއިން ބޮޑު މެޖޯރިޓީއެއް ހޯދާނެ ކަމަށް އުތުރު ދާއިރާގެ ޕީޕީއެމްގެ އެއް ކޯލީޑަރު ހަސަން އަބްދުﷲ (ކޭ-ހަސަން) ހާމަކޮށްފިއެވެ. އެހެން ފަހަރުތަކަށް\nމިކަލްނިއުސް.ކޮމް - 2018-09-12 23:52:11\nސަރުކާރުގައި އޮތް ޕާޓީ، ޕީޕީއެމްގެ އެޑްވާންސް ޓީމުތައް ފުވައްމުލަކަށް ޖަމާވާން ފަށައިފިއެވެ. ރިޔާސީ އިންތިޚާބާއި ދިމާކޮށް މި ޓީމުތައް ފުވައްމުތައް ފުވައްމުލަކަށް އަންނަމުން ދަނީ އަން ހުުކުރު ދުވަހުގެ ރޭ\nމިކަލްނިއުސް.ކޮމް - 2018-09-11 17:41:00\nމި ދުވަސްވަރު ފުވައްމުލަކުގެ ދެކުނު ފަރާތުން ފަޅުތެރެއިން ކުދި މަސްތަކެއް ހިފަމުން އާދެއެވެ. ކުދި (އެން މަސް) ސައިޒުގެ މި މަސްތަކަކީ ކުރިން ފުވައްމުލަކުން ފެނިފައިވާ ވައްތަރުގެ މަސްތަކެއް ނޫން ކަމަށް މަސްވެރިން\nމިކަލްނިއުސް.ކޮމް - 2018-09-11 13:57:40\nފުވައްމުލައް-މާލެ ދަތުރު ކުރާ ބޯޓު ހަރަކާތް\nމާލެއާއި ފުވައްމުލަކާއި ދެމެދު ކަނޑުމަގުން ދަތުރުކުރާ5ބޯޓެއް ފުވައްމުލަކުގައި މިހާރު ބޭނުން ކުރަމުން ދެއެވެ. އެއީ ހާވާސް ބޯޓާއި ރަވާނާ ބޯޓް، ނިރުވަނާ ބޯޓާއި އުޖާލާ ބޯޓު، އަދި މީގެ އިތުރުން ނާރެސް ބޯޓެވެ.\nމިކަލްނިއުސް.ކޮމް - 2018-09-11 13:13:15\nއިދިކޮޅު ފަރާތްތަކާއިއެކު މަސައްކަތްކުރައްވަމުން ގެންދަވާ ފުވައްމުލަކު މެދު ދާއިރާގެ މެމްބަރު އަލީ ފަޒާދު ޕީޕީއެމުން ވަކިކުރަން އެ ޕާޓީގެ ސުލޫކީ ކޮމެޓީން މިއަދު ނިންމައިފި އެވެ. ސުލޫކީ ކޮމެޓީގެ އެ ނިންމުމާ\nމިކަލްނިއުސް.ކޮމް - 2018-09-10 16:45:01\nރިއާސީ އިންތިޚާބު 2018: ފުވައްމުލަކު ރައްޔިތުން ވޯޓުލުމަށް ޚާއްސަ 12 ވޯޓުފޮށި\nމިހިގާ ސެޕްޓެމްބަރު މަހު 23 ވަނަ ދުވަހު ބޭއްވޭ ރިއާސީ އިންތިޚާބުގައި ފުވައްމުލަކު ރައްޔިތުން ވޯޓުލުމަށް ފުވައްމުލަކު ރައްޔިތުންނަށް ޚާއްސަ 12 ވޯޓު ފޮށި ބަހައްޓާނެކަަމަށް އިލެކްޝަންސް ކޮމިޝަނުން ހާމަކުރި\nމިކަލްނިއުސް.ކޮމް - 2018-09-10 16:43:20\nހޯރަފުށީގައި ދެ ދުވަހު ވަޒީފާއަށް ނިކުތުމަށް ފަހު ބެއާ (އަސްލު ނަމެއް ނޫން) އަނބުރާ ފުވައްމުލަކަށް އައުމުން އެއާރޕޯރޓުން ހޫނު މަރުހަބާއެއް ކިޔައިފިއެވެ. އެއަރޕޯޓުން ބެއާއަށް މަރުހަބާ ކިޔާފައިވަނީ އިދިކޮޅު\nމިކަލްނިއުސް.ކޮމް - 2018-09-10 16:41:14\nފުވައްމުލަކަށް ފެނާއި ނަރުދަމާގެ ޚިމުމަތް ވަރަށް އަވަހަށް ދެވިގެންދާނެ ކަމަށް ފެނަކައިގެ އޮފިޝަލަކު ހާމަކޮށްފައިއެވެ. ފުވައްމުލަކު ފެނާއި ނަރުދަމާގެ މަސައްކަތް ކުރަމުން އަންނަދާ ދޮޅު އަހަރެއްހާ ދުވަސް\nމިކަލްނިއުސް.ކޮމް - 2018-09-03 15:50:43\nޕީޕީއެމް ޓިކެޓްގައި ރައްޔިތުންގެ މަޖުލީހަށް ފުވައްމުލަކު މެދުދާއިރާއިން ހޮވުނު އަލީ ފަޒާދު (އަލިބެ) މިއަދާއި ހަމަޔަށް ރައްޔިތުންގެ މަޖުލީހުން ފެނިގެން ގޮސްފައި ވަނީ ޕީޕީއެމަށް ވަފާތެރި މެންބަރެއްގެ ގޮތުގައެވެ.\nމިކަލްނިއުސް.ކޮމް - 2018-09-02 01:11:13\nވެރިކަން ގެއްލުމާއި ބްރިޖު\nދިވެހިންގެ ގިނަ ބަޔަކު ދެކެމުން އައި ހުވަފެން ހަގީގަތަކަށްވެ ހުޅުލެ އާއި މާލެ ބްރިޖަކުން ގުޅާލެވުމާއިއެކު އެބްރިޖު ތަރައްގީކުރުމުގެ ވިސްނުން ނުވަތަ ޕްލޭން އެކުވާލުމުގެ ޝަރަފުވެސް ހޯދުމަށް ގިނަ ބަހުސްތަކެއް\nމިކަލްނިއުސް.ކޮމް - 2018-08-31 22:16:32\nގުޅިފައިވާ ޕާޓީތަކުގެ ވެހިކަލް ބުރެއް މިއަދު ފުވައްމުލަކުގައި ކުރިޔަށް ދަނީ\nރިޔާސީ އިންތިޚާބުގެ ކެންޕޭން ފޯރިއާއެކު ފުވައްމުލަކުގައި ކުރިޔަށް އެބަ ދެއެވެ. އެގޮތުން މިއަދު ސަރުކާރާއި އިދިކޮޅު ކޯލިޝަނުގެ އެއްގަމު އުޅަނދުފަހަރުގެ ބުރެއް ފުވައްމުލަކުގެ ބޮޑެތި މަގުތަކުގައި މިހާ ކުރިޔަށް\nމިކަލްނިއުސް.ކޮމް - 2018-08-31 16:52:50\nޔޫއެފާ މޮޅު ކުޅުންތެރިއަކަށް މޮޑަރިޗް\nޔޫއެފާ ޗެމްޕިއަންސް ލީގުގެ ގުރު ނެގުން ރޭގައި ފްރާންސްގެ މޮނާކޯގައި ބާއްވައިފިއެވެ. ޔޫރަޕުގައި ބޭއްވެ އެންމެ ފޯރިގަދަ ކްލަބް ލީގުގަގައި 32 ޓީމަކުން 8 ގްރޫޕެއްގައި ވާދަކުރެއެވެ. ފުރަތަމަ ބުރުގައި (ގްރޫޕް\nމިކަލްނިއުސް.ކޮމް - 2018-08-31 14:33:39\nމާލޭގެ ބުރިޖު ވިސްނުން ފުރަތަމަ ގެންގުޅުއްވީ...\nރާއްޖޭގެ ވެރިކަން ކުރާ މާލެސިޓީގެ ދެ ބައެއް ކަމަށްވާ މާލެ އާއި ހުޅުލެ ފާލަމަކުން ގުޅުވާލުމުގެ ރަސްމީ އިހުތިފާލުތައް މިރޭ ބޭއްވޭނެ ކަމަށް ކަމާ ބެހޭ މިނިސްޓްރީން އިއްޔެ ވަނީ ހާމަކުރައްވާފައެވެ. ބްރިޖުގެ\nމިކަލްނިއުސް.ކޮމް - 2018-08-30 18:12:44\nމިހާރު ފުވައްމުލަކުގެ ކަރަންޓަށް ދިމާވެފައިވާ މައްސަލަ ހައްލުކުރުމަށް 800 ކިލޯވޮޓުގެ ޖަނެރޭޓަރެއް މިއަދު ރަށަށް ގެނެސްފިއެވެ. ފެނަކައިން ކުރިން މީޑިއަގާއި ބުނެފައިވާ ގޮތުގައި މިޖަނެރޭޓަރު ގެނައުމުން ފުވައްމުލަކުގެ\nމިކަލްނިއުސް.ކޮމް - 2018-08-03 14:46:55\nމުވައްމުލަކުގެ ކަރަންޓް މައްސަ ހައްލުނުވެ އިތުރަށް ދެމިގެން ދާނެކަމަށް ފެނަކަ-ފުވައްމުލަކުން މީގެ ކުޑައިރުކޮޅެއް ކުރިން އާއްމުކޮށްފިއެވެ. ފެނަކައިގެ-ފުވައްމުލައް ފޭސްބުކު ޕޭޖުގައި އާއްމު ކުރި ގޮތުގައި\nމިކަލްނިއުސް.ކޮމް - 2018-08-03 14:00:14\nގްރޫޕްގެ ދެވަނަ ޓީމުގެ ގޮތުގައި ހޯދަޑު ސްޕޯރޓަސް ކުއާރޓަރ ފައިނަލަށް\nމިހާރު އައްޑޫ ސިޓީގައި ކުރިޔަށްދާ އެވިޑު-ވަގުތު ފުޓްސަލް މުބާރާތުގައި ފުވައްމުލަކު ބައިވެރިވި ހޯދަޑު ސްޕޯރޓްސް ރޭ ކުޅުނު މެޗުން ބަލިވެއްޖެއެވެ. ނަމަވެސް ގްރޫޕުގެ2ވަނަ ޓީމުގެ ގޮތުގައި އެޓީމު ވަނީ ކްއާރޓަރ\nމިކަލްނިއުސް.ކޮމް - 2018-08-03 12:35:21


Hat-trick aeku Hazard ge record Abraham muguraalaifi\nހެޓްރިކާއެކު ހަޒާޑްގެ ރެކޯޑް އަބްރަހަމް މުގުރާލައިފި\nވޯލްވާ ހެމްޓަން ވޯންޑާސް (ވޯލްވްސް) އާ ދެކޮޅަށް ޗެލްސީގެ ޓެމީ އަބްރަހަމް ހެދި ހެޓްރިކާއެކު، ޗެލްސީގައި އެޑެން ހަޒާޑް ހަދާފައިވާ ރެކޯޑް އަބްރަހަމް މުގުރާލައިފި އެވެ.\nޗެލްސީ މެޗު ކާމިޔާބު ކުރީ، 5-2 ންނެވެ. އަބްރަހަމް ހެދި ހެޓްރިކާއެކު އޭނާ ވެފައި ވަނީ ޗެލްސީގައި ހެޓްރިކު ހެދި އެންމެ ޒުވާން ކުޅުންތެރިޔާއަށެވެ. ކުރިން މި ރެކޯޑް އޮންނަނީ ހަޒާޑް އަތުގަ އެވެ. އަބްރަހަމްގެ އުމުރަކީ 21 އަހަރެވެ، ހަޒާޑް 2014 ގައި ނިއުކާސަލް ކޮޅަށް ލަނޑު ޖެހިއރު އޭނާގެ އުމުރަކީ 23 އަހަރެވެ. އަބްރަހަމް އެ ރެކޯޑް ހެދީ ހަޒާޑަށް ވުރެ ދެ އަހަރު ހަގު ކޮށެވެ.\nއެ ހެޓްރިކާއެކު އެނާ ވެފައި ވަނީ ޕްރިމިއާ ލީގްގައި ހެޓްރިކު ހެދި އިނގިރޭސި ވިލާތުގެ ދެ ވަނައަށް އެންމެ ޒުވާން ކުޅުންތެރިޔާ އަށެވެ. އެ ރެކޯޑް އޮންނަނީ އޮކްޓޫބަރު 2015 ގައި ބޯންމައުތު ކޮޅަށް ހެޓްރިކު ހެދި ރަހީމް ސްޓާލިން އަތުގަ އެވެ. އޭރު އޭނާގެ އުމުރަކީ 20 އަހަރެވެ.\nމެޗުގައި ހެޓްރިކް ހެދިއިރު، ވޯލްވްސްގެ ފުރަތަމަ ލަނޑަކީ އަބްރަހަމް އަތުން ބައިކޮޅަށް ވަން ލަނޑެކެވެ. ރޭ ގެ މެޗުގައި ޗެލްސީގެ ފުރަތަމަ ލަނޑު ޓޮމޯރީ ކާމިޔާބު ކުރީ މެޗުގެ 31 ވަނަ މިނެޓްގަ އެވެ. އޭރިއާގެ ބޭރުން ފޮނުވާލި ހަމަލާ އޭނާ ގޯލްގެ ތެރެއަށް ވައްދާލީ ބޯޅަ ގޯލަށް އޮހިގެންދާ ގޮތަށް ފޮނުވާލައިގެނެވެ.\nއަބްރަހަމްގެ ފުރަތަމަ ލަނޑު އޭނާ ކާމިޔާބު ކުރީމެޗުގެ 34 ވަނަ މިނެޓްގަ އެވެ. ފުރަތަމަ ހާފު ނިމުމުގެ ކުރިން އޭނާ ވަނީ ޗލްސީއަށް ތިން ލަނޑުގެ ލީޑެއް ނަގައި ދީފަ އެވެ. އޭނާ ހެޓްރިކު ހެދީ 55 ވަނަ މިނެޓްގަ އެވެ.\nޗެލްސީގެ ފަސް ވަނަ ލަނޑު 96 ވަނަ މިނެޓްގައި ކާމިޔާބު ކުރީ މޭސަން މައުންޓް އެވެ. އޭޣެ ކުރިން ޕެޓްރިކް ކްޓްރޯނޭ ވަނީ ވޯލްވްސްގެ ދެ ވަނަ ލަނޑު ކާމިޔާބު ކޮށްފަ އެވެ.


އިންތިޚާބުގައި ބައިވެރިވާ އެއްބަޔަކު އިސްލާމީ ޝަރީޢަތަށް ޙުކުމްކުރުމަށް ބޭނުންވާއިރު އަނެއްބަޔަކު ޝަރީޢަތާ ދެކޮޅަށް މަސައްކަތްކުރާނަމަ… – DhiSalafiyyah\n27/08/2013 ޢިލްމުވެރިންގެ ފަތުވާދިސަލަފިއްޔާ\nތިޔަބޭފުޅުންނަށްވެސް އެނގިވަޑައިގަންނަވާނެ ފަދައިން އަޅުގަނޑުމެންގެ ޤައުމުކަމުގައިވާ އަލްޖަޒާއިރުގައި (ދުސްތޫރީ އިންތިޚާބުތަކެއް) އޮވެއެވެ. އެކަމުގައި އިސްލާމީ ޝަރީޢަތަށް ޙުކުމްކުރުމަށް ގޮވާލާ ޕާޓީތަކާއި އިސްލާމީ ޝަރީޢަތަށް ޙުކުމްކުރަން ބޭނުންނުވާ ޕާޓީތައްވެއެވެ. ނަމާދުކޮށް އުޅޭ ބައެއްމީހުންވެސް އިސްލާމީ ޝަރީޢަތާ ދެކޮޅަށް އިންތިޚާބުގައި ވޯޓުލާ ހަދައެވެ. އެފަދަ މީހެއްގެ ޙުކުމަކީ ކޮބާ؟\nއިސްލާމީ ޝަރީޢަތާ އެއްގޮތަށް ޙުކުމް ނުކުރާ ޤައުމުތަކުގައި އުޅެމުންދާ މުސްލިމުންގެ މައްޗަށް ވާޖިބުވެގެންވަނީ އެބައިމީހުންނަށް ވީ ވަރަކުން އިސްލާމީ ޝަރީޢަތާ އެއްގޮތަށް ޙުކުމްކުރުވުމަށް މަސައްކަތް ކުރުމެވެ. އަދި އެއްބަޔަކު އަނެއްބަޔަކާ ގުޅި އެކަތިގަނޑެއްގެ ގޮތުގައި ތިބެ އިސްލާމީ ޝަރީޢަތާ އެއްގޮތަށް ޙުކުމްކުރާނެކަމަށް އެނގިފައިވާ ޕާޓީއަށް އެހީތެރިވުމެވެ.\nއިސްލާމީ ޝަރީޢަތަށް ޢަމަލުނުކުރުމަށް ގޮވާލާ ބަޔަކާ އެހީތެރިވުމާމެދު ދަންނައެވެ. ފަހެ މިއީ ހުއްދަކަމެއްނޫނެވެ. އަދި ކިއެއް ހެއްޔެވެ. އޭގެ ސަބަބުން އެކަންކުރާމީހާ ކާފަރުވުންވެސް އެކަށީގެންވެއެވެ. އެހެނީ ﷲ ތަޢާލާ ވަޙީކުރައްވާފައިވެއެވެ.\nوَأَنِ احْكُم بَيْنَهُم بِمَا أَنزَلَ اللَّـهُ وَلَا تَتَّبِعْ أَهْوَاءَهُمْ وَاحْذَرْهُمْ أَن يَفْتِنُوكَ عَن بَعْضِ مَا أَنزَلَ اللَّـهُ إِلَيْكَ ۖ فَإِن تَوَلَّوْا فَاعْلَمْ أَنَّمَا يُرِيدُ اللَّـهُ أَن يُصِيبَهُم بِبَعْضِ ذُنُوبِهِمْ ۗ وَإِنَّ كَثِيرًا مِّنَ النَّاسِ لَفَاسِقُونَ ﴿٤٩﴾ أَفَحُكْمَ الْجَاهِلِيَّةِ يَبْغُونَ ۚ وَمَنْ أَحْسَنُ مِنَ اللَّـهِ حُكْمًا لِّقَوْمٍ يُوقِنُونَ ﴿٥٠﴾ [ سورة المائدة ]\nމާނައީ: “އަދި الله ބާވައިލައްވާފައިވާ ޙުކުމުން އެއުރެންގެ މެދުގައި ކަލޭގެފާނު ޙުކުމްކުރައްވާށެވެ. އަދި އެއުރެންގެ އަމިއްލަ އެދުންތަކަށް ކަލޭގެފާނު ތަބަޢަވެވަޑައި ނުގަންނަވާށެވެ. އަދި الله ކަލޭގެފާނަށް ބާވާލެއްވި ބައެއް އާޔަތުން ކަލޭގެފާނު އެއްކިބާކޮށްފާނެކަމަށް އެއުރެންނާމެދު ރައްކާތެރިވެ ވަޑައިގަންނަވާށެވެ. ފަހެ އެއުރެން ފުރަގަސްދީފިނަމަ ކަލޭގެފާނު ދެނެވަޑައިގަންނަވާށެވެ. ހަމަކަށަވަރުން الله އިރާދަކުރައްވަނީ އެއުރެންގެ ބައެއް ފާފަތަކުގެ ސަބަބުން އެއުރެންނަށް ޢުޤޫބާތް ދެއްވުމަށެވެ. އަދި ހަމަކަށަވަރުން، މީސްތަކުންގެ ތެރެއިން ގިނަމީހުންނީ ފާސިޤުންކަން ކަށަވަރެވެ .  ފަހެ އެއުރެން އެދެނީ ޖާހިލީ ޒަމާނުގެ ޙުކުމް ހެއްޔެވެ. ޔަޤީންކުރާ ބަޔަކަށް الله އަށް ވުރެ ޙުކުމްކުރެއްވުމަށް މޮޅީ ފަހެ ކާކު ހެއްޔެވެ. ”\nއެހެންކަމުން އިސްލާމީ ޝަރީޢަތާ އެއްގޮތަށް ޙުކުމްނުކުރާ މީހުންގެ ކާފަރުކަން ﷲވަނީ ބަޔާންކޮށްދެއްވާފައެވެ. އަދި އެބައިމީހުންނަށް އެހީތެރިވުމާއި އެބައިމީހުން ގާތް ބަޔަކުކަމުގައި ހެދުމުން ރައްކާތެރިވުމަށް އަންގަވާފައިވެއެވެ. އަދި އެއިލާހު އަމުރުކުރައްވާފައިވަނީ މުއުމިނުންނަށް ތަޤްވާވެރިވުމަށެވެ. އެއީ އެބައިމީހުންނަކީ ޙަޤީޤަތުގައިވެސް މުއުމިނުންކަމުގައިވާނަމައެވެ. ފަހެ އެއިލާހު ވަޙީކުރެއްވިއެވެ.\n﴿يَا أَيُّهَا الَّذِينَ آمَنُوا لَا تَتَّخِذُوا الَّذِينَ اتَّخَذُوا دِينَكُمْ هُزُوًا وَلَعِبًا مِّنَ الَّذِينَ أُوتُوا الْكِتَابَ مِن قَبْلِكُمْ وَالْكُفَّارَ أَوْلِيَاءَ ۚ وَاتَّقُوا اللَّـهَ إِن كُنتُم مُّؤْمِنِينَ﴾ [سورة المائدة ٥٧]\nމާނައީ: ” އޭ އީމާންވެއްޖެ މީސްތަކުންނޭވެ. ތިޔަބައިމީހުންގެ ކުރިން ފޮތް ލިބުނު މީހުންގެ ތެރެއިން ތިޔަބައިމީހުންގެ ދީނަކީ ފުރައްސާރައެއް ކަމުގައްޔާއި، ކުޅިވަރެއް ކަމުގައި ހަދައިގެން އުޅުނު މީހުންނާއި، ކާފަރުން އެއީ އެހީތެރިން ކަމުގައި ނުހަދާށެވެ. އަދި ތިޔަބައިމީހުންނީ މުއުމިނުން ކަމުގައިވާނަމަ اللهއަށް ތަޤްވާވެރިވާށެވެ.”\nސުޢޫދީ ޢަރަބިއްޔާގެ ފަތުވާދޭ ދާއިމީ ކޮމިޓީ


Muizzu, Raees Yameen aa eku siyaasee masakkaiy kuravvan PPM ah | Mihaaru\nމުއިއްޒު، ޕީޕީއެމަށް ސޮއި ކުރައްވައި އެ ޕާޓީގެ ދެ ނައިބު ރައީސުންނާ ފޯމު ހަވާލު ކުރައްވަނީ.\nމުއިއްޒު، ރައީސް ޔާމީނާ އެކު ސިޔާސީ މަސައްކަތް ކުރައްވަން ޕީޕީއެމަށް\n25 ސެޕްޓެމްބަރ 2018 - 12:40 56 comments\nރައީސް ޔާމީންގެ މި ވެރިކަމުގައި ހިންގެވި ތަރައްގީގެ ގިނަ މަޝްރޫއުތަކުގައި އެންމެ އިސްކޮށް ހަރަކާތްތެރިވެވަޑައިގަތް މުއިއްޒު ޕީޕީއެމާ ގުޅިވަޑައިގަތީ، މިދިޔަ އާދިއްތަ ދުވަހު ބޭއްވި ރިޔާސީ އިންތިޚާބުގައި ރައީސް ޔާމީނަށް ނާކާމިޔާބީއާ ކުރިމަތިލާން ޖެހިވަޑައިގެންފައި ވަނިކޮށެވެ. މި ނާކާމިޔާބީއާ އެކު، ދެން އިދިކޮޅު ޕާޓީއެއްގެ ގޮތުގައި ހަރަކާތްތެރިވާން ޕީޕީއެމްގެ ކައުންސިލުން އިއްޔެ ވަނީ ނިންމައިފަ އެވެ.\nޕީޕީއެމްގެ މިސްރާބު ކަނޑައެޅުމަށް ވަރަށް އަވަހަށް ކޮންގްރެސްއެއް ބާއްވާގޮތަށް ވަނީ ހަމަޖައްސައިފަ އެވެ. މި ކޮންގްރެސްގައި ޕާޓީގެ މަގާމްތަކަށް ބޭފުޅުން އައްޔަންކުރާނެ ކަމަށް ބެލެވެ އެވެ.\nރައީސް ޔާމީން، 2013ގެ އިންތިޚާބު ކާމިޔާބު ކުރެއްވީ، އެމްޑީއޭ ވެސް ހިމެނޭ ގޮތަށް އެކުލަވައިލި ކޯލިޝަނަކުންނެވެ. މި ސަރުކާރުގެ ހައުސިން މިނިސްޓަރަކަށް މުއިއްޒު ވަޑައިގަތީ އެމްޑީއޭގެ ސްލޮޓެއްގަ އެވެ.\nރައީސް ޔާމީނާ އެކު މުއިއްޒު: މި ސަރުކާރުގައި ހިންގި ގިނަ މަޝްރޫއުތަކެއްގައި އިސްކޮށް މުއިއްޒު ހަރަކާތްތެރިވެވަޑައިގަތް.\nއެ އިންތިޚާބަށް ފަހު ޕީޕީއެމާއި އެމްޑީއޭ އިން އެކުލަވާލި އެއްބަސްވުމުގެ އެންމެ މުހިއްމު އެއް ކަމަކީ، އިންތިޚާބުތައް ކާމިޔާބު ކުރަން އެކުގައި މަސައްކަތް ކުރުމެވެ. އެކަމަކު މި އިންތިޚާބު ކުރިމަތިވިއިރު، އެމްޑީއޭ އާއި ޕީޕީއެމާ ދެމެދު މައްސަލަތަކެއް ވަނީ އުފެދިފަ އެވެ. މުއިއްޒު ފިޔަވައި އެމްޑީއޭގެ އެހެން އެއްވެސް ބޭފުޅަކު ރައީސް ޔާމީންގެ ކެމްޕޭންގައި އަމަލީ ގޮތުން ބައިވެރިވެވަޑައެއް ނުގަނެ އެވެ.\nރައީސް ޔާމީނާ އެކު ކެމްޕޭން ދަތުރުތަކުގައި ރަށްތަކަށް ވަޑައިގެން، އެމަނިކުފާނަށް މި އިންތިޚާބު ކާމިޔާބު ކޮށްދެއްވުމަށް ވެސް މުއިއްޒަކީ އެންމެ ބޮޑަށް މަސައްކަތް ކުރެއްވި އެއް ބޭފުޅާ އެވެ.\nއެއިން އެއްވެސް ދަތުރެއްގައި އެމްޑީއޭގެ ދައުރެއް ނެތެވެ. އެންމެ ކުޑަމިނުން، ދެ ވަނަ ދައުރަކަށް ރައީސް ޔާމީނަށް ތާއީދު ކުރައްވަމޭ ވެސް އެމްޑީއޭގެ ލީޑަރު އަދި ރައިސް ޔާމީންގެ ގާތް އެކުވެރިޔާ އަހްމަދު ސިޔާމް ވެސް ވިދާޅުވެފައެއް ނުވެ އެވެ. އޭގެ ބަދަލުގައި ފެނުނީ، އެމްޑީއޭގެ ހިންގުން ވެސް ޑެޕިއުޓީ ލީޑަރު އަލީ މައުރޫފްއާ ހަވާލުކުރައްވައި ސިޔާމް އެއްފަރާތްވެވަޑައިގެންނެވި ތަނެވެ.\nއިތުރު ލިޔުންތައް ހައުސިން މިނިސްޓަރު ޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު ރައީސް އަބްދުﷲ ޔާމީން އެމްޑީއޭ


Flat kuli kuda kohdheyn jehey : Saleem\nހޯރަފުށީ ދާއިރާގެ މެންބަރު އަހުމަދު ސަލީމް: ހިޔާ ފްލެޓްގެ ކުލި ސަރުކާރުން ބައެއް ލައިގެން ވެސް ކުޑަކޮއްދޭން ގޮވާލައްވައިލި\nހުޅުމަލޭގެ ދެވަނަ ފިޔަވަހީގައި އިމާރާތްކޮށްފައިވާ ހިޔާ ފްލެޓްތަކުގެ ކުލި ސަރުކާރުން ފައިސާ ލައިގެން ވިޔަސް ކުޑަކޮއްދޭން ހޯރަފުށީ ދާއިރާގެ މަޖިލިސް މެންބަރު އަހުމަދު ސަލީމް ގޮވާލައްވައިފި އެވެ.\nސަލީމް މިކަމަށް ގޮވަލެއްވީ މަޖިލީހުގެ ޕެޓިޝަން ކޮމިޓީގައި ހިޔާ ފްލެޓް ޕެޓިޝަނައި ގުޅޭގޮތުން ކަމާގުޅުން ހުރި އިދާރާތައް ހާޒިކޮށް މިއަދު ކުރިއަށް ގެންދިޔަ ބައްދަލުވުމުގަ އެވެ. އޭނާ ވިދާޅުވީ ހިޔާ ފްލެޓުތަކުގެ ކުލި ބޮޑުވީ މަޝްރޫއުގައި ހިޔާނާތް އޮތީމަ ކަމަށެވެ.\nހުސް ފާރުތަކެއް ހުރި ތަނެއް ބޮޑު ކުލީގައި ނިކަމެތި ރައްޔިތުންނަށް ދިނުމަކީ ވަރަށް ބޮޑ އަނިޔާއެއް ކަމަށް ސަލީމް ވިދާޅުވި އެވެ. އަދި ސަރުކާރުން އަމިއްލައަށް އިތުރު ފައިސާ ލައިގެން ވިޔަސް ފްލެޓްތަކުގެ ކުލި 5000 ރިފިޔާއަށް ވުރެ ކުޑަކޮށްދިނުމަށް ގޮވާލެއްވި އެވެ.\nމީގެ އިތުރުން ސަލީމް ވިދާޅުވީ ގްރޭސް ޕީރިއަޑްގެ ގޮތުގައި އެއް އަހަރު ސަރުކާރުން ދޭންޖެހޭނެ ކަމަށެވެ. އަދި ފިނިޝިން އަށް ހޭދަވާ ހަރަދުން އެއް މިލިއަން އަނބުރާ ވެސް ސަރުރާކުން ދޭން ޖެހޭނެ ކަމަށެވެ. ސަރުކާރުން ވަރަށް ގިނަ ކަންކަމުގައި ބިލިއަނަކާ ގާތަށް ސަބްސިޓީ ދޭކަން ފާހަގަކުރައްވަމުން ސަލީމް ވިދާޅުވީ ހިޔާ ފްލެޓް ވެރިންނަށް ވެސް ސަރުކާރުން ލުއި ގޮތްތަކެއް ހޯދައިދޭންޖެހޭނެ ކަމަށެވެ.\nހިޔާ މަޝްރޫއުގެ ދަށުން އަޅާފައިވާ ފްލެޓްތަކުގެ ތަޅުދަނޑިތައް ހަވާލު ކުރަން ފަށައިފައި ވަނީ މިދިޔަ ޖުލައި މަހުގެ 14 ވަނަ ދުވަހުން ފެށިގެނެވެ. 6720 ޔުނިޓްގެ ތެރެއިން މިހާތަނަށް ސޮއި ކޮށްފައި ވަނީ 5519 މީހުނެވެ.\nހިޔާ ޔޫނިއަންގެ ފަރާތުން މަޖިލީހަށް ހުށަހަޅާފައިވާ ހިޔާ ފްލެޓް ޕެޓިޝަންގައި އެދިފައިވަނީ ފްލެޓްތަކުގެ މަހު ކުލި 5،600ރ. އަށް ކުޑަކޮށްދިނުމަށާއި އިންޓީރިއަ އާއި ފިނިޝިން އަށް ހޭދަވާ ގްރޭސް ޕީރިއަޑް 12 މަހަށް އިތުރުކޮށް، ޖުމުލަ އަގުން އިންޓީރިއާ އަށް ހޭދަވާ އެއް ލައްކަ ރުފިޔާ މާފުކޮށްދިނުމަށެވެ.\nހިޔާ ފްލެޓްގެ ކުއްޔަށް މަހަކު 7،500ރ. އަދި މެއިންޓަނަންސް ފީގެ ގޮތުގައި 1،000 ރުފިޔާ ނަގަން ސަރުކާރުން ވަނީ ކަނޑައަޅައިފަ އެވެ. ފްލެޓް އެޅުމަށް ނެގި ލޯނު އަނބުރާ ދައްކަން ޖެހޭތީ ކުލި ކުޑަކުރެވެން ނެތް ކަމަށް ސަރުކާރުން ގެންދަނީ ތަކުރާރުކޮށް ބުނަމުންނެވެ. އެކަމަކު ފްލެޓްގެ އެތެރޭގެ މަސައްކަތް ފްލެޓް ލިބޭ މީހުން އަމިއްލަ ހަރަދުގައި ކުރަން ޖެހޭއިރު އެކަމަށް ލައްކައެއްހާ ރުފިޔާ ހަރަދުވާނެ ކަމަށް ފްލެޓް ލިބުނު މީހުން ބުނެ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ހުޅުމާލެ + އެޗްޑީސީ ބޯހިޔާވަހިކަން އަހުމަދު ސަލީމް (ރެޑްވޭވް) ހިޔާ މަޝްރޫއު އެންމެނަށް ހިޔާ ކަށަވަރު މަޝްރޫއު